
Arėjui Vitkauskui. Siųstą mums strai- 
psnį pro „Vilniaus Rytojų“ perdavéme su- 
lyg autoriaus nurodymų „Vilniaus Žodžiui“, 
nes mūsų laikraščio skaitytojams netiko. 
Visa kita gavom. Dėkui. Jei tiks mielai su- 
naudosim. 

Kazimieriečiui. Esame nutarę dėti at- 
vaizdus tų mūsų laikraščio platintojų, kurie 
suras bent 50 naujų skaitytojų. Draugas, ro- 
dos, esat daugiau išplatinęs, tad mielai. at- 
vaizdą įdėsime ir įrašysime pavardę į nau- 
jųjų knygnešių garbės knygą. 

A-jui. Širdingai dėkojame už mūsų laik- 
raščio platinimą ir už broliškus linkėjimus. 
Lengviau ir sunkus darbas sekas, kai randi 
pritarimo savo tautiečiuose. 

Strazdeliui. Eilutes, rašinėlį ir gražius 
mūsų laikraščiui linkėjimus gavome. Dėkui. 
Ir draugui linkime visokeriopo pasisekimo 
ir tikrojo jaunatvės džiaugsmo. 

Y. P-nui. Už eilėraščius dėkui, kas tiks 
pasinaudosim. 

L. B-ui. Iš seniau atsiųstų eilėraščių 
vienas kitas gal dar tilps. Palygink, drauguži, 


Jaunuoli, tu privalai būti 

tilpusius eilėraščius su originalais. Stenkis 
tiksliau mintis reikšti. Prašom mūsų neuz- 
miršti. 

Paluševičiui. Už visa dékojam, įdėsi- 
me kituose numeriuose. Ar negalėtumet 
savo eilėraščiuosna daugiau įdėti darbo ir 
širdies. Venkite gramatiško rimo ir sauso 
kalimo. | 

Magalonei. Nuosirdziai draugei déko- 
jam uz -eilutes ir straipsnelį. Kas tiks pasi- 
naudos kitame numeryje „Sesių Talka“. 

H. G-Ciui. Draugo eilėraščiais ir rašinė- 
liu pasinaudosim, prašom mūsų nemiršti. 

3. Čekauskui. Dėkojam, drauguži, 
kad mūsų ir sirgdamas nepamiršti. Linkim 
greitos sveikatos. Eilėraščiais visuomet pa- 
sinaudosim. | 

Žižmaičiui. Ne visa kas eilėmis para- 
šoma yra poezija. Tikra poezija reikalauja 
ne tik ritmo ir rimo, bet taip pat logikos, 
vaizdingumo ir grožio. Vieną draugo eilėra- 
šti pataisą dedame. Patartum daugiau skai- 
tyti grožinės literatūros, galėsite rašyti ne- 
blogus eilėraščius. Ateity mūsų neužmirškite. 


eilėse ty, kurie gina lietuvio garbę ir 


gerovę, kurie kovoja su ištižimu ir dvasiniu skurdu, kurie neša jaunuo- 


menes idealizmo, entuzijazmo ir dvasinio atgimimo šūkius. Atliksi tą 


pareigą, jei skaitysi ir platinsi „Jaunimo Draugą“. 


Laimės pilis stovi prie kiekvieno gyvenimo tako, bet į tos pilies 
vidų pateks tik tas, kas stropiai skaito lietuvišką spaudą. 


Kilni širdis, stipri valia ir šviesus 
protas — tai vieninteliai neišsemiami 
žmogaus jėgų šaltiniai, tai trys didžio- 
sios dvasios galios, kurios pajėgia ir 
skausmo kartybių taurę pasaldyti, ir 
sunkią vargo naštą palengvinti, ir tam- 
sias, audringas gyvenimo valandas 
saulėtu pavasarišku džiaugsmu pripil- 
dyti. Tik tie Žmogaus dvasios privalu- 
mai gali jam užtikrinti gyvenimo ko- 
vos laimėjimą, jo siekimų įvykdymą, 
o kartu ir garbingąjį tvirtos asmeny- 
bės vardą. 

Daugelis mūsų kartais užmiršta, 
kad tie brangiausi pasaulyje turtai ne 
tiktai šventiesiems skirti. Aukščiau- 
siojo valia, kiekvienas mūsų kartu su 
gyvybe atsinešam pasaulin ir minėtų 
dvasios galių pradus. Skirtumas tarp 
žmonių kilnumo atsiranda tik todėl, 
kad vieni jų savo dvasios jėgų daigus 
ugdo, o kiti juos nuslopina. 

Mūsų šiųdienė kieta būklė reika- 
lauja tvirtų asmenybių. Tik dorovingi, 
valingi ir šviesūs jaunuoliai galės 
aukštai iškelti mūsų krašto lietuviš- 
kojo jaunimo atgimimo vėliavą, tik jie 
ištvers iki galo tos vėliavos sargyboje, 
tik jie mokės nusikaldinti tinkamiausi 
raktą ir atidaryti lietuvio laimės rūmų 
duris, 

Jaunuolio širdies kilnumas yra pir- 
moji dorybė, nes ji visas jo dvasios 
jėgas pakreipia naudingan darban. 
Todėl reikia labai daboti, kad kūdi- 
kystės dienų širdies grynumas paliktų 
visam gyvenimui. Vienintelis vertingo 
jaunuolio širdies papuošimas — tai 
Geriausiojo Dievulio, Brangiosios Tė- 
vynės ir kiekvieno artimo meilė. Toji 
meilė turi būti tyra, be jokių savinau- 
dos priemaišų ir stipri, viršijanti kitus 
žmogaus jausmus bei užgaidas. 

Gavėnia — sąžinės sutvarkymui 
skirta. Kiek būtų daug naudos, jei 
kiekvienas ta proga pažvelgtų savo 
širdin ir patikrintų josios grynumą. 
Gal ne pas vieną atsirastų širdyje 
jausmų ir palinkimų, kurie jam atima 
didžiadvasio Žmogaus vardą ir paver- 
čia ji paprastu žemės kirminu, kurie 
reiktų ir būtų galima iš širdies išrauti. 

Nors kartais nelengva savo silp- 
nybes nugalėti, bet, žinant, kad tik 
kilnios širdies jaunuolis gali būti savo 
tautai naudingas ir turint prieš akis 
Kristaus širdies kilnumo pavyzdį, vis 
dėlto galima į kilnių Žmonių eiles pa- 
kilti ir gražiai savo tautai bei žmo- 
nijai patarnauti. 

Lietuvis jaunuolis, ar tai eidamas 
kovon su savo silpnybėmis, ar tai 

grumdamasis šu kitais gyvenimo var- 
gais, privalo būti lietuviškos valios 
šarvais šarvuotas. lštvermė — pirmoji 
laimėjimo sąlyga! Visuomet kovą lai- 
mi tas, kas paskutinis iš kovos pasi- 
traukia, vadinas, kas turi tvirtesnę va- 
lia ir sugeba save priversti pakelti 
visus kovos sunkumus, 

Tai kas, kad šiandie sunku. Ry- 
toj gali būti jau lengviau. Kas vargo 
neboja, tas rečiau jį sutinka ir lengviau 
ji nugali. Nors kartais kakta nuovar- 
gio prakaitu rasoja, o akyse žiba karti 
ašara, lai ir tuomet iš jaunuolio krū- 
tinės veržiasi kad ir liūdna, bet ga- 
linga jo protėvių palikta daina, reiš- 
kianti skausmo ir kančių užgiūdytos 
širdies tvirtybę ir pasiryžimą drąsiai 
sutikti mūsų padangėje dažnai kylan- 
čias audras, kurios kai kada palaužia 
nendres, bet tvirtų ąžuolų niekados 
neišverčia, 

Valingi jaunuoliai tik šitaip žiūri 


VL. DIEMEDYS 


Manoji laimė ten, kur tu, Lietuvos rūpintojėli, 
prie kryžkelės galvą palenkes; 

kur bėga viešasis kelelis kitų laimėn, 

kur ašaros skausmų nebesulaiko. 


Tu pirmas man skausmus ir džiaugsmą 
į gilumą širdies įdiegei, 

tu pirmas parodei šalį vargstančią 

ir pasakei: „Čia tavo tėviškė!“ 


lr amžinas esi tu, Lietuvos rūpintojėli, 
nors tau neduoda nieks pastogės, 

gerai žinai, ką meilės ugnis gali, 

kai laisvės kibirkštį man iš krūtinės vagia. 

į vargus. Todėl jie lengvai išlaiko savo 
rankose gyvenimo vadžias ir nuolat 
kopia aukštyn. Jų rankose ir mūsų 
tautos likimo vairas. 

Kad žinoti, ko norėti ir ko siekti, 
kad mokėti vargą nugalėti, — reikia 
šviesų protą ir daug žinių galvoje tu- 
rėti. Negalime visi mokslų išeiti, bet 
apsišviesti ir reikalingiausių žinių įsi- 
gyti galime visi. Tik nesugaiškim jau- 
natvės apgaulingiems tuštiems sma- 
gumams, ieškokim džiaugsmo ir sma- 
gumų savišvietos darbe, o tuomet 
tikrai neraudosim ant kapo jaunatvės 
dienų, kaip teisingai sako mūsų tau- 
tos atgimimo dainius Maironis. 

Mūsų tautai reikalingas kilnios šir- 
dies, tvirtos valios ir šviesaus proto 
jaunimas. Lai kiekvienas mūsų jau- 
nuolis laiko savo šventa pareiga būti 
to didžiadvasio jaunimo eilėse. 


Dormyla. 


Manoji laimė 


Manoji laimė ten, kur tu, Lietuvos rupintojeli, 
prie kryžkelės galvą palenkęs, 

kur bėga viešasis kelelis kitų laimėn, 

kur ašaros skausmų nebesulaiko. 


Pratark, lietuviškas rupintojeli, 
kodėl tu toks, kaip manoji gimtinė? 
kodėl tu liūdi, nulenkęs galvą vėlei, 
kodėl ir tu, kaip ji, giliai nusiminęs? 


Tu pirmas man skausmus ir džiaugsmą 
į gilumą širdies įdiegei, 

tu pirmas parodei šalį vargstančią 

ir pasakei: „Cia tavo tėviškė“. 


LIETUVOS 
VAIRUOTOJAI 


Valstybės Prezidentas 
Antanas Smetona kalba 
Karo Muziejaus atida- 
rymo metu. Greta ka- 
riuomenės vadas pulk. 
Raštikis, prel. Šaulys, 
Ministeris Pirmininkas 
Juozas Tūbelis ir Arki- 
vyskupas Skvireckas. 


Jotvingių tautybė 


Dideliais ir neižengiamais miškais apau- 
gusiame, upėmis ir ežerais iSraizytame kraš- 
te, tarp Vislos upės ir Peipuso ežero, tarp 
Baltijos jūrų ir Dniepro upės, X ir XI amž. 
užtinkame gyvenančias aiščių arba baltų gi- 
mines: lietuvius, latvius ir prūsus. Kuomet 
aiščiai atsikraustė į Baltijos pajūrį ir iš kur, — 
mokslas dar ir šiandie tikrai pasakyti negali. 
Yra tik daugiau ar mažiau įtikinančiais išve- 
džiojimais paremtų spėliojimų. 

Vokiečių mokslininkas Becenberger'is ma- 
no, kad aisčiai gyvenę Pabaltėj jau 3.000 me- 
tų prieš Kristaus gimimą. Kitas, taip pat vokie- 
tis, Erlich'as, tvirtina, kad baltų giminės atvyku- 
sios į Baltijos pajūrį apie 1000 metų prieš Kris- 
taus gimimą. Dar kiti tvirtina, aisčiai krau- 
stęsi bangomis, etapais, ir paskutinioji aiščių 
banga—lietuviai pasiekę pajūri VI ar VII šimt- 
metyje po Kristaus gimimo. Tos nuomonės bu- 
vo ir garsusis mūsų kalbininkas prof. K. Būga. 

Matome, kaip skirtingos yra mokslininkų 
nuomonės. Viena tik aišku, kad vėliausiai VII 
amž. po Kristaus gim. aiščiai buvo jau užė- 


*) Paskaita, skaitytina jaunimo susirinkimuose. 


mokslo šviesoje > 


mę tas vietas, kuriose mes juos randame X 
ir XI amž. Šie amžiai mokslininkams yra pri- 
einami, nes apie juos yra rašytų davinių. 
Tiesa, romėnų istorikas Tacitas, gyvenęs pra- 
džioje II-jo amž. po Kristaus, yra palikęs ži- 
nių apie Pabaltės gyventojus, vadindamas 
juos „aestii“ (skait. estii) Bet kas buvo tie 
„aestii“, šiandie sunku pasakyti. Vieni mano, 
Tacito „aestii“ būsią tikriausia aiščiai. Kiti 
vėl tvirtina, būsią tai buvusios suomių gimi- 
nės, nes ir jos tuo vardu buvo vadinamos. 
Nėra taip skirtingos mokslininkų nuomo- 
nės dėl aiščių protėvynės. Šiandie vyrauja 
nuomonė, kad aiščių giminės atvyko į Ealti- 
jos pajūrį iš rytų, iš Dniepro aukštupio vietų. 
Tą nuomone iškėlė ir moksliškais daviniais 
parėmė lietuvis mokslininkas prof. K. Būga. 
Greičiausia aiščiai neatvyko visi iš karto, 
bet bangomis: pirmiausiai atvykę prūsai, pa- 
skiau — latviai, galiausiai — lietuviai. Latviei 
apsigyveno prie Dauguvos, lietuviai —prie Ne- 
muno, prūsai—tarp Vislos ir Nemuno žemupių, 
Buvo mėginta ir kitaip aiškinti aiščių atsi- 
radimas Baltijos pajūryje. Lenkų mokslininkas 


y we 


Kamieniecki's irodinéjo, kad aiščiai atvykę ju- 

romis. Šiandien toji nuomonė yra - atmesta, 
kaipo stokojanti tvirtesnių argumentų. 

Minėjome, kad į Baltijos pajūri nežinomu 
tiksliai laiku atvykusios trys aiščių kiltys: 
prūsai, lietuviai ir latviai ir užėmusios dideli 
tarp Vislos upės ir Peipuso ežero plotą. Bet 
jei pradėtum vartyti XII ir XIII amž. raštus, 
tai nustebtumém. Rastumėm, tiesa, tenai pru- 
sų, lietuvių ir latvių vardus, bet ir daugeli ki- 
tų, kuriais pažymimos tarp Vislos ir Peipuso 
gyvenusios giminės. Nurodoma, kad tarp Vis- 
los ir Nemuno upių gyvenę galindai, pame- 
zanai, bartai, sambiai, skalviai, nadruviai, jot- 
vingiai ir kt. Prie Nemuno upės gyvenę auk- 
štaičiai ir žemaičiai; prie Dauguvos—letgaliai, 
kuršiai ir zemgaliai. Ką reiškia tie pavadini- 
mai? Į šį paklausimą mokslas davė atsakymą. 
Tie vardai atitinką paskiras prūsų lietuvių ir 
latvių gimines. Šiandie aišku, kad letgaliai, 
kuršiai ir žemgaliai yra latvių giminės, o auk- 
štaičiai ir žemaičiai—lietuvių, kitos kalba--o- 
sios—prūsų. Ginčijamasi tik dėl skalvių, nad- 
ruvių ir jotvingių. Vokiečių mokslininkai šian- 
die įrodinėja, esančios tai prūsų giminės. Lie- 
tuvai tvirtina, tai buvusios—lietuvių. 

Sitame savo trumpame straipsnyje pasi- 
stengsiu trumpai nurodyti, kuo lietuviai ir 
vokiečiai savo tvirtinimus remia. 

Tautinius santykius Mažoje Lietuvoje (kraš- 
tas, kuriame kadaise gyveno skalviai, nadru- 
viai ir jotvingiai) pradėjo tyrinėti žymus vo- 
kiečių mokslo vyras Toeppenas (skait. Tepe- 
nas) dar XIX amž. Jis betyrinėdamas priėjo 
išvadą, kad jotvingiai buvo ne prūsų giminė. 
Tą pati patvirtino kitas vokiečių mokslinin- 
kas Becenbergeris. Toeppeno nuomonė, kad 


jotvingai buvo ne prūsai, o gal artimesni lie- 


tuviams, buvo priimta visų mokslininkų ir 
vyravo iki Didžiojo karo. 

Kitaip virto po Versalio sutarties pasira- 
šymo, kuomet lietuviai stojo lygiateisių tautų 
eilėn, sukurdami savo nepriklausomą valstybę 
ir pradėjo reikšti pretensijų į visus tuos kraš- 
tus, kuriuose lietuviai gyveno. Tai nepatiko 
vokiečiams. Girdi, galvoja sau vokiečių moksli- 
ninkai, jeigu mes neirodysime, kad skalviai, 
nadruviai ir jotvingiai buvo prūsų giminės, 
tai mus iš tų kraštų, kuriuose jie gyveno, 
lietuviai galės, progai pasitaikius, iškraustyti, 
kaip 1923 m. iškraustė iš Klaipėdos krašto. 

Jie stojo kovoti dėl šių trijų giminių prūsič- 
kumo, manydami: jeigu įrodysią, kad skalviai, 
nadruviai ir jotvingiai buvo prūsai, tai būsią 
įrodyta, kad tos giminės nieko bendra su 
lietuviais neturėjusios. Galvojimas klaidingas, 
nes, ar jie buvo prūsai, ar lietuviai, vistiek 
jie buvo aiščiai. O yra žinoma, kad aiščiai 
buvo tos pačios kilmės ir tos pačios kultūros. 
To negali užginčyti net vokiečių mokslininkai. 
Tai rodo, kad lietuviai ir prūsai buvo labai 
artimos viena kitai baltų giminės. Ir todėl, 
jeigu galiotų šiandie toji teisė, kurią stengiasi 
panaudoti vokiečiai, įrodinėdami skalvių, na- 
druvių ir jotvingių prūsiškumą, tai lietuviai 
galėtų parodyti vokiečiams duris pro Pama- 
rės Koridorių iš viso Prūsų krašto net iki 
Vislos! 

Pirmoji stojo kovoti dėl šių trijų giminių 
prūsiškumo tuoj po karo G. Morlensenienė, 
kuria pasekė Jurgis Gerullis, kilimu lietuvis, 
dabartinis Karaliaučiaus universiteto rekto- 
rius. Jie abudu pradėjo knistis senuose do- 
kumentuose ir ieškoti savo įrodymų iš anksto 
nustatytiems tvirtinimams paremti. lr sa- 
kėsi rade. Štai, tvirtina jie, visuose doku- 
mentuose XII, XIII ir XIV šimtm. jotvingiai 
yra vadinami prūsais ir jau vien dėlto nėra 
pagrindo manyti jotvingius buvusius lietu- 
viais. „O jeigu, sako Gerullis, jotvingių kalba 
buvo daug artimesnė prūsų kalbai, o ne lie- 
tuvių, tai visai aišku, kad lietuvių mokslininkų 
tvirtinimas yra be pagrindo“. Ir tikrai, jeigu 
taip būtų, kaip sako Gerullis, mūsų moksli- 
ninkų tvirtinimas būtų klaidingas. Bet pasi- 
rodo, kad ir dokumentų, ir kalbos tyrinėjimų 
daviniai rodo mūsų mokslininkų tvirtinimo 
teisingumą. Pažiūrėkime! 

Pirmiausia imsime dokumentus, 
remia vokiečiai savo tvirtinimą. Imame lenkų 
kronikininko HKadlubeko, gyvenusio antroje 
XII amž. pusėje, kroniką. Vokiečių moksli- 
ninkų šalininkai remiasi vien tik ja. Kadlu- 
bekas rašo, kad jotvingiai buvo tos pačios, 
kaip ir prūsai, kilmės. Gerulliui to ir užtenka. 
Vadinas, jo nuomone, Kadlubekas laiko jot- 
vingius prūsų gimine. 

Bet tokia Gerullio išvada neteisinga. Kad- 
lubekas nesako, kad jotvingai yra prūsai, 
bet tik, kad tos pačios kilmės. Tai visai ne- 
prieštarauja lietuvių mokslininkų tvirtinimui, 


kuriais 


16-TOJI VASARIO 
VILNIUJE 


Lietuvos Nepriklausomy- 
bės Šventėje Vilniaus lic- 
tuvių visuomenė gausin- 
gai ausirinko šv. Mikalo- 
jaus bažnyčion padėkoti 
Aukščiausiajam už suteik- 
tą palaimą kovoje už Tė- 
vynės laisvę. Nuotraukoje 
iškilmingų pamaldų vaizdai 

nes visi aiščiai ir prūsai, ¿ir jotvingiai, ir lie- 
tuviai —yra tos pačios kilmės. Jei Kadlubekas 
parašė, kad jotvingiai buvo tos pačios kil- 
mės, kaip ir prūsai, tai visai suprantama ko- 
dėl, nes rašė tuo kart tik apie prūsus ir jot- 
vingius. Jeigu būtų rašęs apie lietuvius ir 
jotvingius, tikrai būtų pasakęs, kad jotvingiai 
buvo tos pačios kilmės, kaip ir lietuviai. Ma- 
tome, kad Kadlubekas negali būti laikomas 
šaltiniu, įrodančiu jotvingių prūsiškumą, ko 
vokiečių mokslininkai labai trokšta. 

Bet tai dar ne paskutinis vokiečių mok- 
slininkų argumentas. Remia jie savo pažiūrą 
dar popiežiaus 1253 m. bule (popiežiaus ra- 
štu). Šiuo savo raštu popiežius leidžia Kuja- 
vijos hercogui užimti Palenkės kraštą, kuria- 

me gyvena pagonys. Pagal turini galima sprę- 
sti, kad Palenkės (Palexia) krašto gyventojai va- 
dinami prūsais. Vokiečių mokslininkams vėl ar- 
gumentas! Jei Palenkės krašto gyventojai, gal- 
voja sau vokiečių mokslininkai, vadinami prú- 
sais, o Palenkė tas pats, kas Jotvingija, aišku, 
jotvingiai prūsai. Toks galvojimas būtų visai 
galimas, jei būtų žinoma, kad Jotvingija yra 
tas pats, kas Palenkė. Bet tai dar neirodyta. 
Kita vertus, turime antrą popiežiaus bulę 
1243 m., kurioje aiškiai pasakyta, kad jotvin- 
gių kraštas yra lietuvių kraštas. Ir todėl, jei 
sakysime, kad Jotvingija buvo kitaip vadina- 
ma Palenkė, tai turėsime tik du sau priešin- 
gus argumentus: 1253 m. bulė vadina jotvin- 
gius prūsais, kita 1243 m. bulė vadina juos 

lietuviais. Aišku, kad remtis viena iš tų bulių 
ir tvirtinti, kad jotvingiai buvo prūsai — visai 
negalima. 

Ne didesnės vertės yra trečias vokiečių 
mokslininkų argumentas, būtent, vokiečio 
Dusburgo kronika. Dusburgas, rašydamas sa- 
vo kroniką 1326 m. pažymėjo, kad Prūsų 
valstybės sienos šiaurėje ir rytuose siekia 
Nemuno upės krantų. Vadinas, Prūsų valsty- 
bei skiriamas ir jotvingių kraštas. Bet tai vi- 
sai nereiškia, kad Dusburgas būtų laikęs jot- 
vingius prūsų gimine. Dusburgo Prūsai, tai 
nėra prūsai, kaipo aiščių giminė, bet didelė 
ir stipri kryžiuočių valstybė. Ir tikrai, jau XIII 
amž. pabaigoje lietė ji Nenumo upės kran- 
tus. Yra žinoma, kad apie 1283 m. kryžiuo- 
čiai, kardu ir ugnimi naikindami, nuplukdė 
kraujuose garsią Dainavos šalį (Dainava— pie- 
tinė Jotvingijos dalis) ir įjungė savo grobuo- 
niškomis rankomis sukurton valstybėn. Tuo- 
met jau iki pat Nemuno krantų krito kraugėrio 
kryžiuočio letena, kuri per 150 metų grąsino 
lietuviams, dešiniajame Nemuno upės krante 
gyvenantiems, jotvingių likimu, kol pagaliau 
Vytautas, mūsų tautos didybės simbolis, 1410 
metais Griunvaldo laukuose ją sutriuškino. 
Nenuostabu todėl, kad Dusburgas, rašydamas 
40 m. vėliau po kalbamų įvykių, jotvingių 
kraštą priskiria Prūsų valstybei. Jis priklausė 
kryžiuočiams jau nuo 1283 m. Bet tai dar 
nieko mums nepasako, kas buvo jotvingiai: 
prūsai ar lietuviai. 

Peržvelgėme tris dokumentus, kuriuos 
pakiša mums vokiečių mokslininkai, norėda- 
mi įrodyti jotvingių prūsiškumą. lr ką pama- 
teme? Pamatéme tai, kad šiais dokumentais 
negalima remtis, norint išaiškinti jotvingių tau- 
tybės klausimą. Jie nieko mums nepasako. 
O juk tie trys dokumentai yra vieninteliai, 
kuriais vokiečių mokslininkai savo pažiūras 
remia! 

Dabar pažiūrėkime, ar ištiesų nėra doku- 
mentų, kuriais remiantis galima padaryti prie- 
šingą vokiečių mokslininkų tvirtinimui išvadą. 
Yra. Ir tai visa eilė. Štai imame pirmojo mūsų 
didžiojo kunigaikščio ir karaliaus Mindaugo 
dovanojimo aktą 1259 m. Šiuo aktu Mindau- 
gas dovanojo ordenui Dainavos krašta. Tai 
reiškia, kad Dainava, didžiausia ir galingiau- 
sia Jotvingijos dalis, priklausė Lietuvai jau 

pačioje jos kūrimosi pradžioje, kuomet dar 
net Žemaičių kraštas, be abejo lietuvių gy- 
venamas, buvo nepriklausomas. Jau iš to 
galima spręsti, kokiuose glaudžiuose santy- 
kiuose buvo lietuviai su jotvingiais. Bet tai 
yra ne paskutinis dokumentas, kalbantis, 
jotvingius buvusius artimus lietuviams. Turime 
1263 m. sprendimo aktą, kuriame artimiausi 
Kujavų krašto pagonys vadinami tai jotvin- 
giais, tai lietuviais. Turime 1243 m. didžiojo 
kryžiuočių magisterio aktą, kuriame jotvin- 
giai aiškiai vadinami lietuviais, pagaliau lenkų 
kronikininkas Miechovita ir daugumas rusų 
kronikų jotvingius vadina lietuviais. Šitais 
dokumentais remiantis, galima padaryti prie- 
šingą vokiečių mokslininkų tvirtinimui išvadą, 


“būtent, jotvingiai buvo ne prūsai, bet lietuviai. 


Dabar peržvelgsime antrą eilę vokiečių 
mokslininkų argumentų, kurie, jų nuomone, 
turėtų rodyti, kad jotvingiai buvo artimesni 
prūsams, o ne lietuviams. Yra tai prūsų ir 
jotvingių kalbos tyrinėjimų daviniai. Jurgis 
Gerullis tvirtina, kad jotvingių kalba buvusi 
artimesnė prūsų, o ne lietuvių kalbai. Įdomu! 
Visų pirma, jeigu norime kalbėti apie jotvin- 
gių kalbos prūsiškumą, turime gerai pažinti 
prūsų kalbą. Kokia tai kalba? Kuomi ji išsi- 
skyrė iš kitų kalbų? Tai yra klausimai, į ku- 
riuos, spręsdami jotvingių kalbos klausimą, 
turime tiksliai atsakyti. Pasirodo, prūsų kalba, 
kokia užsiliko šaltiniuose, yra labai artima 
lietuvių kalbai. Trautmann'as, karščiausias pru- 
sų kalbos atskirumo šalininkas, randa prūsų 
kalbos šaltiniuose tik apie 100, jo nuomone, 
prūsiškų žodžių, kai tuo tarpu lietuviškų kur 
kas daugiau. Kiti mokslininkai neranda ir tiek. 
Ši prūsų kalbos lietuvių kalbai artimumą 
supranta ir vokiečių mokslininkai, bet, kai 
pradeda spresti jotvingių kalbos klausimą, 
užmiršta apie tai ir sako: lietuvių ir jotvingių 
kalbos esančios dvi atskiros, nieko tarpusavy 
bendra neturinčios. 

Imame pirmąjį iš eilės Jurgio Gerullio 
mums paliktą jotvingių kalbos prūsiškumo 
įrodymą. Gerullis sakosi radęs viename, liu- 
teronų pastoriaus Jono Maletiaus rašytame 
laiške penkis jotvingių kalbos žodžius. O ka- 
dangi jie skamba, Gerullio nuomone, prusis- 
kai, tai daro išvadą, kad jotvingių kalba buvo 
artimesnė prūsų kalbai. Jeigu norėtumėm Ge- 


rullio tvirtinimą priimti, tai turėtumėm būti 
tikri: 1) kad tie 5 žodžiai yra be abejojimo 
jotvingių kalbos, 2) kad mes tuos žodžius 
šiandie ištariame taip, kaip jie skambėjo gy- 
voje kalboje ir 3) kad tame laiške nėra dau- 
giau tokių pat jotvingių kalbos žodžių, kurie 
lietuviškai skambėtų. 

Bet, pasirodo, kad perskaitę tą Maletiaus 
laišką, visų trijų punktų nepatikrinsim. Pir- 
miausia, Jonas Maletius nesako, kad tai, ką 
jis savo laiške aprašinėja, liečia vien jotvin- 
gius. Maletius - pateikia tuos žodžius, apraši- 
nėdamas visų baltų giminių pagoniškas tiky- 
bines apeigas apskritai. Dėlto nėra pagrindo 
tvirtinti, kad tai yra jotvingių kalbos žodžiai. 
Vėl, jeigu ir priimsime, kad Maletius, pateik- 
damas tas liaudies kalbos nuotrupas, galvojo 
apie jotvingių kalbą, tai tik įsitikinsime, kad 
jotvingių kalba buvo artimesnė lietuvių kal- 
bai, nes tuose kalbos fragmentuose (nuotru- 
pose) rasime ne 5, o kur kas daugiau lietu- 
viškai skambančių žodžių. Tad aišku, kad pir- 
masis, Gerullio pateiktas jotvingių kalbos 
prūsiškumo įrodymas nėra vykęs. Juo remian- 
tis galima tikriau tvirtinti, kad jotvingių kalba 
buvo artimesnė lietuvių kalbai. 

Ypatingos reikšmės skiria Gerullis 1545 m, 

Lietuvos Nepriklausomy- 
bės sukaktuvių proga pre- 
zidentūros rūmuose susi- 
rinko draugingų valstybių 
atstovai išreikšti geriausių 
linkėjimų Valstybės Pre- 
zidentui ir visai lietuvių 
tautai. 

prūsų katekizmo prakalbai, kurioje pažymėta, 
kad sudavai (jotvingių palikonys) supranta 
prūsų kalbą. Jeigu sudavai supranta prūsiš- 
kai, sako Gerullis, tai aišku, kad jų kalba buvo 
artimesnė prūsų, o ne lietuvių kalbai. 

Kodėl gi? Faktas, kad sudavai supranta 
prūsų kalbą, dar nesako, kad jie nesupranta 
lietuvių kalbos. Galėjo lygiai suprasti vieną 
ir kitą, nes jos abidvi neturėjo pagrindinių 
skirtumų. O tai galim pastebėti net paties 
Gerullio pateikiamoje prakalboje. Joje pasa- 
kyta truputi kitaip nei Gerullis norėtų. Pasa- 
kyta, tiesa, kad sudavai supranta prūsų kal- 
bą, bet kartu pažymėta, kad sudavų kalbos 
akcentas (kirtis) yra lietuviškas. Visai aišku, 
sudavų tuometinė kalba buvo lietuvių kalbai 
artimesnė. Tai tokie du filologiniai (kalbos) 
vokiečių mokslininkų argumentai jotvingių 
prūsiškumui įrodyti. Tais argumentais remda- 
miesi, galime tik įsitikinti, kad jotvingių kal- 
ba buvo artimesnė lietuvių kalbai, o ne pru- 
sų, kaip vokiečių mokslininkai nori. 

Jais galima tvirtai paremti nuomonę, kad 
jotvingiai yra baltų giminė, buvusi artimes- 
niuose etnografiniuose santykiuose su lietu- 
vių giminėmis, negu kad su prūsų. 

Graži esi, Tėvyne! 


Graži esi, brangi Tėvyne mano! 
Ar šypsos tau pavasario dangaus mėlynė, 
Ar rudenio juoda naktis dantim kalena... 


Graži esi tu praeitim, 


Ir garbe mūs didvyrių, kurie tave nuo priešų gynė, 
Ir jų didžiais darbais, kurie lyg šiol gyvena, 
Neprislėgti kapais, per ilgus amžius nepasene... 


Graži esi, Tėvų Šalie didinga! 


Graži esi! 


Ar žydi tavo lankos, skamba sesių sutartinė 
Ir ošia senos girios dainą slėpiningą, 
Ar blizgančių ledų pančiai sukausto Nemuno krūtinę... 


Graži esi tu dabartim 


Ir meile, kuria tave ištikimieji sūnūs vainikuoja, 
Didžius laimėjimus ir žygius tau vienai aukoja... 


Graži esi! 


Graži esi lietuviškos dainos gimtine, 

Ar šviečia skaisti saulė, kvepia vyšnių sodai, 

Ar audros piktos siaučia ir trankosi griaustiniai, 
Ar aidi ilgėsingai liūdnos rudeninės godos, 


Graži esi tu ateitim, 


Ką šypsos tau nušvitusia padange, 
Graži dainom griaudžiom ir rūtom Zydinciom palangėj. 


JAUNIMO SAVIŠVIETA 


Pastebėta, kad tik tada jaunimas atneša 
savo tautai daug naudos, kada jis būna tau- 
tiškai ir visuomeniškai susipratęs ir. vispu- 
siškai apsišvietęs. Todėl jau nuo seniai pra- 
dėta rūpintis jaunimo auklėjimu ir švietimu 
net ir tenai, kur yra daug mokyklų, nes, pa- 
sirodo, mokyklų tam tikslui neužtenka: 
Paaugusio jaunimo švietimas užsieny prasi- 
dėjo XVIII šimtmety. Šiam kilniam darbui 
pradžią davė privatinė vyresniųjų iniciatyva— 
privatinės draugijos, klubai, rateliai ir paskiri 
asmenys. Jie savo lėšomis be valstybės pa- 
ramos ėmėsi to darbo, kuris greitu laiku davė 
palaimintų vaisių. 

Privatinė jaunimo švetimo iniciatyva bene 
daugiausia pasireiškia anglų-saksų kraštuose, 
o ypač Anglijoje. Tenai tą darbą dirba skail- 
lingos įvairių luomų organizacijos, profesi- 
niai klubai, kelių asmenų lavinimo rateliai: 
Nuo 1900 metų yra įsteigta jaunimo švietimo 

Graži esi! 


KITUOSE KRASTUOSE 


reikalams Tautinė Taryba (National Council), 
kuri leidžia specialų laikraštį jaunimo švieti- 
mui aptarti. Kad darbas sėkmingiau eitų, toji 
taryba veikia pasiskirščiusi į šešias komisi- 
jas, kurios rūpinasi paskiromis švietimo sri= 
timis. 

Be to, Anglijos jaunimas susibūręs į skait- 
lingas draugijas, kurios savo nariams kuria 
įvairius savišvietos židinius, kaip analfabe- 
tams kursus, ciklus paskaitų, vakarinius kur- 
sus, atostogų mitingus, vasaros kursus, auklėji- 
mo klases ir kita. Jaunimo švietimui panau- 
dojama laikraščiai, teatras, radio, kinas, mu- 
ziejus, paveikslinės paskaitos ir kita. 

Trumpai tariant, stengiamasi pakelti žmo- 
gaus mokslingumas bei profesinis pasiruoši- 
mas, tačiau neduodama jokių baigimo atestatų 
ar diplomų. 

Jaunimo švietimas Amerikoje yra taip pat 
privatinėse rankose, bet su aiškia kryptimi: 


ANGLAI GERIAUSI JUREIVIAI 


Taip atrodo vienas eilinių Anglijos uostų, kuriame telpa šimtai prekybos ir karo laivų. 
TTT 


šviečiami beraščiai, sparčiai varomas kitatau- 
čių suamerikoninimas, keliamas pilietinis su- 
sipratimas, propaguojamas profesinis išsila- 
vinimas, o taip pat daug dėstoma ir gryno 
mokslo dalykų. Amerikoje, kaip ir Anglijoje, 
jaunimui yra dėstomi šie dalykai: literatūra, 
gamtos mokslai, geografija, tikyba, ekonomija, 
namų ruoša, istorija, kalbos, psichologija, 
elektrotechnika ir įvairūs amatai. Trumpai sa- 
kant, amerikiečiai stengiasi jaunimo švietimo 
programoje apimti visas gyvenimo sritis, su 
kuriomis paskiras žmogus susitinka kasdie- 
niam gyvenime. 

Belgijoje, kaip ir anglų-saksų kraštuose, 
paaugusio jaunimo švietimas yra privačiose 
rankose. Bet čia jis būna daugiau bendro po- 
būdžio. Čia ne dėstoma specialių dalykų, 
o stengiamasi pakelti bendroji žmonių ap- 
švieta. Jaunimui lavintis įsteigta darbininkų 
universitetai, jaunimo mokyklos, liaudies na- 
mai, socialiniai rateliai, knygų propagandos 
biūrai, net gimnastikos ir dainavimo drau- 
gijos. 

Belgijos jaunimas yra susiorganizaves į šias 
organizacijas: 1) Katalikiško jaunimo žemdir- 


bių d-ją, 2) Katalikiškojo jaunimo darbininkų 
d-ją, 3) katalikų moksleivių kuopas, 4) Skau- 
tus, 5) Katalikų studentų korporacijas, 6) Ne- 
priklausomojo katalikiško jaunimo organiza- 
cijas (pirkliai, pramonininkai ir kiti). Jaunimas 
mėgsta organizuotą darbą ir pavyzdingai jį 
dirba. Tokis gyvenimas išmokė jaunimą 
sutartinai—petys i peti žengti Sviesesnio ger- 
būvio kryptimi. 

Jaunimo švietimas Prancūzijoje taip pat 
neužmirštas. Čia švietimas eina kursais, vie- 
šomis paskaitomis ir pašnekėsiais, filmais; 
skelbiamos savaitės, dienos kokiam nors tik- 
slui, ypač garsios yra katalikų socijalinės sa- 
vaitės, kur imamas kokis nors klausimas ir 
vispusiškai išnagrinėjamas. Veikia taip pat 
liaudies universitetai, kurių 1922 m. buvo 40. 
Be to, yra steigiamos privačios liaudžiai švie- 
sti darbininkų organizacijos, savivaldybės bei 
valstybės bibliotekos. Pastaruoju laiku, ypač 
katalikų darbininkų tarpe yra prigiję studijų 
rateliai, kur mažais būreliais darbininkams pa- 
teikiama profesinių žinių draugiško šeimy- 
niško bendravimo būdu. 

Pats jaunimas taip pat nesnaudžia. Jis veikia 

sibūręs į šias organizacijas: 1) Prancūzijos 
skautų sąjungą, 2) Prancūzijos gimnastikos ir 
sporto federaciją (400.000 narių), 3) Prancūzų 
katalikų jaunuomenės s-ga, 4) Krikščionių dar- 
bininkų jaunimo draugiją, 5) Krikščionių stu- 
dentų s-gą, 6) Katalikiškojo jaunimo jūrininkų 
s-gą ir 7) Katalikų jaunimo d-ja. Specijaliy 
tikslų tarpe, visos sąjungos turi bendrų sieki- 
mų — juos gražiai išreiškia Prancūzijos kata- 
likų jaunimas savo darbo programe: „Mes sie- 
kiame tikėjimo, mokslo, veiklos“. 

Ūkininkų, darbininkų, tarnautojų profesi- 
niai reikalai, socijaliniai sekretorijatai, savi- 
šalpos kredito kasos, darbininkų sodai, poilsio 
kolonijos, geros spaudos platinimas, kova su 
nedorąja spauda — tai Prancūzijos jaunimo 
veikimo plotai. 

Vokietijos jaunuomenės švietimo pagrinde 
yra tautos reikalai. Jo idealogija (pagal Hof- 
maną)—siekti tautos vieningumo, pažinti jos 
praeitį ir plėtotę, imti švietimo pamatan tau- 
tos dvasios turtus, kad juos plačiosios masės 
pažintų ir atitinkamai įvertintų, lavinti tuos, 
kurie negavo mokslo, naikinti tai, kas ardo 
tautos vieningumą, bei skirsto visuomene. 
Vokietijoj taip pat, kaip ir kitur, yra liaudies 
universitetai, bibliotekos ir skaityklos. 

Nors Vokietijos katalikiškojo jaunimo gy- 
venimo sąlygos ir nepakenčiamos, tačiau pu- 
santro milijono jaunuolių susibūrę į ivairias 
katalikiškas jaunimo organizacijas. Jų tarpe 
įvairioms organizacijoms priklauso 620.000, 
o katalikų sporto sąjungai —913.000 narių. Vo- 
kiečių jaunuoliai pasižymi savo vyrišku cha- 
rakteriu, drąsiu savo idėjų išreiškimu, jas gin- 
dami bei igyvendindami. 

Vokiečių vyrų katalikų veikimo yra tokios 
gairės: Vokiečių katalikų jaunimas stengiasi 
auklėti tautini susipratimą ir mokinti tarnauti 
savo tėvynei, būti teisingais ir ginti tiesą, būti 
gerais ir tarnauti savo artimui. Vokiečių jauni- 
mas nori būti laisvas ir ginti laisve, nori su- 
jungti visą tautą brolybės ryšiais ir atnešti jai 
palaimą. Vokiečių katalikiškas jaunimas sako: 
„Mes kovojame už Kristaus vėliavą ir naująją 
Vokietiją. Mūsų frontas pavojingas, bet lai- 
mingą Vokietiją mes matome tik Kristaus 
globoje“. 

Paaugusių švietimas Danijoje labai aukš- 
tai pastatytas. Nevienam tur būt teko girdėti 

apie Daniją, kaipo žydinčią ūkininkų šali. Kas 
tik nuvažiuoja Danijon, visi stebisi jos kultūra 
ir grožiu. Ir kaip nesistebės, kai pamato vai- 
siniais medžiais nusodintus plentus ir vieške- 
lius, puikiai augančių javų laukus. Dano uki- 
ninko troba niekuo nesiskiria nuo pasiturin- 
čio miesto inteligento. Butas 5—6 kambarių, 
viduj biblioteka, fortepijonas, radio, telefonas, 
elektros šviesa. 

Kas gi danų kraštą pavertė tokia laiminga 
šalimi? Prieš 50 metų danų ūkininkai gyveno 
dar vargingiau, negu dabar mes lietuviai. 
Danijos plotas 42.927 kv. kil. (Lietuvos 53.242 
kv. kil.). Žemė — smėlynai. Prieš 60 m. dau- 
giau kaip 1000 kv. kil. buvo pelkynai. 


Didysis danų tautos mokytojas, Grundtvi- 
gas, pamatęs savo tėvynės vargą, tarė: „Ne 
diplomuota šv e ucmenė išgelbės ir pakels 
danų tautą, bet danų ūkininkų jaunimas“. 
Nuskurdusi valstybėlė, baigianti vokietėti tauta, 
lyg stebuklingo trimito pažadinta, per kelias 
dešimtis metų tapo kultūringiausia visoje 
Europoje. 

Prieš pusantro šimto metų Danija buvo 
didelių baronų valdomų dvarų ir nuskurdusių 
kaimų kraštas. Ūkininkai, kaip ir mūsų sene- 
liai, turėjo eiti baronams baudžiavą. Baudžiava 
buvo 1788 m. panaikinta. Ūkininkai nors buvo 
laisvi, bet savo žemės neturėjo, todėl eidavo 
dirbti dvaruosna. 

Nepoleono karų metu Danija įsivėlė į karą 
su anglais, kuris tesėsi 7 metus, darydamas 
danams daug nuostolių, o 1801 m. anglų 
admirolas Nelsonas visai sumušė danų laivyną. 
Netrukus buvo anglų okupuotas beveik visas 
kraštas. Siautė badas ir ligos. 

Napoleono galybei žlugus, Vienos kongre- 
sas 1815 m. nutarė Daniją palikti nepriklau- 
soma valstybe su apkarpytais plotais. Danija 
atrodė kaip padegėlė. Jos gyventojai būriais 
važiavo į kitas šalis laimės ieškoti. Inteligenty 
luomas buvo paskendęs savuose asmeniškuose 
reikaluose. Laukai pūdymavo neapsėti. „Ne- 
buvo anuo metu žmogaus, —sako vienas danų 
istorikas, kurio darbas, mintis ar elgėsys 
būtų vertas paminėti. Aplink tamsioji naktis 
tunojo”. 

Bet šiuo sunkiuoju momentu Aukščiausis 
pasiuntė danų tautai vyrą, kuris pasiryžo savo 


tautą pakelti iš mirties patalo. Jis savo ga- 
linga pluksna ėmė danams aiškinti apie jų 
garsią praeitį. Barė jis savo tautiečius už 
apsileidimą, pakrikimą ir šaukė vienybėn. Tai 
buvo jau minėtas danų tautos garbingas vy- 
ras—Grundtvigas. Vėliau jis vienoje savo kny- 
goje apie ši baisų danų tautos laikotarpį 
(1814 — 1834) rašė: „Aplinkui viskas klėstėjo 
ir taika visur viešpatavo, Danija gi paskendo 
skolose, visokia veikla užsnudo, tartum laukė 
paskutinio teismo. Net knygagraužiai paliko 
savo knygas, ir vagys, rodosi, tingėjo vogti. 
Buvo laikas, kad Europoje siautė maras ir 
nors pati epidemija mus neužkliudė, mes ją 
nešiojome savy“. 

Tautinis danų atbudimas ypač nepatiko 
vokiečiams. 1848 m. kilo karas su vokiečiais, 
kuris tęsėsi 3 m. Danai liko nugalėti. Tačiau 
karui pasibaigus, danai vėl pradėjo savo tau- 
tinio atgimimo darbą, kurį vokiečiai 1864 m. 
norėjo vėl užgniaužti, paskelbė karą ir atėmė 
dvi provincijas: Šlezvigą ir Holšteiną. 

Nors danai karuose buvo nugalėti, tačiau 
nuo kovos neatsisakė, o tik savo jėgas per- 


AUKSCIAUSIOJO GARBEI 


metė kultūros frontan. Jie visą vokiečių danų 
pasienį apstatė tvirtovėmis, tik ne geležies 
ir betono, bet pagal savo didžiojo © mo- 
kytojo Grundtvigo planą: liaudies universite- 
tais. Per 5 metus Danijoje isisteigė 50 liaudies 
universitetų. Pagal Grundtvigo planą pirmą 
liaudies universitetą suorganizavo Kilio uni- 
versiteto prof. Kristijonas Floras. „Mūsų tiks- 
las—rašė Floras karaliui—ikurti tokia įstaigą, 
kurioje sodiečiai galėtų įsigyti žinių ir ipročių 
naudingam jų praktiniam gyvenimui ir dvasi- 
niam kilimui“. Tačiau tikras Grundtvigo idėjų 
ikūnytojas buvo Kristijonas Koldas, kuris pats 
savo jėgomis ir lėšomis įkūrė liaudies uni- 
versitetą. Koldas savo mokykloje neturėjo 
jokios programos ir kai kartą ji vienas vysku- 
pas paklausė, ką jis nori savo mokimu at- 
siekti, jis atsakė: „Mano mokykla turi išmo- 
kyti mylėti Dievą, tautą ir artimą“. 

Iš danų ir mes galėtume daug pasimokyti. 
Daug gražių savišvietos pavyzdžių randame 
kituose kraštuose. Tik mokėkime jais pasi- 
naudoti. 

FAO! 


Gražiausia pasaulio bažnyčia - katedra Milane, Italijoje. 

NE JAM, BET JO DARBAMS 


Kur Dunojus, kaip žaltys, išsirangęs skuba 
tekinas į rytų pusę, kur krantus jo dabina 
Teutoburgo giria, kur kalnai, kur pelkynai, 
kur nakties vidury visos šmėklos vaidenas, 
kur gražioji pietų Vokietija, — stovi ten milži- 
nas sargas. 

Jisai savo galingais pečiais dengia girią 
nuo groboniškos rankos. Jo akyse, jo krūtinėj 
drąsa. Prisidengęs romėno šarvais, rankoj 
platus kardas, kitoje didis skydas. Net garsu- 
sis kariautojas Napoleonas Bonaparte jam 
šios išvaizdos pavydėjo. 

Ūžia, gaudžia giria. Metai bėga skubiai 
praeitin, kaip keleiviai, kai rytas nušvinta. 
Upé neša šimtus vandenų, graužia atkaklų 
krantą, ėda medžio šaknis. O jisai tokis pats. 
Stovi. Nejuda. Miško sargas — narsus karžy- 
gys Arminijus. 

Kai rytuose nubunda skaisti dienos saulė 
ir į žemę atsiunčia dalį savo šviesos, nuo jo 
žėrinčių šarvų nuo blizgančio veido nusitiesia 
šešėlis per kalnus, per daubas, per viršūnes 
didžių ąžuolų ir savuoju mostu visą gamtą 
aplinkui iš miego pabudina. Kartais, kai audra 
lekia su perkūnais, kai debesys paslepia kalnų 
viršūnes, jis lieka atskirtas nuo žemės, ir tik 
stovėdami ant kitų kalnagubrių keleiviai jį 
mato. Atrodo, jis žengia per debesų jūrą, 
švytruoja savuoju kardu bei varsto ugnies ir 
ledo Zvilgsniais. Tokios jo akys audrų neivei- 
kiamos! 

Keleiviai, pro ji kai praeina, žemai nusi- 
lenkia, net piemenys, po kalnų šlaitus kopi- 
nėjančių avių bandas ganydami, jam pagarbą 
tinkamą atiduoda. 

O jis visiems toks pats. Vis stovi, vis žiūri 
i toli, niekuomet nesumerkdams budriosios 
akies, ar audros, ar lietūs, ar saulė savuoju 
veidu į jas šviečia. Akies jis nemerkia. Jam 
audros nebaisios. Jis stovi, kaip amžinas pa- 
sakų karalius. Tegul kas nori jam grūmoja, 
kokiais tik nori vardais jį vadina, jis bus šios 
girios sargu; prieš ji slaptingi, akim neisma- 
tuojami toliai, už jo didžiulė giria — plačioji 
Vokietija. 


Prie jo papėdžių susėdo du keleiviai. 
Vienas jų buvo jau senatvės palenktas 

į žemę - močią, antras galvytę užrietęs žiū- 
rėjo į senojo veidą, į žilą galvą, i didžiulę 
barzdą. Graibė savo lieknom rankytėm apie 
kaklą ir smakrą ir stebėjosi, kodėl jam barzda 
ir ūsai neišaugę, o galva nepražilusi. 

Prie jo papėdžių susėdo dvi kartos, dviejų 
kartų atstovai: pirmosios jau maža beliko, 
o antrosios buvo dar maža užgimusių, juo 
labiau maža tokių, kurie galėtų savom jau- 
nutėm kojom įkopti į tokį statų kalną, kur 
stovi Arminijaus stovyla. 

Vaiko dėmėsys nukrypo į ją. 

Jis palietė jos kietą koją. 

Ir balsu suriko: 

— Sentėvi, kodėl ji tokia kieta?! Ko ji čia 
stovi?! Maniau, kai matėme iš tolo, būsiąs 
piemuo ar koks stuobrys... 

— Jis ne piemuo, ne stuobrys, bet nar- 
susis karžygys, sargas visos Vokietijos. Pa- 
klausyk. Papasakosiu jo praeiti, žilą senovę. 
Žilesnę už mano galvos plaukus. Taip senz, 
kaip šios stovylos idealas. 

Ir senelis įsižiūrėjo į toli taip, kaip Ar- 
minijaus stovyla žiūri — abu žiūrėjo Romos 
pusėn. Senelis pradėjo sekti seną apie žiląją 
senovę pasaką... 


Imperatoriaus Augusto Roma. 

Visas jos gatves ir viešas aikštes puošia 
lektikų eilės. Prabanga auksu ir dramblio 
kaulais po ją tiktai liejasi. Nors liaudis nuo- 
latos šūkauja: „panem et circenses“ (duonos 
ir Zaismy), nors Cerera juos maitina kitų kra- 
štų žemės malonėmis, bet imperatoriui že- 
mių dar maža. Jo garbei reikalingi didesni 
plotai. Jo užgaidoms numalšinti reikėjo nau- 
jos kraujo upės. Jo rūmams papuošti reika- 
lingos naujų vergių šypsenos ir grakštūs nu- 
silenkimai. Jis aro žvilgsniu perskrodžia aukš- 
tuosius Alpių kalnus, perplaukia plačiąją Du- 
nojaus upę ir kitame jos krante nesirengia 
nutūpti, kad nuovargio kankinamas jėgų vėl 
įgautų, bet nori nulékti iki pat Baltijos ir Šiau- 
rės jūrų, kad iš naujų kraštų sau naują per- 
galės vainiką ant išdidžios galvos uždėtų. 

— Varai, tu ištikimiausias mano tarnas, 
tu geriausias valstybės vyras, net aš tau pa- 
vydžiu tavo karžygiškumo. Nueik į šiaurės 


ITALŲ BOMBANEŠIAI ABISINIJOJE 


Tokių 


lėktuvų būrius italai siunčia prieš abisinus, kurie mažai teturi aviacijos ir šiaip yra 


menkai ginkluoti, o tik savo didvyriškumu gina tėvynę nuo daug kartų galingesnio priešo. 


legioną ir užkariauk valstybei naujus žemės 
plotus, kurie su neišsemiamais turtais tesiasi 
į šiaurę nuo Dunojaus upės. 

Pasakė Imperatorius Varui. 

Tas prieš jį suklupo. Ir priėmė valstybės 
galvos isakyma. 

Sujudo visa senoji Roma. 

Pulkai legionierių gatvėmis žygiavo. Va: 
žiavo įvairios karo tikslams mašinos, sakytum, 
Roma rengiasi paimti viso pasaulio pilis, ku- 
rios tik gintis pamėgintų. Tačiau visa tai va- 
žiavo, ėjo, jojo paveržti laisvės jaunutei Vo- 
kietijai, kuri atsisakė Imperatoriui pa:enkti 
galvą ir, neišmėginusi laimės kovos kalavijo, 
pralysti pro Romoje jai parengtą jungą arba 
supančiuota eiti paskui Imperatoriaus perga- 
lės vežimą. Imperatorius širdo ir šėlo. O Vo- 
kietija nepalenkė jam savo jaunutės galvos. 


Slapta pabėgo jis iš Romos. 

Pabėgo išmokęs visų romėnų kariavimo 
būdų. Suprates jų troškimus, jų norus ir visa 
Jų nepadorumą—visas jųjų silpnybes. 


Teutoburgo girioje rinko savųjų brolių pul- 
kus kuodidžiausius. Nevienai motinai pats sa- 
vom rankom nušluostė riedančias ašaras, pa- 
glosté alpstančią mergužei širdį. Visų balsus 
jisai išgirdo. Todėl ir jo visi, kaip tėvo klausė. 
[sakymų šimtai skrajojo po visą plačią Vo- 
kietiją, pulkavosi ginkluotų vyrų minios, kad 
lemiamoj kovoj didvyriais mirtų ar brangią 
laisvę laimėtų visai Vokietijai. 

Žiūrėk, sūneli, i stovyla! Tada senieji tau- 
tos vyrai vadu jį savo pasiskyrė. Nors jauną. 
Koksai čia. Atrodė, neprityrusi. Bet jis į su- 
sirinkusius prabilo: 

— Dar kelios dienos, ir plauks krauju 
Dunojaus upė. Ir keiksis romėnas. Vilku staugs, 
kaip pasiutęs. Išmokom visko pas juos ir da- 
bar visa tai, ką jie mums ruošė, prieš juos 
pačius pavartosim. Paduokit šalmą su tauro 
ragais, kad jums, mieli tautiečiai, atrodyčiau 
daug artimesnis. Šarvus man liejo, kalė pa- 
ties imperatoriaus puikiausi kalviai. Net, jei 
sutikčiau patį Varą, nebaisūs man jo kirčiai, 
perminkštos man jo nuodingosios vylyčios!... 

Bruzdėjo visos girios. Pelkynuose slaps- 
tėsi ginkluotų kareivių tūkstančiai. Galandami 
kirviai skambėjo, sakytum, varpai, skelbdami 
pergalės dieną. Tik viena Dunojaus upė bėgo 
ir bėgo rytų pusėn. Atrodė, jai vienai nerūpi 
artėjanti mūšiai. Jos vienos nejaudina žvan- 
gąs besiartančių romėnų plienas, švytruoją 
šarvai, saulės spindulių nužymėti. 


Pirmąją mūšio dieną Arminijus leido ro- 
mėnus į girių gilumas maža su jais susidur- 
damas. Bet supo juos iš visų pusių. Ardė jų 
statomas pilaites. Nakties metu kelių jaunų 
vyrukų lydimas jisai sugadino jiems visas karo 
mašinas. Ir tylomis laimingai grįžo pas sa- 
vuosius. 

Antrosios dienos išaušusį rytą, kada vi- 
soje girioje tik paukščių balsai buvo girdėti, 
kada visi romėnai vos tik iš gilaus miego 
kėlėsi. Mūsų barzdoti vyrai pradėjo juos iš 
visų pusių uiti. Tada... Suneli... tada tai krau- 
jas pasiliejo upėmis, mūsiškiai, ginkluoti kir- 
viais, basliais, buožėmis, kalavijais, daužė 
žvangius romėnų šarvus. Strėlomis badė jų 
nieku nepridengtas kojas. Tvirtomis rankomis 
smaugė jų turtų ir garbės ištroškusias gerkles. 
Bet ir iš jų pusės netrūko nežmoniško at- 
kaklumo. Dažniausiai jie laikėsi grupėmis, 
kurios buvo sunkiai įveikiamos. Savais kar- 
dais jie guldė kiekvieną prisiartinusią galvą. 
Ilgomis ietimis badè kiekvieną tėvynės meile 
liepsnojančią širdi. Jų tarpe dejavimų, šauksmų 
neišgirsdavai. Tik geležis į geležį trynėsi, tik 
plienas skambėjo susitrenkęs i plieną. O krau- 
jas plačiuoju, sriauniuoju Dunojumi pasiliejo 

Sutemų vėjai atnešė kapų tylą. Galéjaj 
girdėti per keletą mylių dejuojančius sužeis- 
tuosios. Net paskutiniai jų atodūsiai toli tolį 
aidėjo. Retkarčiais orą suraižydavo savais 
sparnais šikšnosparniai, dažniau mirties pra- 
našai juodvarniai. 

Klaiku pasidarė tada Teutoburgo giriose- 
Romėnai ilsėjosi... Ilsėjosi, nes rytojaus die- 
nai buvo paruoštas grįžimas. Išėjo kitaip. 
Jie grižo, bet... į aną pasaulį! Kai tik priėjo 
tankumynus, kuriais buvo į girių gilumą isi- 
brovę, visi takai — takeliai jų kūnais nukloti 
paliko. Jų vadas — Varas nežinojo nei kas, 
nei iš kur gyvybės jojo legionų tyko... 

Keliose vietose pradėjo degti miškas. Dan- 

guš apsiniaukė. Perkūnijos. Žaibai. Dejavimai. 
Liepsna. Dūmai. Atėmė romėnams paskutinę 
raumenų jėgą, jų vadui paskutinę drąsos ki- 
birkštėlę iš pat krūtinės išvegė... 


Žinia apie visišką šiaurės legiono pralai- 
mėjimą žaibo greitumu pasiekė Augusto Romą. 
Imperatorius daužė savo galvą i sieną. 
Keikėsi visokiomis baisenybémis. Verké ku- 
dikio ašarų lašais. Gėdos ir menkystés šešė- 
liai landžiojo po jo galvą ir po krūtinę. Graužė 
jo protą ir širdi. Jis neišlaikė majestotingos 
išvaizdos. Kaip koks pamišėlis balsu šaukė: 
— Varai, Varai, grąžink mano !egionus! 
Tuščios jo rūmų salės kartojo klaikų jo 
riksmą. Kuris iš vienos ėjo į kitą. Tai vėl at- 
galios grižo ir lindo i paties imperatoriaus 
ausi. Ir jam atrodė, visas Romos miestas, visa 
didžiulė Romos imperija garsiai rėkianti: 

— Varai, Varai, grąžink mano legionus! 

Kai jis sumerkdavo savąsias sakalines akis, 
atrodydavo jam, griūvąs nuo imperatorių so- 
sto, byranti visa jo imperija, einąs į Romą, 
pakeliui viską naikindamas Arminijus. Nak- 
čia, kai atsigulė į kvėpalais ir šilkais išklotą 
lovą, kai miego siaubas prikalė jį prie lovos 
ir laikė taip, kad kokios nors pastangos atsi- 
kelti būtų tik tušti norai, jis susapnavo: 

Arminijus, nukirtęs imperijos ereliui galvą 
ir jo bėgančiame kraujuje pats išsimaudęs. 
Uzsokes savo baltąji žirgą ir žaibo gieitumu 
i forumą nulékes. Ten sustojęs ir likęs am- 
ziams... 

Ryte atsikėlęs išgirdo minių ikyry šauk- 
smą: „panem et circenses”. Ir vėl važiavo, 
plaukė laivai iš visų žinomojo pasaulio aruo- 
dy i Roma. Ir vėl buvo vežama jos biednuo- 
menei pasotinti duona. Ir vėl arėnoje vergai 
kovėsi su jaučiais, tigrais, leopardais, liūtais. 
Ir vėl prabanga, aksu ir dramblio kaulais lie- 
josi. Tarsi, Roma nelaimės nebuvusi paliesta. 
Vargšė. Jos sugedimas viršijo jos piliečių 
skaičių. Vagystės. Kyšiai. Žudynės. Paleistu- 
vavimai. Girtavimai. Koliojimaisi. Vėl skandino 
savo bangose ilgai švietusį Romos išdidųji 
erelį, kirto jam išdidžią galvą, laužė jo gro- 
buoniškuosius sparnus, nagus ir snapą. 


Ne jam, kurį matai čia stovintį, bet jo 
darbams dėkinga vokiečių tauta pastatė du 


paminklus: vieną Iš bronzo nuliejo, o kitą 
savose širdyse sukūrė. Ir tol jis bus, kol plaks 
nors vienoje širdyje vokiškas kraujas, kol bus 
šioj žemėj nors vienas žmogus, kuris nesigė- 
dins savo tikrojo vardc. 

Sūneli, eisime. Atmink, tiktai už darbus 
savai tautai pastatomi amžini paminklai. Kurių 
nei lietūs audringi nepaplauna, nei vėjai pla- 
čiasparniai nugriauti neistengia, nei perkūnų 
trenksmai, nei žaibų vylyčios sužaloja. 

— Eisime, sūneli... 

Ir jis atsikėlė. 


Jo akyje žibėjo žaibo ašara. Tokia pat 


raudona! Tokia ugninė! Nes saulės spindulys, 
paskutinį bucini siūsdams stovylai, 
meiliai glamonėjo. 


jo akį 


— Sentėvi, kodėl Arminijus neužkariavo 
tuomet Romos? 

Paklausė jį anūkas. 

— Vaikuti, jis netroško svetimų žemių, 
negeidė sau tuščios garbės. Jis kovojo tiktai 
už savo tautos laisvę, dėl jos pavojun statė 
savuosius brolius. Jis nesiekė ranka ir kardu 
ten, kur žmonės ramūs gyvena... Jo tikslas— 
laisva gimtoji šalis. 

Abu nuėjo. 

O stovyla palikusi stiebėsi i viršų. Ir, 
atrodė, nori pamatyti senaja Roma, engusią 
visą pasauli, čiulpusią daugelio tautų prakaitą 
ir kraują nori pamatyt ją sugriūvusią ir gar- 
siai, garsiai nusijuokti... 

Anicetas Lapaitis, 


Tyliai smuikas groja 


(Skiriu K. Marytei) 


Aš mačiau, liūdėjai 
Ir džiaugiais kartu. 
Kam širdi žadėjai, 
To nesuprantu. 


IS ABISINIJOS KARO LAUKO 


Tyliai smuikas grojo, 
O širdy griaudu... 
Neširdau ant jojo, 
Nors sielai skaudu.. 


Smuikas valsą grojo, 
Grojo taip tyliai... 
Ar sugrįš manoji 
Laimužė velei?.. 


Miške, pakrūinėj priešlėktuvinė abisinų artilerija šaudo italų orlaivius. 

J. CEKAUSKAS 


Baltas snaiges išmylavęs, 
Staugia vėjas kamine. 
Čia nakvynę šiltą gavęs, 
Kažko verkia —nežinia... 

Sniege skęsta nuogi sodai, 

Pūga blaškos po medžius, 

Jau, žiemuže, nusibodai, 

Ilgu vasaros saldžios. 


Tia 

Anksčiau esame aprašę politinius ir eko- 
nominius valstybių santykius. Dabar belieka 
peržvelgti kultūrini tautų bendravimą. 

Nors iš tikrųjų kultūrinis bendravimas ga- 
limas yra tiktai tautų tarpe, tai vis dėlto 
valstybės vaidmuo čia yra labai didelis. Val- 
stybė gali leisti ar palengvinti tautai bendrauti 
ir bendradarbiauti su kitomis tautomis, bet 
geli taip pat ir neleisti ar bent suvaržyti mi- 
néta bendradarbiavimą. Paprastai esti taip. 
Kur yra geri politiniai ir ekonominiai santy- 
kiai, ten užsimezga ir kultūriniai santykiai. 
Ir priešingai. Kur nėra nei politinių, nei eko- 
nominių santykių, ten nėra ir tampresnių kul- 
turinių santykių. Taip jau viena už kito už- 
kliūva ir viena kitą papildo. 

Kultūriniai tautų santykiai gali reikštis 
labai ivairiai. Pastebėtina taip pat, kad čia 
paprastai nepasirašoma jokių sutarčių, kurių 
turėtų laikytis visa tauta ar valstybė. Jeigu 
kokio nors kultūrinio bendradarbiavimo su- 
tartys ar santarvės ir pasirašomos, tai tik tarp 
tam tikrų visuomenės sluoksnių ar draugijų. 
Jeigu, pav., tarp kurių nors kraštų laikrašti- 
ninkų pasirašyta yra spaudos santarvė, tai jos 
nuostatų turi laikytis tiktai laikraštininkai. 
Šiaip gi dažniausiai bendraujama padrikai. 
Kartais netgi visiškai atsitiktinai. 

Kultūrinis tautų bendravimas gali būti 
oficialus ir neoficialus. Oficialus bendravimas 
esti tada, jeigu jis yra paremtas kokio nors 
kultūrinio bendradarbiavimo susitarimu ar 
bent pasižadėjimu. Tuo būdu prasideda vie- 
šas ir sąmoningas kultūrinis bendradarbiavi- 
mas tautų tarpe. 

tūrinis tautų bendravi: 


Žiemos naktį 


Sukasi iv šelsta snaigės, 
Skaisčios snaigės tarp tvorų. 
Baigias žiema, visa baigias, 
Laukiam šiltų vakarų. 
Mivksi žvaigždės viena kitai, 
Joms žiema taip pat nubodo, 
Susitarę žemėn krito... 
Žemėj naktis, šalta, juoda... 


S 

Neoficialus gi bendravimas yra toks, kurs 
nesiremia nei susitarimais, nei pasižadėjimais. 
Toks bendravimas vyksta savaime. Kultūra, 
mat, yra toks dalykas, kuris nepripažista nei 
politinių valstybių sienų, nei užtvarų. Ji ver- 
žiasi visur į visas valstybes ir kraštus. 

Panagrinėjus tarptautinius santykius bent 
kiek smulkiau, nesunku pastebėti, kad tautos 
kovoja ne tik ginklu, bet ir savo kultūrų 
pagalba. Ginklų karas kyla tik tam tikrais 
laikotarpiais, o po to esti taika, kultūrų gi 
varžytinės vyksta visuomet, be paliaubų. Ypač 
šiais laikais kultūrų varžytinės yra didelės. 
Tam yra, mat, susidariusios labai palankios 
sąlygos. Argi galima buvo kada nors seniau 
taip greit persikelti iš vienos žemės rutulio 
vietos i kitą, ar buvo tada greitasparniai lėk- 
tuvai, traukiniai, automobiliai ir garlaiviai, ar 
girdėjo seniau žmonės, sėdėdami savo už- 
krosnyj prie radio aparato, kas dedasi ten 
kaž kur toli, už šimto, penkių šimtų ir tūkstan- 
čių kilometrų. O kur dar spauda: laikraščiai 
ir knygos. Visa tai Žaibo greitumu iš vienos 
valstybės ar tautos paskleidžiama į visą pa- 
sauli, i kitas tautas. 

Taigi šiandie, iki šiol mnematyto civilizaci- 
jos klestėjimo metu, vienos tautos gali pui- 
kiausiai skverbtis su savo kultūra kitų tautų 
tarpan. Kultūringesnės tautos tyčia stengiasi 
kuo plačiausiai išplėsti savo kultūros įtaką 
kitų tautų tarpe, kad tuo būdu užtikrintų sau 
didesne įtaką kitose srityse, pav., politikoje. 

Tautų kalba irgi nebūna užsidariusi tiktai 
vienos tautos ribose. Pav., anglų, prancūzų 
ir vokiečių kalbos yra labai paplitusios visa- 


ABISINIJOS RAITELIAI 


Geriausiai ginkluota Abisinijos kariuomenės dalis — karaliaus Haili Selasi gvardija. 


me pasaulyje. Jos moka ne tik anglai, pran- 
cūzai-ir vokiečiai, bet ir milijonai kitų tautų 
Žmonių. 

Be svetimų kalbų mokoma dar mokyklose 
ir svetimų tautų literatūros bei istorijos. Tuo 
būdu vienos tautos jaunuomenė supažindina- 
ma su kitų tautų dvasinės kūrybos vertybė- 
mis ir praeitimi. (Universitetuose gi be svetimų 
tautų literatūros, istorijos ir meno istorijos 
dėstoma dar svetimų tautų mokslininkų 
mokslai bei filosofija. Tiesa sakant, ivairūs 
mokslai, filosofija, muzika ir literatūra bei 
men's yra virtę tartum visos žmonijos nuo- 
savybe. Tomis gerybėmis gali naudotis visi, 
kas gali ir išmano. 

Zinoma, ne kiekvienas mokslo veikalas ar 
literatūros bei meno kūrinys gali būti visuo- 
tinis, visur paplitęs. Tautų tarpe ir visai žmo- 
nijai turi reikšmės tik tai, kas yra kilniausia, 
gražiausia, išmintingiausia. Mažiau vertingos 
dvasinės gėrybės pasilieka tiktai vienos tau- 
tos ribose. Jos negali niekur plisti. Tuo būdu 
nesunku suprasti, kad pasaulyje pirmauja 
tiktai tos tautos, kurios daugiausia sukuria 
vertingų dvasinių gėrybių. Bet tai dar toli 


Gražu nereiškia, kad kitos tautos iš viso ne- 
prisideda prie visos žmonijos kultūros kūry- 
bos. Žmonijos kultūrą kuria visos tautos, ir 
didelės, ir mazos, ir daugiau,ir mažiau kultu- 
ringos. 


Labai didelės reikšmės tautų kultūriniam 
susiartinimui turi taip pat religija. Paprastai 
vienodos ar bent panašios religijos tautos 
gali greičiau ir nuoširdžiau savo tarpe ben- 
drauti ir bendradarbiauti, negu tautos, kurių 
religijos yra visiškai skirtingos. 

Europoje yra kelios religijos (tikybos), bet 
visos jos išsiveda iš vieno bendro kamieno— 
krikščionybės. Netgi visa Europos kultūra 
vadinama krikščioniška kultūra. Krikščionybė 
ypatingai suartina tautas. Kodėl, pav., Euro- 
pos ir Azijos tautos negali vienos kitų su- 
prasti ir reikiamai suartėti? Todėl, kad Euro- 
pos tautos yra krikščioniškos, Azijos gi tau- 
tos turi visiškai kitokias religijas: budizmą, 
bramanizmą ir kitas. Todėl Azijos tautų ir 
kultūra yra kitokia. 


Aptarę bendriausio neoficialaus pobūdžio 
tautų bendravimą kultūros srityje, panagrinė- 

kime dabar vadinamus“ oficialius ir pusiau- 
oficialius kultūrinius santykius tautų tarpe. 

Pradėsime nuo universitetų ir visokių 
mokslo, ir apskritai kultūros draugijų. 

Universitetai — tai aukščiausios mokyklos. 
Universitetuose dirbama moksliškai. Kad mo- 
kslo darbas geriau ir sėkmingiau eitų, atskirų 
tautų universitetai keičiasi įvairiais mokslo 
veikalais ir kitomis mokslo priemonėmis. Ne- 
seniai, pav., mūsų spauda rašė, kad Lietuvos 
Vytauto Didžiojo universitetas yra gavęs 
mokslo reikalams iš Čekoslovakijos labai 
brangių iškasenų rinkinį ir daug knygų. 

Taip pat įvairių kraštų universitetų profe- 
soriai keičiasi savo tarpe mokslo veikalais- 
Mat, profesoriams, kurie skaito studentams 
paskaitas, svarbu žinoti, kur kas naujo mokslo 
srityje išeina. 

Mokslo draugijos taip pat stengiasi surinkti 
kuo daugiausia įvairių mokslo veikalų. Tuo 
tikslu atskirų kraštų mokslo draugijos, pana- 
šiai, kaip universitetai, keičiasi savo tarpe 
mokslo netgi dailiosios literatūros veikalais. 

Kultūriniam tautų suartėjimui didelės taip 
pat reikšmės turi atskirų tautų laikraštininkų, 
rašytojų ir artistų bendravimas ir bendradar- 
biavimas. 

Be to, minėtini čia dar bendri tautų radio 
koncertai ir visokios ekskursijos vienų tautų 
žmonių kitosna tautosna ar valstybėsna. Visa 
tai padeda tautoms viena kitą arčiau pažinti 
ir kultūriniai suartėti. 

Platesniam tarptautiniam Dbendradarbiavi- 
mui kultūros srityje daug padeda dar Rau- 
donasis Kryžius ir Tautų Sąjunga. 

Iš tikrųjų, vyriausias Raudonojo Kryžiaus 
uždavinys yra slaugyti ligonis karo metu. Bet 
ir taikos metu Raudonasis Kryžius daug vei- 
kia ir nuveikia. Jis leidžia visokias jaunimui 
knygeles ir laikraštėlius, moko ji kaip apsi- 
saugoti nuo visokių ligų, kaip padėti žmogui 
nelaiméje ir t. t. Be to, Raud. Kryžius rūpi- 
nasi kaliniais ir apskritai nelaimingais žmonė- 
mis. Žodžiu, Raudonasis Kryžius ugdo žmo- 
niškumą, taigi jis tuo pačiu ugdo kultūrą. 

Tautų Sąjunga yra politinė įstaiga. Tačiau 
šalia politinės veiklos galima rasti Tautų Sa- 
jungoj žmoniškumo bei kultūros pradų. Juk 
Tautų Sąjungai rūpi viena: išlaikyti visuotinė 
taika. Kilus tarp valstybių kokiam nesusipra- 

timui Tautų Sąjungos uždavinys išspręsti ginčą 
taikos būdu. O juk taika ir taikingas tarptau- 
tinių ginčų sprendimas — tai ¿moniskumas, 
tai kultūra. 

Yra prie Tautų Sąjungos netgi keletas tam 
tikrų komisijų, kurios rūpinasi vien tik žmo- 
niškumo ir tautų kultūrinio bendradarbiavimo 
reikalais. Tai sakant, turima galvoje: komisija 
kovai su vaikų ir moterų prekyba, komisija 
kovai su opijumo, morfinos ir panašių svai- 
galų prekyba, ir tarptautinio intelektualinio 
(protinio) bendradarbiavimo komisija. 

Pravartu dar bus čia pasakyti keli žodžiai 
apie lietuvių tautos kultūrinius santykius su 
kitomis tautomis. 

Naujai atgimusiai lietuvių tautai kultūrinių 
santykių palaikymas su kitomis tautomis yra 
labai svarbus ir būtinas dalykas. Šia linkme 
Lietuvoje daug daroma. Be Lietuvos univer- 
siteto ir įvairių mokslo draugijų bendradar- 
biavimo su užsieniais, yra Lietuvoje dar visa 
eilė draugijų, kurios rūpinasi kultūrinių taikai 
santykių palaikymu su artimesnėmis ir toli- 
mesnėmis tautomis. Yra, pavyzdžiui, šios 
draugijos: lietuvių — latvių, lietuvių — estų, 
lietuvių—suomių, lietuvių— švedų, liėtuvių— 
prancūzų, lietuvių — ukrainų ir kitos. Be to, 
yra dar Tautų Sąjungai remti draugijos sky- 
rius ir tarptautinio intelektualinio bendradar- 
biavimo draugija, kurios veikimas yra itin 
vaisingas ir plačiai žinomas užsieniuose. Taip 
pat ir per Raudonąjį Kryžių palaikomi su už- 
sieniais kultūriniai santykiai. Nemažai prie to 
prisideda dar Lietuvos turizmo (arba išvykų 
organizavimo) sąjunga, Lietuvos motinoms 
ir vaikams globoti organizacijų sąjunga, stu- 
dentų korporacijos ir prieš keletą metų isteig- 
tas Rotary klubas. 

Šių organizacijų veikla lietuvių tautai ir 
valstybei yra labai naudinga, nes tuo būdu 
populiarinamas Lietuvos vardas užsieniuose, 
supažindinamos užsienių tautos su lietuvių 
tautos kultūra, mokslo laimėjimais ir kita. 
Visų tų organizacijų nariais yra mokslo, meno, 
spaudos ir kitų sričių veikėjai. 

Geriausi ir širdingiausi lietuvių kultūriniai 
santykiai yra su latviais. Paskutiniuoju gi laiku 
užsimezgė glaudus ir širdingas bendradarbia- 
vimas tarp lietuvių ir estų rašytojų. Tarp šių 
trijų Baltijos tautų prieš keletą metų buvo 


sudaryta vad. spaudos santarvė, šiuo gi laiku 
Lietuvos rašytojai yra sumanę sudaryti dar 
tarp Lietuvos, Latvijos ir Estijos literatūros 
santarvę. 

Glaudus taip pat kultūriniai lietuvių tau- 
tos santykiai yra su čekais ir švedais. Tarp 
Čekoslovakijos ir Lietuvos laikraštininkų su- 
daryta yra panaši spaudos santarvė, kaip ir 
Baltijos tautų tarpe. Švedijoje buvo kelis 
kartus rengiamos lietuvių liaudies meno pa- 
rodos, švedų gi meno parodos — Kaune. Tas 
pat galima pasakyti ir apie lietuvių — latvių, 
ir lietuvių — estų santykius. Paminėtina taip 
pat, kad lietuviai yra jau išsivertę i savo 
kalbą nemaža latvių ir estų literatūros vei- 


KARIGIRDAS 


Pakilo padangėn 

Margi sakalai, 

Išjojo karužėn 

Brolelių pulkai. 
Zygiavo palikę 
Gimtinę, namus 
Gint laisvę tėvynės, 
Raut vargo dyglius. 


JAPONIJOJ REVOLIUCIJA 


kalų. Latviai ir estai gi verčiasi į savo kalbas 
lietuvių literatūros veikalus. 

Latvijos, Estijos, Čekoslovakijos ir Švedi- 
jos radiofonai dažnai rengia lietuviškos mu- 
zikos ir dainų koncertus. Taip pat Lietuvos 
radiofonas rengia šių tautų muzikos ir dainų 
koncertus. 


Taip maždaug atrodo kultūriniai tautų san- 
tykiai. Čia, žinoma, ne viskas dar buvo išna- 
grinėta, bet visko apimti ir neimanoma, nes 
kultūrinis tautų bendravimas ir bendradarbia- 
vimas gali reikštis, kaip minėta, įvairiausiais 
labai dažnai visiškai savotiškais būdais. 


Alminas. 


Už žeme tėvų 


Kur gaudė kanuolės, 
Kur šūvių trenksmai, 
Ten broliai kovojo, 
Ten žuvo pulkai. 
Daug krito koružėj 
Didyyrių jaunų, 
Kovojo už laisvę, 
Už žemę tėvų. 


Vasario mėn. pirmomis dienomis buvo subruzdę jaunieji Japonijos karininkai, kurie nušovė tris, 
ministerius. Vaizdely šarvuotas traukinys, pasirengęs malšinti sukilėlius, 

JURATE 


Lelijos 


Ant lango saltis paiso fantastiskas lelijas, 

Ir ilgesingą tylą žalsvieji vakarai susupo. 

Tartum smūtkelis vienišas liudname kryzkelyje — 
Keisti, juodi šešėliai palangėje suklupo. 


Keistais, klaikiais vainikais ir mintys susipynė. 

Ir lyg žiedai lelijų — užšąlo juoko gamė... 

Baugina vis šešėliai, lyg dvasios kapinyne, 
Tarytum, ilgas valandas man juodo skausmo lemia. 


lr toj tyloj, tos sidabrinės pasakos vingiuose, 
Tiesiu rankas į tavo brangų siluetą. 

Gal grįši dar.. Gal nors šypsniu mane paguosi, 
O gal iš naujo susapnuosim ateitį saulėtą. 


Tylu. Tik vėl fantastiškos lelijos ant stiklų sužydo. 
Nebeskamba, tartum ledan užšąlo juoko gamė, 
Neateisi. Vėl tavo siluetas tolumon nuklydo... 
Aplink save juntu vien tylą blizgančią, neramią. 


Šv. Kazimiero D-jos dešimtmetis? 


Š. m. kovo mėn. 4 dieną Lietuvių Šv. Ka- 
zimiero jaunimui auklėti ir globoti d-ja Vil- 
niuje minėjo savo veikimo dešimtmetį. 

Baigtas D-jos veikimo dešimtmetis ir jos 
globėjo "Šv. Kazimiero šventė sudarė progą, 
o gal net reikalą, bent apgraibom peržvelgti 
D-jos žygius ir pastangas mūsų krašto lie- 
tuvių visuomenei ir visos tautos gerovei da- 
rytus, kad juos įvertinus ir iš praeities atei- 
čiai sėkmingesnės darbuotės pasimokius. 

Šv. Kazimiero D-ją pagimdė lietuviškojo 
sodžiaus jaunuomenės švietimo, o kartu tau- 
tiškos ir katalikiškos auklybos reikalas, ku- 
riam D-ja visą dešimtmetį stengėsi, kiek ga- 
lédama, ` patarnauti. Lietuviškojo jaunimo 
masių švietimo ir atitinkamos auklybos klau- 
simas mūsų krašte ir šiandie nėra visiškai 
išspręstas, o prieš dešimti metų tos jaunuo- 
menės kultūrinė būklė buvo daug blogesnė. 

Nors beveik nuo pirmųjų lietuvių tautiš- 
kojo sąjudžio metų Vilniuje buvo daugiau, 
negu kitur, lietuviškų kultūros židinių, tačiau 


*) Paskaita, skaitytina Šv. Kazimiero D-jos skyrių 
narių susirinkimuose, D-jos veikimo dešimtmeti minint. 

lietuviškoji šviesa iki pat Didžiojo karo spin- 
duliavo iš čia tik į tolimesnes provincijas, 
o artimesnės apylinkės liko kaip ir nepalie- 
stos. Prieškarinė Vilniaus spauda plito Kau- 
no, Suvalkų ir Pakuršio kraštuose, ten buvo 
vedamas. jei nemokyklinis, tai bent naminis 
lietuviškas vaikų mokymas, iš ten daugiausia 
buvo kilusi lietuvių šviesuomenė, o čionykš- 
tis lietuvis, didesnį, negu kiti jo tautiečiai, 
medžiagini vargą vargdamas, tame kultūri- 
niame sąjudyje mažai dalyvavo. 

Kai po Didžiojo karo susikūrė Lietuvos 


"valstybė, tai dauguma prieškarinės Vilniaus 


lietuvių šviesuomenės persikėlė Kaunan ir ki- 
tuosna Lietuvos miestuosna, su jais ten per- 
sikėlė ir mūsų kultūriniai židiniai, o mūsų 
krašte paliko tik neapsišvietusi lietuviškoji 
liaudis ir vienas kitas inteligentas. Neskai- 
tlingam, Vilniuje likusiam šviesuomenės bū- 
reliui teko naujose gyvenimo sąlygose ieš- 
koti naujų priemonių šio krašto lietuviškam 
dirvonui plėšti, beveik nepaliestam prieš karą 
lietuviškos žagrės. Tuomet atgaivinta senosios 
ir sukurta naujų kultūriniais tikslais draugijų, 
kurios susirūpino jau tiktai šio krašto švietimu. 


Pirmosios stojo darban tos mūsų švieti- 
mo d-jos, kurios turėjo tikslu paruošti trūk- 
stamų kultūros darbininkų. To tikslo sėkmin- 
gai siekta per mokyklas. 

Tačiau iš karto matėsi, kad per mokyklą 
nepajėgsime pakankamai paskleisti šviesos 
lietuviškam kaime. Pirmiausia todėl, kad ne- 
galėjome mokyklų isisteigti kiek reikėjo, tai 
dėl lėšų ir mokytojų stokos, tai dėl kitų nuo 
mūsų nepriklausomų kliūčių. 

Be to, mokykla per kelerius metus nesu- 
skumba pakankamai išlavinti jaunimo. Meo- 
kyklos darbui papildyti, o dažniausiai mo- 
kyklai pavaduoti, reikėjo steigti jaunimo kul- 
tūrinės organizacijos, kuriose taip pat būtų 
varomas lietuviškos šviesos darbas. Žodžiu 
tariant, buvo aišku, kad mūsų krašto lietuvių 
gerovei kelti neužtenka jaunosios kartos 
švietimo, reikalinga pačios jaunuomenės sa- 
višvieta. Jaunimo savišvietos darbas darėsi 
vis labiau imanomas, nes lietuviškos moky- 
klos suole sédéje jaunuoliai buvo bent pu- 
sėtinai tam darbui parengti. 


Sodžiaus jaunuomenės organizavimo rei- 
kalas pirmą kart iškilo viešumon mūsų vi- 
suomenéje 1922 m. pradžioje. Naujos d-jos 
jaunimui auklėti steigimo mintį pirmas iškė- 
lė žinomas jaunimo mylėtojas ir visuomenės 
veikėjas kun. Nikodemas Raštutis, kuris pa- 
rašė Šv. Kazimiero D-jos įstatų projektą, su- 
teikdamas D-jai jos dabartinį tautiškai-kata- 
likiškąji pobūdi. 

Iškeltą mintį parėmė ir kiti mūsų veikėjai, 
jų tarpe kun. prof. Kraujelis, kun. prof. Skruo- 
dys, kun. prof. Taškūnas ir kun. d-ras Za- 
jenčkauskas. 

Sumanyta steigti D-ja pavadinta Šv. Kazi- 
miero vardu, nes buvo norima tuo pabrėžti 
religinis ir tautinis D-jos charakteris, o kartų 
ir sujungti Dievo ir Tėvynės idealai, nes Šv. 
Kazimieras yra ne tik Šventasis, bet taip pat 
Lietuvos karalaitis ir lietuvių tautos globėjas. 
Be to, teisingai numatyta, kad Šv. Kazimiero 
vardas padės D-jai plisti ir veikti lietuvių 


liaudyje, ypač ten, kur tas vardas popu- 
liarus, o taip pat palankiau nuteiks D-jos 
kultūriniam veikimui kitataučius katalikus. 


D-jos vardą ir charakterį kiek nulėmė ir be- 
siartiną tuomet Sv. Kazimiero mirties ir kanoni- 

Kun. Samb. Antanas Viskantas, pirmasis (1926— 
1932 m.) Liet. Sv. Kaz. D-jos pirmininkas. 


zavimo jubiliejai, kurie paskui buvo Vilniuje 
labai iškilmingai švenčiami. 

Noréta, kad naujos D-jos steigimas su- 
taptų su minėtais jubiliejais ir todėl 1922 m. 
kovo mėnesį penkių aukščiau minėtų kunigų 
galutinai suredaguoti ir pasirašyti D-jos įsta- 
tai buvo įteikti valdžiai registruoti. Tačiau po 
poros mėnesių gauta neigiamas atsakymas 
ir todėl iki jubiliejų D-ja įkurti nesuspėta. 

Išnaujo ¡status perredagavus ir suradus 
naujus steigėjus, tais pačiais metais vėl buvo 
įteiktas valdžiai prašymas D-ją užregistruoti. 
Ši kartą D-jos iniciatorių prašomi įstatus pa- 
sirašė: K. Aleksa, kun. Vaičiūnas, E. Stragai- 
tė, d-rė J. Biliūnienė ir d-rė V. Alseikienė. 
Tačiau ir ši kartą vietos valdžia po devynių 
mėnesių atsakė neigiamai. 

Tuoj buvo paduota apeliacija Vidaus Rei- 
kalų Ministerijai Varšuvoje. Bet ir čia teko 
ilgai laukti ir ivariomis progomis ministerijoje 

KAZIMIERIEČIŲ VADOVAS 


Kun. prof. Vincentas Taškūnas, dabartinis (nuo 
1932 m.) Liet. Šv. Kazimiero D-jos pirmininkas. 


klabenti, kol net 1925 m. spalių mėnesį gau- 
tas leidimas D-ją steigti. 

1927 m. D-jos įstatai dar buvo papildyti 
ir išnaujo užtvirtinti. Pagal tuos istatus D-ja 
iki šiol veikė. 

D-ją labai sustiprino 1928 m. popiežiaus 
Pijaus XI suteikti D-jos nariams ir jų šei- 
moms septyneriems metams atlaidai. Suteikti 
atlaidai davė nariams galimybės pasinaudoti 
daugeliu Dievo malonių. Be to, tuo būdu 
Apaštališkasis sostas kaip ir parėmė D-ją sa- 
vo autoritetu, pabrėždamas D-jos reikšmę 
katalikų bažnyčiai. Popiežiui D-ją parėmus, 
turėjo jai rodyti palankumą ir vietinė katali- 
kų dvasiškija. 

Gauta D-jai atlaidai tuometinio jos pirmi- 
ninko kun. šambeliono d-ro A. Viskanto pa- 
stangomis, kuris tuo tikslu buvo nuvykęs 
Romon ir gavo atskirą audienciją (pasikalbė- 
jimą) pas Šventąjį Tėvą, kur nušvietė drau- 
gijos tikslus ir reikalingumą. 

Steigiamasis D-jos narių susirinkimas įvy- 
ko 1925 m. lapkričio mėn. 22 dieną tuomet 
veikusio Vilniaus Lietuvių Klubo bute, Dami- 
nikonų gt. 17. Pirmojon valdybon buvo iš- 
rinkti: kun. d-ras A. Viskantas—pirm., |. Bu- 
dzeika—izdin., K. Aleksa—sekr., kun. N. Ra- 
štutis ir D. Palevičienė — nariai be ypatingų 
pareigų. 

D-ja pasirinko sau tikslu suburti visą šio 
krašto lietuviškąjį jaunimą po tautiška ir ka- 
talikiška vėliava ir duoti jam visokių galimy- 
bių šviestis ir ugdyti savo dvasines jėgas, kad 
paskui savo tautai ir žmonijai gražiai patar- 
nautų. Kazimieriečio idealas—tai geras lietu- 
vis ir kilnus žmogus. 

D-jos įstatuose buvo numatyta visokių 
jaunimo švietimo bei auklėjimo priemonių, 
bet pradžioje, turint silpnas dar jėgas, teko 
pasitenkinti tik jaunimo organizavimu, stei- 
giant D-jos skyrius kaimuose. 

Pirmieji skyriai įsisteigė: Raskuténuose, 
Kaltinėnų vals. ir Svilionyse Adutiškio vals. Pa- 
skui D-jos skyrių skaičius sparčiai augo, pa- 
tvirtindamas tuo D-jos reikalingumą ir jos 
tikslų aktualumą. 

Pirmaisiais 1926 veikimo metais įsikūrė 
10 skyrių su 136 nariais, 1927 m. gale buvo 
jau 114 skyrių su 1336 nariais, 1928 m. buvo 
150 skyrių su 3810 narių, 1929 m. jau 202 
skyriai su 7246 nariais, 1930 m.—311 skyrių 
su 13297 nariais, 1931 m.—358 skyriai su apie 
14000 narių, 1932 m. — 336 skyriai su apie 
15000 narių, 1933 m. skyrių skaičius nepadi- 
dėjo, nes vieton kelių isteigty tiek pat buvo 
uždarytų, 1934 m. buvo 405 skyriai su 16044 
nariais. Vėliau skyrių skaičius sustojo sparčiai 
augęs, nes vis dažniau pasitaikydavo skyrių 


uždarymas valdžios įsakymu. 


Zinoma, nevisi skyriai yra veiklūs. Sky- 
riaus veiklumas priklauso nuo to, kiek vietoje 
yra apsišvietusių D-jos narių. Palaiko kiek sky- 
rių gyvumą ir centro valdybos siuntinėjami 
instruktoriai. | 

Skyriuose jaunimo savišvietos darbas įvai- 
riai dirbamas. Prieinamiausia lavinimosi prie- 
monė—tai skyrių narių susirinkimai, per ku- 
riuos skaitomos pačių narių ar D-jos instruk- 
torių paskaitos, kurių temos būna įvairios: 
dorovės, lituanistikos ir visokiomis mokslo 
temomis. Be to, per susirinkimus deklamuo- 

jama, dainuojama, grojama ir pasimokoma 
tautiškų žaidimų. Tokie susirinkimai lavina 
klausytojus bei žiūrovus, o ypač lavina pačius 
prelegentus bei aktorius. Be to, pratina mūsų 
jaunimą organizuotai veikti, auklėja D-jos na- 
rių tarpusavi susiklausimą ir ugdo jų visuo- 
meniškumą. 

D-jos skyrių veikimo reikšmę jaunimo sa- 
viauklai "ir savišvietai geriausiai iliustruoja 
skaitmenys: 1926 m. viso padaryta tik 16 sky- 
rių narių susirinkimų ir tiek pat skaityta pa- 
skaitų, 1927 m. padaryta 96 skyrių narių susi- 
rinkimai ir paskaityta tiek pat paskaitų, 1928 m. 
117 susirinkimų ir tiek pat paskaitų, 1929 m.— 
300 susirinkimų ir tiek paskaitų, 1930 m. — 
499 susirinkimų ir paskaitų, 1931 — 460 susi- 
rinkimų ir paskaitų, 1932—640 susirinkimų ir 
paskaitų, 1933—477 susirinkimai ir paskaitos, 
1934—807 susirinkimai ir paskaitos. 

Be to, dažnai būna skyrių sekcijų narių susi- 
rinkimai, kaip jaunųjų ūkininkų, kurie 1934 m. 
buvo susiorganizavę prie 36 skyrių, sporti- 
ninkų, kurių 1934 m. buvo 52 sekcijos ir ki- 
tokių, neskaitant jau skyrių valdybų posėdžių, 
kurių vien 1934 m. buvo 963. 

D-jos skyriai dažnai rengia vakarus su vai- 
dinimais, akademijas ir visokius svarbesniųjų 
gyvenimo įvykių paminėjimus. Tokių vakarų 
bei paminėjimų 1926 m. buvo surengta 6, 
1927+m. — 56, 1928 m. — 118, 1929 m. — 75, 
1930 m.—206, 1931 m.—260, 1932 m. — 318, 
AAA e IT 357 


KAZIMIERIEČIŲ CENTRAS 


Dabartinė Liet. Švento Kazimiero 
Draugijos Centro Valdyba. Iš kairės 
dešinėn: mokyt. R.Bagdonas—sekre- 
torius, kun. N. RaStutis—iZdininkas, 
kun. prof.V. Taškūnas —pirmininkas, 
d-ras V. Legeika — vicepirmininkas 
ir advok. A. Juknevicius — narys 
be ypatingų pareigų. 


Visi tie vakarai surengti dažniausiai pačių 
skyrių narių jėgomis, centro valdyba jiems 
padėdavo tik skolindama cenzūruotus veika- 
liukus ir suteikdavo nurodymų, kaip atlikti 
reikalingus formalumus valdžios įstaigose, kar- 
tais padėdavo tuos formalumus atlikti. 


Nemažą kultūrinį vaidmenį vaidina ir D-jos 
skyrių knygynėliai, kurie, pačių skyrių vedami 
ir prižiūrimi, kartais labai gražiai veikia ir su- 
daro labai svarbų šviesos šaltinį sodžiuje. 
Deja, tokių knygynėlių skaičius auga iš lėto 
ir nevisi skyriai jais aprūpinti. Pavyzdžiui: 
1933 m. iš 311 skyrių knygynėlius turėjo tik 
170 su 21450 knygų, o 1934 m. turėjo kny- 
gynėlius apie 300 skyrių su 47643 knyg. 
Tos knygos buvo skolinamos šimtus tūkstan- 
čių kartų. Iš tokios didelės kultūrinių vert;- 
bių apyvartos turėjo būti ir kultūrinio pelno. 


Vytauto Didžiojo ir Šventaisiais metais 
skyriai statė jubiliejinius kryžius ir paminklus. 
Dažniausiai tai buvo mediniai kryžiai, bet buvo 
pastatyta keletas ir mūrinių koplytėlių pavi- 
dalo paminklų. Viso tokių kryžių ir paminklų 
iki šiol pastatyta 47. 


D-ja įvairiais laikotarpiais laikė 15 vaikų 
darželių, kurių du Vilniuje. Darželius lanko 
priešmokyklinio amžiaus vaikai, kur vedėjų 
prižiūrimi pramoksta poterių, gražiai žaisti bei 
dainuoti, o jų tėvai tuo metu gali laisvai savo 
darbus dirbti. Darželių vedėjos kartu eina ir 
rejoninių instruktorių pareigas. 


JAUNAS KUREJAS 

Mūsų dramaturgas Juozəpas Kanopka, ilgametis 
Studenty Dramos Kuopelės pirmininkas, „Živilės“, 
„Jūdo Iskarijoto“, „Pono Daugianorio“,„Mokytojos“, 
„Bekraščio“, „Kalakūtų“, „Stebuklingo Rago“ ir 
kitų scenos veikalų autorius. 
A AE TS 


D-ja mėgino steigti ir mokyklas, ypač ten, 
kur kitoms lietuvių d-joms neleidžiama. Tuo 
būdu pavyko įsteigti mokyklą tik Vaičiuliškėj, 
Sulvalkijoj, kurioj mokėsi kelerius metus apie 
90 vaikų, bet paskui ta mokykla buvo val- 
džios įsakymu uždaryta. Daugiau mokyklų 
D-jai nepavyko įsteigti. 
= Be to, D-ja laiko keleta viešų skaityklų: 
Svenčionyse, Švenčionėliuose, Vilniuje ir ki- 
tur. Visos jų labai gerai veikia. Vieną Vilniaus 
skaityklą nuo jos įsteigimo 1929 m. aplankė 
virš /0.0C0 skaitytojų. 

Svarbesniesiems D-jos veikimo reikalams 
aptarti ir skyrių veikimui subendrinti centro 
valdyba kviečia skyrių atstovų rejoninius su- 
sivažiavimus. Tokie susivažiavimai daromi kas- 
met įvairiose vietose: 1934 m. buvo Švenčio- 
nyse ir Vilniuje, 1935 m. — Švenčionyse, Ap- 
se ir Pelesoje. Susivažiaviamuose dalyvauja 
po porą šimtų skyrių atstovų, kurie kasmet 
rodo vis didesnį visuomenišką pasiruošimą ir 
organizacinį subrendimą. Per susivažiavimus, 

kurie paprastai trunka 2 — 3 dienas, įvairių 
specialybių prelegentai pateikia reikalingiau- 
sių sodžiaus veikėjams žinių. 

D-ja padarė pradžią lietuvių moterų orga- 
nizavimui, steigdama moterų skyrius. 

Ypač daug veiklumo parodė Lietuvių Inte- 
ligenčių Moterų skyrius Vilniuje, p. Z. Stašie- 
nės vadovaujamas. Tas skyrius, 1933/34 m. 
Švenčionių ir Brėslaujos lietuviams nukentė- 
jus dėl nederliaus, buvo suorganizavęs tų ap- 
skričių neturtingų lietuvių vaikų maitinimą ir 
daugeli nekaltų vaikučių išgelbėjo iš bado 
nasrų. 1935 m. pavasarį minėtas Moterų 
skyrius surengė didžiulę sodžiaus meno dir- 
binių parodą, kuri sudomino ir nustebino ne- 
tik savuosius, bet ir kitataučius. Tas pats sky- 
rius globoja D-jos laikomus vaikų darželius. 

Gražiai veikia ir kiti moterų skyriai. 

D-ja ypatingai susirūpinusi savo narių svei- 
katingumu. Kovai su nesveikata Centro Val- 
dyba laiko du mediku instruktoriu. Ypač daug 
padeda D-jos nariams d-rė Habdankienė, kuri- 
nuolat lankydama skyrius, netik skaito higi- 
jenos paskaitas, bet ir gydo susirgusius ar 
negaluojančius. 

Tai tcks, trumpai tariant, pirmojo dešimt- 
mečio Šv. Kazimiero D-jos veikimas. Gal ir 
nevisa padaryta, kas reikėjo, bet vis dėlto 
daug nuveikta. Bene svarbiausia tai, kad ne- 
žiūrint nepalankių veikimo sąlygų, pavyko 
suburti tūkstančiai mūsų jaunimo šviesos dar- 
bui, ir tas jaunimas jau nė vieną žingsnį yra 
žengęs tautinio ir dorovinio atgimimo keliu. 

Reikia tikėtis, kad Aukščiausiajam laimi- 
nant ir visai lietuvių visuomenei remiant, an- 
trame dešimtmetyje pavyks D-jai daugiau kul- 
turos darbo nudirbti ir gausesnių to darbo 
vaisių susilaukti. A. A. 


VEIKIĄS 


UGNIAKALNIS 


Italijoj, netoli Nespolio miesto nuolat veikia ugniakalnis Vezuvijus. Retkarčiais būna ir didesni 
jo išsiveržimai. Tada jo dūmai uždengia visą apylinkės padangę, o išsiveržusi lava plačiai užpila 
kalno pašlaites, 


Didžiosios pasaulio katastrofos 


Tur būt, niekas nesuskaitytų, kiek žuvo 
žmonių per įvairias nelaimes. Vien tik pas- 
kutinis pasaulio karas išplėšė žmonijai apie 
10 milijonų gyvybių. Nemažiau žuvo žmonių 
per įvairias gamtos katastrofas, kaip tai ug- 
niakalnių išsiveržimus, žemės drebėjimus, po- 
tvynius, gaisrus, viesulus, audras ir pan. 

Viena pirmųjų žmonijai žinomų gan:tos 
katastrofų bene bus Šv. Rašte minimas pa- 
saulio tvanas, kuris įvyko dar priešistoriniais 
laikais. Antra gamtos katastrofa galima skai- 
tyti — Vezuvijaus ugniakalnio išsiveržimą 79 
metais po Kristaus gimimo. Išsiveržusi ug- 


niakalnio lava sunaikino tris miestus: Pom- 
pėją, Herkulaną ir Stabiją. Visi tų miestų 
gyventojai žuvo. Katastrofa įvykusi labai 


netikėtai ir todėl gyventojams nepavyko iš- 
sigelbėti. Paskutiniais laikais darant tų mie- 
stų kasinėjimus, griūvėsiuose randami žmo- 
nių ir gyvulių griaučiai tokioje padėtyje, ko- 


kioje juos. užpylė išsiveržusi iš ugnidkalnio 
ugninė masė (lava). Nuo 79 metų iki mūsų 
laikų Vezuvijaus ugniakalnio išsiveržimai pa- 
sikartojo dar apie 30 kartų, tačiau buvo žy- 
miai silpnesni ir nereikalavo tiek daug aukų. 

Kita taip pat labai didelė. katastrofa ivyko 
1883 metais rugpiucio mėn. 27 dieną Marti- 
nikos saloje netoli Šiaurinės Brazilijos krantų. 
Išsiveržęs ugniakalnis Monte Polee per tris 
minutes sunaikino Sante Pieros miestą su 30 
tūkstančių gyventojų. 

Taip pat daug žmonių žuva nuo žemės 
drebėjimų. Žemės drebėjimai ypatingai bai- 
sūs, jeigu jie ištinka didelius miestus, kuriuo- 
se daug didelių mūro namų: griūvančios na- 
mų sienos daro dar didesnę paniką ir kris- 
damos užmuša daug žmonių ir gyvulių. Ze- 
mės drebėjimai pasikartoja gan dažnai. Nėra 
tokių metų, kad vienur ar kitur neivyktų di- 
desni ar mažesni žemės drebėjimai. 

Vienas didesnių žemės drebėjimų įvyko 
1692 metais Sicilijos saloje (Viduržemio jūro- 
je). Sis žemės drebėjimas sunaikino 54 miestus 
ir apie 300 aplinkinių sodžių. Per ta žemės 
drebėjimą žuvo apie 100 tūkstančių žmonių. 

Vienas šiurpulingiausių žemės drebėjimų 
buvo Portugalijoje 1755 metais Visų Sventujy 
dieną. Tos katastrofos metu buvo sunaikinta 
Portugalijos sostinė Lisabonas. Per 25 minu- 
tes visas didžiulis miestas buvo sugriautas. 
Net laivai, kurie tuo metu plaukė netoli kran- 
to ir buvo pilni žmonių, nuskendo. Nepavyko 
surasti nei laivų šipulių, nei žmonių lavonų: 
Miesto apylinkės kalnai sujudėjo iš pamatų: 
kai kurie jų nugriuvo į klonis, o kitų viršū- 
nėse pasirodė dūmų kamuoliai ir ugnies lie- 
psna. Atlanto vandenynas susiubavo. Iš pra- 
džių vanduo, rodos, nuslūgo, o po kurio laiko 
didžiausiomis bangomis užliejo Lisabono 
miesto dali. Vanduo buvo pakilęs 14 metrų 
aukštumo. Bet paskui atslūgo, nurimo. Tuo 
metu, kai griuvo namai ir šventovės, likusie- 
ji pastatai užsidegė ir degė aštuonias dienas, 


PO ŽEMĖS REBĖJIMO 


Lisabone žemės drebėjimas buvo junta- 
mas 34.000.000 kvadratinių kilometrų plote. 
Smarkiausi sukrėtimai buvo Portugalijoje ir 
Ispanijoje. Be Lisobono tuo pačiu metu su- 
griauta daug kitų miestų. Nuo to baisaus Ze- 
mės drebėjimo sugriuvo net Afrikoje, prie 
Viduržemio jūros pakraščių Feso, Maroko, 
Tanžero ir kiti miestai. Vienas sodžius, kuris 
buvo Maroko apylinkėse, prasmego atsivė- 
rusioje žemėje. Drauge nugrimzdo ir 10.000 
gyventojų. Šis žemės drebėjimas, sukrėtęs 
net Atlanto vandenyną, buvo jaučiamas Šiau- 
rės Amerikoje, kur sukrėtė Bostono ir Nau- 
jorko miestus. 

Per tą Portugalijos žemės drebėjimą žu- 
vo daugiau kaip 100 tūkstančių žmonių. 

Baisus buvo ir 1783 metų žemės drebėji 
mas Italijos salose. Sugriauta daug miestų ir 
kaimų; žuvo apie 40 tūkstančių žmonių. 

1868 metais pietų Amerikoje, Perų valsty- 
bėje, žemės drebėjimas sugriovė kelioliką 
miestų ir nusinešė apie šimtą tūkstančių žmo- 
nių aukų. 


Dažnai būna žemės drebėjimai, kurių metu sugriūva didžiausi miestų rūmai. Šiame vaizdelyje 
matome miesto griuvėsius ir tarp jų atsiradusį ežerą. 

1887 metais buvo žemės drebėjimas Ver- 
no mieste. Sugriauta daug namų. Žuvo apie 
1.000 žmonių. 

1906 metais balandžio mėn. 18 d. nuo 
žemės drebėjimo kilęs gaisras sunaikino San- 
Francisko miestą (Amerikoje) su 400 tūkstan- 
čių gyventojų. Per tris dienas siautė ugnis ir 
Iš didžiulio miesto beliko tik liūdni griuvėsiai. 
Nuo to žemės drebėjimo kilusios Ramiajame 
vandenyne bangos išmėtė į sausumą, it ši- 
pulius, uoste stovėjusius laivus. 

1901 metais gruodžio mėnesi žemės dre- 
bėjimas sugriovė Šemakos miestą (Kaukaze), 
o 1902 metais—Andižaną (vidurinėje Azijoje). 
Nesuvaldomos gamtos jėgos pražudė daug 
žmonių. 

1908 metais balandžio mėn. 28 d. įvyko 
didžiausia žemės drebėjimo katastrofa Sicili- 
jos saloje (Italijoje). Didoki Messinos ir Red- 
žio miestai visai pranyko iš žemės paviršiaus. 
Kaip šis žemės drebėjimas buvo labai baisus, 
galime spręsti iš to, kad per 2 — 3 minutes 
žuvo griuvėsiuose daugiau negu 200 tūkstan- 
čių žmonių. Issisiubavusi jūra prarijo du Si- 
cilijos miestus su 6.000 gyventojų ir dvi Li- 
parų salas. 

Ypatingai daug žemės drebėjimų būna Ja- 
ponijoje, kur nuo šių gamtos katastrofų pra- 
eitame šimtmety žuvo apie puse milijono 
žmonių. Baisiausias žemės drebėjimas ištiko 
Japoniją 1923 metų rudeni. Per tą žemės 
drebėjimą buvo sugriauta Japonijos sostinė 
Tokio, daug kitų apylinkės miestelių ir žuvo 
apie 200 tūkstančių žmonių. Smarkus žemės 
drebėjimas įvyko 1927 metais gegužės 
mėnesio 23 dieną Kinijos provincijoje Kansu, 
per kurį žuvo arti šimto tūkstančių žmonių 
ir keli šimtai tūkstančių liko be pastogės. 

Baisus žemės drebėjimas sukrėtė Bul- 
gariją ir Graikiją 1928 metais, kur sugriauta 
daug miestelių bei sodžių ir žuvo keli tūk- 
stančiai žmonių. 1932 metais rugsėjo mėn. 
27 dieną Graikijoje vėl ivyko didelis žemės 
drebėjimas, per kurį žuvo daugiau kaip 280 
žmonių. 

Bet gal daugiausia žmonių gyvybių bus 
paėmęs badas. Arabijoje, Indijoje, Kinuose ir 
kituose kraštuose dėl maisto stokos beveik 
kas metai miršta iš bado tūkstančiai žmonių. 
1865 metais nepaprastas sausmetis sunaiki- 


no derlingą (ypatingai daug auga ryžių) Ben. 
galijos kraštą (pietų Indija). Kilo badas ir tik 
per vienerius metus čia išmirė apie pusantro 
milijono žmonių. Taip pat keletas milijonų 
žmonių žuvo nuo bado ir Rusijoje 1922 metas. 
Kai kurie senieji žmonės dar pamena di- 
delę choleros epidemiją, kuri iš Indijos per 
Rusiją buvo pasiekusi 1892 metais ir Vakarų 
Europos kraštus. Blogos sanitarinės priemo- 
nės palengvino tada šiai baisiai ligai greit iš- 
siplėsti. Kiek tūkstančių žmonių nuvarė į ka- 
pus tas baisusis maras, sunku ir pasakyti. 
Be to, daug nuostolių žmonijai padaro ir 
daug aukų paima didžiuliai potvyniai ir ne- 
paprastos audros, viesulai. Vienas baisiausių 
potvynių, primenančių pasaulio tvaną, įvyko 
1927 metų pavasarį Amerikoje. Išsiliejusios 
didžiausios pasaulyje Misisipės ir Misurės 
upės užliejo visą Luizanos valstybę, apie 120 
tūkstančių kvadr. kilometrų plotą. Išėjęs iš 
krantų vanduo išplovė užtvankas ir užliejo 
visą žemumą su miestais, miesteliais ir so- 
džiais. Visas Arkanso Citos miestas plūdura- 
vo ant vandens, kaip pasakoje. Tai buvo di- 
džiausias istoriniais laikais potvynis. Panaši 
potvynio katastrofa, tik žymiai mažesniu ma- 
stu, ivyko 1928 metais kovo mėnesį Ameri- 
koje, Kalifornijoje, kur išsiliejusi Santos Klia- 
ros upė užliejo 70 kvadr. kilometrų plotą. 
Per šią katastrofą žuvo apie 500 žmonių. 
Nuostoliai buvo 150 milijonų dolerių sumai. 
Daug žmonėms nelaimių atneša baisios 
audros, viesulai. Ir taip, 1926 metų rugsėjo 
mėn. 20 dieną baisus viesulas, „tornado“ va- 
dinamas, sugriovė Hiamos miestą Flioridos 
pusiasalyje (Amerikoje). Per tą audrą žuvo 
12 tūkstančių žmonių, 6000 sužeistų ir apie 
100 tūkstančių liko be pastogės. 1932 metais 
apkričio mėn. 10 d. nepaprastai smarkus vie- 
sulas siautė Kubos saloje (Vidurininėje Ame- 
rikoje); viesulas sunaikino daugybę gyvenamų 
ir negyvenamų trobesių ir pražudė apie 2700 
žmonių. Tų pačių metų lapkričio mėn. 13 d. 
buvo baisus viesulas (taifūnas) Japonijoje, 
per kurį žuvo daugiau kaip 1000 žmonių. 
Daug žūna žmonių ir geležinkelių katas- 
trofose. Vos šimtas metų tepraėjo, kaip nu- 
tiesti pirmieji geležinkeliai, o kiek jau buvo 
nelaimių! Viena baisesniųjų buvo 1879 me- 
tais, kai Škotijoje (Šiaurinė Anglijos dalis) per 

SUDUZES TRAUKINYS 


AVR 
S 


LA 
de 
ns 
e 

Neseniai Vokietijoje buvo didelė traukinjo 


didelę audrą nugriuvo jūros įtakon drauge 
su traukiniu didelis tiltas ir palaidojo jūros 
gelmėse 2.000 keleivių. O kiek traukinių 
kasmet susikulia, iškrypsta iš bėgių! Ir vis 
be aukų neapseina. Taip 1933 m. gruodžio 
mėn. 23 dieną ties Paryžiumi įvyko šiurpu- 
linga dviejų traukinių katastrofa. Greitasis 
traukinys, einąs 100 kl. per valandą, užva- 
žiavo ant kito traukinio. Šeši vagonai su- 
triuškinta, daug nuvirto nuo bėgių. Iš po ske- 
veldrų ištraukta 220 užmuštų ir apie 300 
sužeistų žmonių. Toliau, 1932 m. sausio mėn. 
2 d. buvo didelė geležinkelio katastrofa ties 
Maskva. Per tą katastrofą žuvo 68 keleiviai 
ir 131 buvo sunkiai sužeista. Taip pat 1935 
m. gruodžio mėn. 24 dieną Vokietijoje ties 
Heringeno miestu įvyko traukinio katastrofa, 
kurioje žuvo 33 žmonės ir daug buvo su- 
žeistų. 

Kasmet per 
užgriūvimus 


dujų sprogimus ir įvairius 
žūva šimtai kasyklų darbinin- 
kų. Viena tokių baisiausių katastrofų įvyko 
1906 m. kovo mėn. 10 dieną anglių ka- 
sykloje Šiaurinėje Prancūzijoje. Iš 1500 dar- 
bininkų tik 500 žmonių pavyko išgelbėti. Vi- 
si kiti žuvo degančiose kasyklose. Užgriūvu- 

katastrofa. Jos metu dalis traukinio sudužo, daug 
žmonių sužeista, nemaža ir žuvo. 


sius kasyklų išėjimus dar su gyvais žmonė- 
mis ir gyvuliais teko užmūryti, kad tuo bū- 
du sulaikytų gaisro plitimą. 

O kas suskaitys, kiek žuvo žmonių plau- 
kiodami jūrose? Kai kada vienas neatsar- 
gus žingsnis pražudo šimtus ir tūkstančius 
gyvybių. Taip didžiulis laivas „litanika“, 
1912 metais balandžio mėn. 16 dieną susi- 
dūrė su dideliu ledo kalnu, sudužo ir per 
kelias valandas nuskendo su 1600 keleivių. 
Mat, laivo vadovybė manė, kad laivas len- 
gvai sutriuškins ledo kalną, bet deja, išėjo 
kitaip. Atvykęs pagalbon kitas laivas išgelbė- 
jo tik 711 nelaimingų keleivių, o likusieji 
žuvo Atlanto vandenyno bangose. 

Senovėje, kada gesinimo priemonės ne- 
buvo tiek patobūlėjusios, kaip dabar, daug 
nuostolių padarydavo ir daug gyvybių pra- 
žudydavo gaisrai. Taip, 1881 metai per Vie- 
nos teatro gaisrą žuvo 449 žmonės. 

Šių dienų technika atkakliai kovoja su 
gamtos jėgomis. Ivairūs nauji išradimai ma- 
žina pavojų susisiekimui sausumoje, vande- 
niu ir oru. Medicina ir chemija ieško naujų 
priemonių žmonijai apsaugoti nuo nelaimių. 


Va IP: 


J. ČEKAUSKAS 


Vakare 


Paskendo saulė tolybių jūroj, 
Geltonu auksu sužibo žaros... 
Tau, kurs pasauli gražų sukūrei, 
Tesiunčia maldą širdys mūs’ geros. 


Pailsęs vėjas lėtai kvėpuoja, 
Neseniai lankęs seną beržyną. 
Jis neša maldą ir Tau dėkoja 

Už gražų dangų, ką mus masina. 


Nunešęs maldą į aukso šalį, 

Rausvoj padangėj vėjas užmigo. 
Raudonos žaros pamažu blyško, 
Lyg vaizdui piešti dažų pristigo. 


Ištiesus tamsų, juodą gaubtuvą, 
Naktužė kviečia žemę ilsetis. 

Ir, rodos, vargas, skausmai pražuvo, 
Darbais Kūrėjo smagu geretis. 


KATALONIJOS SOSTINE BARCELONA 


P. SUDNICKAS 


Kokią dainą uzdainuoti?.. 


Kokią dainą uždainuoti, 

Kad mums širdį nuramintų, 
Kuriuo keliu reik žygiuoti — 
Erškėčiais ar rožėm pintu? 


Gal dainuoti apie laimę, 
Kurios nieks nematė, 

Ar vargus skaiciuot be baimės, 
Prie kurių pripratę? 


Gal dainuoti debesėlic ms, 

Ką laisvai skrajoja, 

Ir jų draugams, laisviems vėjams, 
Ką vargų neboja? 


Man patinka vilties dainos 
Ir keliai digliuoti. 

Nors dolia mūs’ nesimaino, 
Nemeskim žygiuoti... 


Prieš metus katalonai mėgino išsivaduoti iš ispanų globos, bet jų sukilimas buvo numalšintas ir 
panaikinta anksčiau buvusi autonomija. Paskutinėmis dienomis, laimėjus kortesų (seimo) rinkimus 


demokratams, Katalonija vėl atgavo autonomiją. 


125 


TAREA A 


MOTERIS—LIETUVISKU PAPROCIY SAUGOTOJA 


Lietuva—kryžių, gėlių ir dainų kraštas. Be- 
veik kiekvienoje jos kryžkelėje, prie kiekvieno 
sodžiaus matome dangų remiančius kryžius. 
Nėra tai puošnus, nepaprasti pastatai, bet me- 
diniai, dažnai jau patrunije, samanomis apaugę 
ir pakrypę, kryžiai. Kuklūs jie, kaip kuklus 
yra ir pats lietuvis, bet visuose juose glūdi 
kažkas artima, sava, nepaprastai brangu, kaž- 
kas lyg liepiąs pagarbiai jiems nusilenkti. Tuose 
mediniuose kryžiuose išreikštas mūsų tautos 
polinkis —prisirišimas prie tikybos, prie tikrojo 
kryžiaus, kaipo kovos ir naujojo gyvenimo sim- 
bolio. Tan, kur mūsų broliai nutautėjo, už- 
miršo savo kalbą, papročius, ten ir lietuviš- 
kas kryžius palinko prie žemės arba vėjų ir 
audrų išverstas sukniubo žolėje ar sniego pus- 
nyse. Mirė tenjis drauge su lietuviškąja dva- 
sia, tėvų kalba ir dainomis. 

Be kryžių mūsų tauta turi dar du nepa- 
prastai gražius, gyvus paminklus, paminklus, 
kuriuos nuo amžių saugojo ir globojo lietuvė 
moteris. Tie paminklai tai mūsų sesučių pa- 
langių gėlės ir jų skambiosios dainos. Lietuvė 
moteris kukli, tyli, bet jos sieloje yra paslėpti 
gilūs jausmai, pamėgimas viso to, kas gražu, 
švelnu. Palinkimas prie grožio pasireiškė jos 
audiniuose, juostose, įvairiuose rankdarbiuose 
ir taip pat gėlių darželiuose. 

„Kur rausta žemčiūgai, kur rūtos žaliuoja... 
Ten mūsų sodybas keleivis atras“. 

Sako garbingasis dainius. Atras keleivis tas 
sodybas, nes visų jų palangėse žydi gėlės, nes 
ten rutos, žemčiūgai, jurginiai, radastos vi- 
lioja praeivio akis. Margažiedis lietuviškų pil- 
kųjų trobų palangėse darželis yra brangiau- 

sias lietuvės moters turtas, pirmoji jos nusira- 
minimo ir paguodos vieta. Jauna būdama čia 
ji svajojo apie savo berneli, rymojo varteliu 
pasirėmusi, ištekėjus ir patyrus vargų, džio- 
vindavo čia užverktas akis ir vėliau prisimin- 
davo jaunąsias dienas, kada pas motulę aug- 
dama vargo nežinojo. Kiek turime daug dai- 
nų, kuriose apdainuojamas rūtų darželis ir 
jo savininkė jaunoji mergužėlė. Visa tai liu- 
dija, kad ypatingas gėlių pamėgimas yra lie- 
tuvės moters ypatybė, gilus jos būdo bruo- 
zas. Moteris išdabino Lietuvą lelijomis, rūto- 
mis, jurginiais ir kitomis gėlėmis, ir jos dėka 
dažnai kitataučiai pavadina Lietuvą gėlių kraš- 
tu. Tad branginkime savo darželius, žinoda- 
mos, kad jie puošia ne tik pilkasias bakužes, 
bet ir visą mūsų kraštą. Mūsų darželiai liu- 
dija, kad mes esame tikros lietuvės, kad mu- 
myse giliai glūdi lietuviškų papročių pamė- 
gimas. Nutautėjusių lietuvių palangėse vietoje 
gėlių auga dilgės ir ivairios kitos piktžolės, 
sakytum, ant apleisto kapo, kuriame palaidota 
lietuviška dvasia, papročiai ir kitos dvasinės 
brangenybės. 

Lygiai, kaip gėles, lietuvė moteris yra pa- 
mėgusi ir dainas. Seniau lietuvė moteris dai- 
nuodavo supdama lopši, dirbdama namų, 
lauko darbus, per ivairias iškilmes, pasilinks- 
minimus ir kitas pramogas bei apeigas. Daina 
ištikimiausias lietuvio draugas. Daina mes ap- 
dainavome visą savo gyvenimą, vargus ir sve- 
timųjų paniekas. Tūkstančius dainų sukūrė 
mūsų liaudis, tūkstančiai jų skambėjo ir dabar 
tebeskamba mūsų padangėje. Visos jos nepa- 
prastai švelnios, gražios, melodingos, nenuo- 
stabu tad, kad jos žavi ir svetimtaučius. Graži, 


skambi lietuviška daina palaiko mumyse taip 
pat ir tautiškumą. Kur dažniau mūsų sesės ir 
broliai dainuoja, ten ir lietuviška dvasia gy- 
viau plesdena. 

Dainuojame visi — jauni seni, didi maži, 
vyrai ir moterys, bet moterys dainingumu pra- 
lenkia visus. Deja, šiandien ir moterys vis re- 
čiau bedainuoja. Jei seniau dainuodavo lygiai 
senos ir jaunos, įvairius darbus namie ir lau- 
kuose dirbdamos, tai šiandien tedainuoja tik 
jaunos ir tai neperdažniausiai. Kodėl nūdien 
lietuvė mažiau bedainuoja, sunku pasakyti. 
Gal kaltos gyvenimo sąlygas, kurios iškraipo 
mūsų dvasią, daug ką iš jos išrauna, suža- 
loja. Vietomis moterys visai jau nebedainuoja, 
jei ir dainuoja, tai nenoriai, tik kitų prašomos. 
Paklausus kodėl nedainuojat, atsako: nemo- 
kam, dainos negražios, senos ir pan. Visa tai 
liudija, kad nėra meilės dainai. Motinos, ku- 
rios moka kelias dešimtis dainų, neišmoko 
dainuoti savo vaikų, aiškindamos, kad jų dai- 
nos senos, negražios jų manymu. Paprastai 
manoma, kad juo naujesnė daina, juo ji gra- 
žesnė. Deja, dažniausiai naujosios dainos yra 
visai negražios ir negali prilygti senosioms. 

Jaunųjų sesučių pareiga išmokti kuo dau- 
giau senų dainų, neleisti joms numirti drauge 
su senais žmonėmis. Dainuokime naujas lie- 
tuviškas dainas, bet jokiu būdu neužmirškime 
ir senųjų. Kai kur mūsų tarpan ima skverbtis 
ir svetimoji daina. Reikia pasakyti, kad sve- 
timoji daina niekad neprilygs mūsų dainai. 
Visoms mums turi rūpėti kelti garbingas lie- 
tuvės moters vardas, o kelsime ir ugdysime 
tik tada, kai gerbsime mūsų kryžkelėse kry- 
žius, kai auginsim palangėse gražiąsias gėles 
ir neleisime nutilti skambiajai mūsų dainai. 

Turime dar daug ir kitų gražių pareigų, 
kaip saugoti vestuvines apeigas, talkas, pa- 
baigtuves ir vakarojimus. Tai gražūs lietuviš- 
ki papročiai, kuriuos privalome mes, moterys, 
ne tik saugoti ir neleisti jiems išnykti, bet 
priešingai, turime juos ugdyti, nublukusius 
atnaujinti ir gražius, tyrus, nesužalotus per- 
duoti būsimoms kartoms su trumpu, bet aiš- 
kiu ir griežtu testamentu—senuolių ir prose- 
nių didžiausis troškimas, kad mūsų papročiai 
ateityje ne nyktų, bet kaskart platesnes iš- 
kovotų teises ir kaskart labiau būtų tautiečių 
gerbiami ir mėgiami. M. 


ŠEIMININKIŲ RŪPESČIAI 


Nevienodai žmonės vertina darbą. Vieniem 
darbas yra kažkas nepakeliamo, nepakenčia- 
mo, nuo ko stengiasi pabėgti, nusikratyti. 
Kiti nors nuo darbo ir nebėga, tačiau dirba 
ji taip, kaip kad vilktų didžiausią naštą. Tik 
mažesniajai žmonių daliai darbas yra ma- 
loni, šventa pareiga. 

Žmonės ipratę tuč tuojau sulaukti savo 
darbo vaisių, o jei nesulaukia — nuleidžia 
rankas, manydami, kad jų darbas eina veltui. 
Dažnai stebimės iš dabartinės kultūros, žmc- 
gaus sugebėjimo pastatyti milžiniškus namus, 
padirbti įvairias mašinas. Ar tai vieno žmo- 
gaus nuopelnai? Ne! Tai milijonų žmonių 
darbo vaisiai. Žmogus dirbo per nesuskaito- 
mus amžius, gal lygiai kaip mes, skų sdamiesi 
kad jų darbas niekam neatneša naudos, Let 
šiandien matom milžiniškus to darbo vaisius. 
I tuos pastatytus kultūros ir civilizacijos rū- 
mus visi yra idéje bent po kelias savo darbo 
plytas. Bet tos plytelės nevienodos, vienos 
didesnės, kitos mažesnės. Tas pareina nuo to, 
kaip tas darbas atlikta, sąžiningai ar nesąži- 
ningai, protingai ar neapgalvotai. Tad kiek- 
vienas darbas, koks jis bebūtų, jei tik kil- 
niais tikslais, yra garbingas ir šventas. Tik, 
deja, ne visada atitinkamai įvertinamas. 

Pažvelkime i mūsų sodžiaus sesių darbus. 
Kaip dažnai mūsų dainos juos apdainuoja: 
vituréliui pragydus, artojas taiso sau Zagre 
arti laukus. Saulei vasarą bekaitinant, pievose 
pakvimpa šienas, vėliau bangojančių rugių 
ir kitų javų vietoje išdygsta kuprotos kupetos. 
Voratinkliams rudens saulės spinduliuose be- 
žvilgant kasamos bulvės, nurenkami daržai, 
soduose palieka tušti be vaisių medžiai. Visa 
iš laukų, daržų, sodų vežama, nešama, krau 
nama į pastoges... 

Atėjus žiemiai, tamsiais rytais girdėti spra- 
gilų dužiai, vakarais Sen ir ten duzgiantis ra- 
telis, o kai kur ir visas vakaruotojy būrys dir- 
ba,pluša, linksmai traukdamas lietuvišką dainą. 


Vyro darbas beveik kiekvienoje metų da- 
lyje yra kitoks. Kurį laiką jis aria, akėja, 
paskui sėja, atėjus šienapiūtei. šienauja, vė- 
liau rugius ir kitus javus piauna, rudenį veža 
viską į klojimą ir t. t. Išėjęs ryte, jis dirba 


- 

MAŽOJI PADĖJĖJA 


Sunkias ir dideles motinos - šeimininkės parei- 
gas padeda atlikti jaunoji talkininkė, norėdama 
tuo paguosti savo augintojėlę. 


visą dieną tą patį darbą, kitkuo daug nesi- 
rūpindamas. 

Sodžiaus moters darbas atrodo lyg leng- 
vesnis, bet reikalauja kur kas daugiau kantry- 
bės ir patvarumo. Moteris iš prigimties yra 
silpnesnė, už tai jos ir darbas turi būti leng- 
vesnis. Rūpesčių sodžiaus moteris turi daug 
daugiau nei vyras. Vasaros metu, vos brėkš- 
tant, moteris pirmoji pasikelia. Ji žadina 
sūnų ar dukteri, kad keltųsi išginti į lauką 
bandą, bet kai tie saldžiai miega, jos mo- 
tiniška, širdis pilna pasišventimo, dažnai pa- 
lieka juos dar valandélei pamiegoti, o pati 
skuba, bėga, atlieka darbą ir už juos. Vyrai, 
daug vėliau pasikėlę, eina i laukus... Moteris 


lieka namie, skubiai neša žabus, kuria krosni, 


turi pagaminti pusryčius, o kartu ir pietus, 
kad darbymety negaišintų laiko. Vos darbą 
pradėjo, žiūrėk, lopsy jau suvirko vaikas, ji 
bėga jo apžiūrėti, nutildyti, kai tuo tarpu jau 
kitas šaukia: „Mama, duok valgyti!“ Motina, 
numalšinusi vieną, bėga prie kito, o ten kro- 
sny jau puodas iškūpėjo. Suruošus pusryčius 
ji duoda vaikams, o pati nesa valgyt šien- 

piūviams. Grįžus tvarko trobą, sutvarkius bėga 
į lauką šieno apvartyti ar rugių piauti, o čia, 
žiūrėk, jau bandą namo parginė, netrukus ir 
šeima pareina pietauti. Šeimininkė ir šen bėga 
ir ten pripuola. Vienas nepatenkintas, kad vi- 
ralas perrūgštus, kitas, kad kruopos mažai 
pabalintos, daug jam rūpi ar buvo kuo ba- 
linti ar ne. Šeimininkė kantri, tyliai nukenčia, 
teisintis nėra laiko. Taip dirba ji visą dieną 
iki vėlaus vakaro. Šeimyna po vakarienės vir- 
sta į lovas, šeimininkei dar nėra laiko poilsiui: 
ji turi pasirūpinti ką ryt išvirs šeimynai pusry- 
čiams, viską sutvarkyti, apdangstyti ir tik tada 
gultis. Bet ar ji ramiai užmiega? Vos akis už- 
merkia, pabudęs vaikas šaukia ar lopšy verkia, 
motina linguoja lopši ir belinguodama užmie- 
ga. Nenuostabu, kad ne vienas garsus žmogus 
yra pasakęs: kažin ar dvidešimt stipriausių 
vyrų pakeltų vienos motinos vargus. Kur šei- 
moje santaika, sugyvenimas, ten tas pats darbas 
yra perpus lengvesnis; viens kitą supranta, 
paguodžia, nuramina. Bet kur šeimynoj ne- 
santaika, motina - šeimininkė lieka visos šei- 
mos auka, juk žinia, keno galia, to ir valia. 
Visą dieną rankų nuo darbo nenuleidus, nakti 
akių nesumerkus, dažnai gauna tinginės ir 
dar blogesni vardą. Tokiose sąlygose moters 
darbo našta yra nebepakeliama. Ką jau kalbėt, 
kai šeimoje yra girtuoklis. Motina su vaikais 
lieka istumta į didžiausį skurdą. Matom, kaip 
dideli moterys atlieką darbą, o kaip dažnai 
jų darbas laikomas beverčiu. 

Mes, moterys, neprivalome nusiminti, kad 
šiandie vyrai mažai vertina, o kartais net 
ir paniekina mūsų darbus. Ateis laikai, kada 
žmonija tinkamai įvertins moters-šeimininkės 
darbus ir jo vaisius. Jau kai kur ir šiandie 
matome tinkamo vertinimo pragiedrulius. 

Kantri, darbšti sodžiaus lietuvė moteris 
išugdė mūsų tautos kovotojus-didvyrius, ku- 
rie prikėlė tautą iš miego. Moteris išlaikė 
mūsų tėvų papročius, dainas ir kalbą; nuo jos 
darbštumo priklauso ir tolimesnis mūsų tau- 
tos likimas. Taigi nežiūrėkime į savo kasdie- 
nini darbą pro pirštus, nekreipkime dėmesio, 
kaip kas ji vertina, bet dirbkime ji tvarkin- 
gai, kantriai, pavyzdingai, o tik tada būsime 
garbingomis  motinomis, šeimininkėmis ir 
žmonomis. 


OL. 


MUSU RANKDARBIAI 


Rankdarbiai pasauly atsirado labai senai. 
Kultūrai augant, ėmė sparčiau plisti ir rank- 
darbiai, kuriuos visais laikais geriausiai su- 
gebėjo padaryti moterys. 

Apie rankdarbių gaminimą senovėje liu- 
dija Egipto faraonų kapų puošnūs siuvinėji- 
mai, graikų gobelinai, persų kilimai ir kitų 
tautų įvairūs rankdarbiai. | rankdarbių gami- 
nimą įvairiai žiūrima. Vieni laiko juos moterų 
pramoga, antri dailės dalyku, treti gi vertina 
juos tik tiek, kiek jie turi reikšmės kasdie- 
niam gyvenime. 

Nesvetimi rankdarbiai ir mums, lietuvėms. 
Senovės lietuvių sodžiaus moterys ilgus ru- 
dens ir žiemos vakarus išsėdėdavo prie verp- 
stés, verpdamos ploniausias iš linų gijas, 
o ankstų pavasari ausdavo gražiausias drobes, 
rankšluoščius ir lovatieses. Seniau, kada lie- 
tuvių tautai nebuvo žinomi kitų tautų 
rankdarbiai ir fabrikų audiniai, jokioms įta- 
koms neveikiant, visai savarankiškai galėjo 
susikurti lietuvių tautos menas bei saviti rank- 
darbiai. Sodžiaus moterys, lenktiniuodamos, 
sugalvodavo vis naujų audinių raštų, savitų 
spalvų derinimo būdų. Per ilgą laiką, slen- 
kant metams. po metų, sodžiaus moterų 
darbštumo ir kropštumo dėka, išaugo didelis, 
gražus mūsų tautos rankdarbių, o kartu ir 
meno lobynas. 

Paskutiniuoju metu sodžius savo pažiūro- 
mis pasikeitė. Žmonės, sekdami miestų puoš- 
numą, mažiau vertina savo darbus, o pradeda 
aukštinti fabrikinius gaminius ir pirktis juos 
krautuvėse. Tuo budu rankdarbių gamyba 
mažėja. Jaunos sesės turėtų susirūpinti savo 
rankų darbo gaminiais ir neleisti, kad pigūs 
fabrikų gaminiai visai išstumtų taip gražius 
musy rankų darbo gaminius. Namie austos 
lovatiesės, staltiesės, rankšluoščiai, tautiški 
drabužiai, juostos—visa tai gražus, savas, taip 
vadinamas — liaudies menas. Visuose šituose 
audiniuose atsispindi lietuviška dvasia, lietu- 
vių motučių ir sesučių sugebėjimas įkūnyti 
audiniuosna gražiausius tautiškus bruožus. 
Dažnai moterys, ieškodamos savo audiniams 
raštų, ima juos iš fabriko audinių, lovatiesių, 
langatiesių, staltiesių ir pan. Toks reiškinys 
nėra girtinas, priešingai —peiktinas. Tokie iš 


fabriko audinių paimti raštai yra svetimi 
mūsų dvasiai ir nors sodžiaus sesės juos 
ausdamos daug įdeda darbo, tačiau jie mūsų 
nevilioja, nežavi. Fabriko audinių raštai nors 
ir yra įvairūs, bet nėra juose tikrojo, meniško 
grožio. Kas kita yra mūsų motučių ir senelių 
sukurti raštai (kaišytiniai, diminiai, aštuoniany- 
čiai, šešiolikanyčiai ir pan.). Mes patys ne- 
mokame branginti savo audinių, už tai moka 
jais pasinaudoti svetimieji. Supirkinėja juos, 
išveža kituosna kraštuosna, girdamiesi, kad tai 
jų darbas. Branginkime savo rankų darbus, 
nelaikykime jų užvožtose skryniose, bet taip 
pat iškelkime juos viešumon. Puoškime jais 
savo trobas ir pačios devėkime. 

Kai kur pas mus dažnai tenka matyti mo- 
teris einančias į bažnyčią gražiais naminiais 
sijonais, tačiau daugelyje vietų naminiai sijo- 
nai senai išnyko. Moterys vilki pigius, negra- 
žius fabrikų audinius, nusiskųsdamos, esą 
naminiai negražūs. „Kur ten eisi naminiuose 
rubuose bažnyčion, sako neviena, juos tega- 
lima devėti sodžiuje, prie namų ruošos“. 
Klysta mūsų motutės ir sesės! Jų naminės 
medžiagos dažnai yra daug gražesnės už fa- 
brikų medžiagas. Galime nešioti ir fabrikuose 
pagamintus audinius, bet jokiu būdu ne- 
leiskime, kad naminės medžiagos ir iš jų pa- 
siuti rubai visai išnyktų iš mūsų tarpo. 


KÚDIKIY PRIEŽIŪRA 


Nieks tiek neiškenčia skausmo, kiek tėvai, 
ypač motinos, kada mato savo vaikus nelai- 
mingus, kitų skriaudžiamus. Tačiau ar daug 
tėvų pagalvoja, kad vaikų nelaimes, jų gyve- 
nimo nepasisekimus daugumoje padidina jie 
patys—tėvai. Žinoma, ne iš blogos valios, bet 
nežinodami pagrindinių auklėjimo ir auginimo 
reikalavimų. Kad vaikai išaugtų sveikais, 
protingais žmonėmis, kurie būtų ir „Dievui 
meilūs ir žmonėms dailūs“, visų pirma tėvai, 
ypač motinos privalo rūpintis tinkamu kudi- 
kių auklėjimu ir jų priežiura. 

Nuo senų laikų pas mus yra užsilikęs pa- 
protys kūdikius supti arba raminti juos kitu 
ritmisku judėsiu: kilnojant rankose, stumdant 
vežimėlyje arba kratant pagalvyje. Didesniąją 

MOTINOS DŽIAUGSMAS 


Didžiausias tėvų džiaugsmas ir senatvės paguoda— 
geri ir paklusnūs vaikai. Tik tinkamas vaikų au- 
klėjimas gali užtikrinti ramią tėvų senatvę. 


savo Kudikystés dalį kūdikis miega. Kai kas 
nors sutrugdo vaikui miegą, per anksti jį pa- 
budina, jis darosi neramus. Tais vaiko miego 
trukdytojais dažniausiai būna jo nesveikatin- 
gumas, nušalimas, gyvių apnykimas ir kita, 
Savaime suprantama, kad suminėtų kūdikio 
nerimo priežasčių joks supimas nepašalins. 
Mes supdami jį nenuraminame, neužmigdo- 
me, o tik laikinai apsvaiginame. Mes patys 
galime įsitikinti, kam teko važiuoti garlaiviu 
arba suptis supuoklėse, nors žmogus ir suau- 
gęs, stiprus, vienok po ilgesnio vienodo ju- 
dėsio apsvaigsta. Ką kalbėti apie silpnutį kū- 
diki? Tėvai nuolat supdami sukrato jam sme- 
genis, paskui tokie vaikai dažnai praranda 
atmintį ir gabumus. Reikia pripratinti kūdikis 
nuo pirmųjų gyvenimo dienų ramiai gulėti 
Jam skirtoje lovelėje ar pintinėlėje, visiškai jo 
nesupant. Kūdikis guldomas ant čiužinėlio 
(šienikėlio), prikimšto šienu ar smulkesniais 
šiaudais, o ne į pagalvį (padušką), kaip pas 


130 


mus dažnai daroma. Pagalvyje vaikui miegoti 
nesveika, nes prie jo neprieina oras, kudi- 
kiui darosi tvanku ir jis nubunda. Kad čiu- 
žinėlis neperšlaptų ir nereikėtų jo dažnai džio- 
vinti ir keisti, reikia jis užtiesti guminiu pa- 
tiesalu (cirata), kuri nepraleidžia šlapumo. (Ci- 
ratos galima pirkti nebrangiai krautuvėse). 
Apkloti reikia šiltai, bet nesunkiai. Lovuté su 
patiesalais turi būti dažnai vėdinama saulėje. 

Miegoti su kūdikiu vienoje lovoje nega- 
lima, nes jam labai nesveika, be to, pasitaiko 
kartais, kad motinos užgula vaikus. 

Kūdikių vystimas, suveržiant juos vysty- 
klais, juostomis yra labai nesveika. Reikia 
juos įsupti palelėsna palaidai. Vystyklai 
neprileidžia oro, varžo judėjimą ir augimą. 
Nevystomas vaikas turi stipresnius kaulus ir 
raumenis. Daug motinų mano, kad nevysto- 
mų ar blogai vystomų kūdikių iškrypstą kau- 
lai. Yra tai klaidinga nuomonė. Kaulai iškryp- 
sta tada, kai peranksti pradedama kūdikius 
sodinti, statyti ir mokyti vaikščioti. Kada jų 
kaulai yra nesuaugę ir dar silpni, laiko juos 
ilgas valandas įstatytus į vadinamus „sto- 
jukus“, kur kūdikis labai išvarąsta, nušąla, nuo 
ko paskui suserga. Antra priežastis, nuo ku- 
rios kūdikių kaulai iškrypsta, yra netinkamas 
jų maitinimas. Nuo netikusio maitinimo vai- 
kai suserga rachitu, pas mus vadinama an- 
gliska liga, kuri daugumą jų nuvaro į kapus. 
Yra keli maitinimo būdai: naturalus, dirbtinis 
ir mišrus. Naturalus būdas — kada motina 
pati peni savo kūdikį, dirbtinis — kada kudi- 
kis girdomas karvės pienu ir mišrus, dažniau- 
siai pas mus vartojamas, kada, penint moti- 
nai, vaikas dar gauna karvės pieno ir įvairių 
košelių. 

Po 2—3 jų mėnesių kūdikiui galima duoti 
vaisių ar daržovių sulčių nuo dviejų iki de- 
šimties arbatinių šaukštelių. Šešių mėnesių 
kūdikis kartą per parą gali gauti daržovių sun- 
kos su manos kruopomis. Iki aštuonių mėne- 
sių kūdikiui duodamas karvės pienas, pras- 
kiestas ryžių, avižų ar miežių klijumi, bet ne 
vandeniu. Klijus verdamas šiuo būdu: į pusę 
litro vandens įdedama du valgomi šaukštai 
ryžių, avižų ar miežių kruopų, verdama arti 
valandos, dapildant vandeniu, kad nepervirtų. 
Išvirus perkošiama per sietelį ar švarų dro- 
bės šmotą ir pastatoma šaltai. Duodant vai- 


kui sumaišoma su pienu ir truputi pašildoma. 
Pieną geriausiai duoti šviežią, šiltą, nevirintą. 
Atsargumo dėliai geriau yra trumpai užvirinti, 
nes dažnai pasitaiko nesveikų karvių, kurios sa- 
vo pienu gali užkrėsti vaikus. Pas mus dažnai 
pienas yra šutinamas ištisą dieną krosnyje. Toks 
pienas ne tik pameta skonį, bet yra tiesiog 
nuodingas. Pieną reikia užvirinti ir pastatyti 
šaltai, o duodant gerti—truputi pašildyti. Jo- 
kiu būdu negalima duoti kūdikiams čiulpikų 
(pas mus vadinamų „čiulmikų“, t. y. sukram- 
tyta duona su cukrumi). Nuo tokio mai- 
sto netik pagenda kūdikio viduriai, bet už- 
krečiama įvairiomis ligomis. Mūsų motinos 
stengiasi kiekvieną kūdikio neramumą paten- 
kinti maitinimu. Dažnas ir netvarkingas val- 
ginimas yra kūdikiams kenksmingas. Svei- 
kiau yra, kai kūdikis nedavalgo ne kaip per- 


sivalgo. Maitinant būtinai reikia laikytis nu- 
statytos tvarkos. Geriausiai yra maitinti penkis 
kartus, o silpnesnius šešis kartus per parą, 
kas trys, keturios valandos. Jokiu būdu ne- 
privalome maitinti nakti (tarp dešimtos val. va- 
karo ir šeštos ryto), nes kūdikiui reikia duoti 
aštuonias valandas pailsėti. Kūdikiui leidžia- 
ma valgyti tik 15—25 minutės. Ilgiau penėti 
nėra reikalo, nes tuo būdu jis tik tvirkina- 
mas. 


Suprasdamos, kad mūsų kūdikiai—tautos 
ateitis, stenkimės išauklėti sveiką ir stiprią 
naująją kartą, kuri būtų atsparesnė gyvenimo 
smūgiams. Naudokimės medicinos ir žinovų 
patarimais, o ne senučių ir kaimynių dažnai 
netikusiais ir net žalingais nurodymais. 


V—tė. 


MOTERYS VEIKIA 


VILNIUJE IR PROVINCIJOJE 
V. L. Stud. S-gos Studenčių Sekcija 


vasario 12 d. išrinko šiems metams naują sek- 
cijos valdybą, kurią sudaro: V. Maminskaitė — 
pirmininkė, G. Kisielytė—vicepirm. ir iždininkė, 
V. Pilypavičiūtė — sekretorė. 

Birutės bendrabučio auklėtinės ama- 
tininkės ir gimnazistės vasario 11—23 dienomis 
surengė Tautos savaitę. Ta proga nutarė ge- 
riau pažinti savo tautos praeitį ir būti tikromis 
tėvynės dukromis. 

Vasario 22 d. Vytauto Didž. gimnaz. 
salėje dramos sekcija vaidino V. Cepulytės ir 
M. Krinickaités 3-jų veik. komediją —,„Išmakė'. 

Tai yra pirma komedija, parašyta Svenčio- 
nių-Tverečiaus tarme. 2 

Aušros Vartų Mergaičių Liet. Sv. Ka- 
zimiero D-jos skyrius vasario 23 d. šv. Mika- 
lojaus parap. salėje surengė vakarėlį. Vaidino 
„Sv. Akvilina”. Publikos buvo pilnutėlė salė. 
Po vaidinimo jaunimas linksmai padainavo, pa- 
žaidė ir pašoko, pritariant dūdų orkestrui. 

Tverečiaus parapijos Liet. Šv. Ka- 
zim. D-jos skyriai, 10-ties metų D-jos gyvavimo 
sukaktuvių proga, atsiuntė išsiuvinėtą Sv. Kaz. 
paveikslą su parašu: „Sv. Kazimiere, Lietuvos 
Patrone, globok mūsų lietuviškąjį jaunimą“. 
Tai mūsų sesių rankų darbas, 


LIETUVOS VALSTYBĖJE 


Liet. Kat. Moterų D-jos Kauno rejono 
konferencijoje, įvykusioje vasario 2. d. buvo pri- 


imtos trys rezoliucijos. Vienoje jų pasižadama 
aprūpinti visas moteris reikalinga joms spauda. 
Tam tikslui prie parapijos knygynų bus stei- 
giami naudingos moterims literatūros skyriai. 
Be to bus raginamos motinos, kad mokytų savo 
dukteris amatų ir namų ruošos, 

ll.me Katalikų Mokslininkų suva- 
žiavime buvo paminėta vasario 24 d. žymi 
mūsų pedagogė ir rašytoją Marija Pečkau- 
skaitė — Satrijos Ragana. Žymesni jos raštai 
yra šie: „Viktutė“, „Sename Dvare“, garsaus 
pedagogo Feorsterio vertimai ir kt. 

— Vasario 23 d. Kaune buvo kunigaikštie- 
nės Birutės draugijos visuotinis narių susirin- 
kimas. Jame padaryta metinė apyskaita ir iš- 
rinkta nauja vadovybė. 


NAUDINGOS MOTERIMS KNYGOS 


Biržinis J. Gydantieji augalai. Kaunas 1935. 

Gegžiūtė-Grufienė. Kepiniai. Kaunas 
1936. 

Georgas Y. E. Moteryst:... Kaunas 1935. 


Petrušauskienė R. Skalbiniai. Kau- 
nas 1232, 

Kriščiūnas J. Gėrimai iš medaus. Kau- 
nas 1936, 


Vidalis. Gydytojo patarimai jaunoms mo- 
terims. Kaunas 1932. 

Žmonių gydymas namie. Parašė gy- 
dytojai: J. Alekna, A. Ambraziejūtė - Steponai- 
tienė, A. Matulevičius ir kiti. Red. gyd. Zem- 
gulys. Kaunas 1933. 

Sportas ilgina amžių 


Viename sporto žurnale padaryta įdomi 
ankieta, kurią rašė žmonės susilaukę ilgo am- 
žiaus. Kaip jie tai pasiekė, kalba šie atsa- 
kymai. 

Vienas vidurinės mokyklos direktorius 
sako: „Aš turiu 60 metų amžiaus, esu leng- 
vaatletas, sveikas ir tvirtas. Kūdikystėj bu- 
vau kiek silpnokas ir sportu pradėjau užsiimti 
nuo 12 metų amžiaus. Sportu užsiimu visą 
laiką. Dabar mano kūnas taip pat miklus ir 
atsparus kaip jaunystėj ir lenktynėse dar vis 
gaunu pirmąsias dovanas. Kam turiu būti dė- 
kingas už savo ilgą jaunuolišką savijautą? 
Sistematingai mankštai ir nuosaikiam gyve- 
nimo būdui. Vaisių ir daržovių valgau daugiau 
negu mėsos“. 

Kitas 61 metų, bet dar pirmos rūšies, spor- 
tininkas tvirtina. „Aš, — sako jis, — kasdien 
keliuosi labai anksti ir tuoj einu praustis šaltu 
vandeniu, paskui nusišluostau šiurkščiu rank- 
šluosčiu. Mankštinuosi kasdien, kelias valan- 
das bėgioju ir šoku, daug vaikštinėju, važi- 
nėju dviračiu, plaukioju ir t. t. Valgau labai 
paprastai: vaisius, daržoves ir pieną“. 

„Nei mėsos, nei alkoholio! — sako 61 
metų ūkininkas. — Sportu pradėju užsiimti 


tiktai 37 metų sulaukęs. Dabar, nors jau 60 


metų peržengiau, jaučiuosi kaip jaunuolis. Ir 
tai todėl, kad gyvenu labai paprastai. Valgau 
tris kartus per dieną — daugiausiai daržoves, 
mėsos labai mažai. Vakarais einu anksti gulti, 
rytais anksti keliuosi. Bet kiekvieną sekma- 
dieni nueinu 30 — 40 kilometrų basas, net 
žiemą... kas rytas mankštaus, sportuoju“. 


„Man ne šventadienis, jei negaunu val- 
tele pasiirstyti, pasportuoti—sako 80 metų se- 
nukas. — Esame sudarę „keturių senių irikų 
komandą“, kurioj jauniausias turi 55 metus. 
O rekordus paimame neblogiau už jauniklius, 


132 


net pralenkiame juos. Vakarais rnankštinuosi 
taip pat, kaip jaunas būdamas...“ 

„Aš“vis dar turiu-darbą*ir duoną; — rašo 
82 metų senis girininkas.—Du kartus per sa- 
vaitę apvaikščioju savo miško ruožą: vasarą 
pėsčias, žiemą su slidėmis. Jaučiuosi budrus 
ir sveikas nuolatinio sporto dėka“. 


„Geriausias kūno sargas yra vanduo ir 
plaukiojimo sportas,—tikina Pranas Resneris, 
turis jau 94 metus. — Per 50 metų esu plau- 
kimo mokytoju ir jaučiuosi tvirtas ir gyvas 
kaip jauniklis. Vanduo geriausias vaistas prieš 
senatvės bejéguma”. 

Taip kalba žilagalviai. Kiti gal pasigirtų ne 
taip asketiškai gyvenę, o ilgo amžiaus susi- 
laukę. Tačiau neabejotina, kad ilgaamžių dau- 
guma yra blaivūs, sporto mėgėjai ir nuolati- 


niai sportininkai. d 
Ziema islydint 
Važinėti rogutėmis — plačiai praktikuo- 


jamas sportas. Todėl susipažinkim su pagrin- 
diniais šio sporto reikalavimais. Rogutes val- 
dyti ne taip lengva, todėl, nežinant valdymo 
technikos, tenka pačiam iš praktikos mokytis. 

Rogutėmis važinėjamasi sėdom (kojomis 
priekin) ir gulom ant pilvo ar šono (galva 
priekin). Sėdom nepatartina kojas laikyti ant 
rogučių šliaužių; jos laikomos truputi sulenk- 
tos per kelius, kad būtų galima atsiremti, ne- 
tikėtai kur trinktelėjus. 

Rogutės valdomos rankomis, kojomis ir 
visu kūnu. Valdant kojomis, užtenka nuleisti 
pėdą tos kojos, kurion pusėn norima pasukti 
rogutės. Rankomis valdoma labai retai, tik 
tada, kai turima storos pirštinės ar vinis, lazda 
ar kitas koks daiktas. Brėžiant tais daiktais, 
rogutės sukamos norima linkme. 

Valdant visu kūnu; reikia rogutes stipriai 


OLIMPIADĖS 
VAIZDAI 


Čiuožikai turi dau- 
gybę ledo žaidimų. 
Vienas įdomiausių 
žaidimų yra hokėjas. 
Vaizdely matome, 
kaip įvairių tautų 
hokėjistai grumiasi 
nesenai buvusios 
ilimpiadės metu Par- 
tenkirchene, Vokie- 
tijoje. 


suspausti keliais ir truputi lenkti liemeni atgal 
ton pusėn, kurion norima pasukti. Jei norima 
sustabdyti per greitą lėkimą, tai kojų pėdos 
nuleidžiamos ant ledo ar sniego, o rankomis 
tuo pat metu greitai pakeliama aukštyn prie- 
šakinė rogučių dalis. 

Štai ir visa rogučių valdymo technika. 

Paprastas važinėjimasis nuo kalnų yra la- 
bai smagus dalykas, tačiau jis darosi dar 
įdomesnis, kai surengiamos varžybos. Tam 
tikslui ant kalno daroma ivairių kliūčių: 1) vi- 
sokių aukščių iš lengvų lazdelių vartai, pro 
kuriuos reikia važiuojant pralisti; 2) lenta, ku- 
rios tam tikrą vietą (galima ir gana aukštai) 
pravažiuojant reikia paliesti ranka; 3) lazdos, 
nuo kurių reikia nuimti kepurę; 4) koks nors 
daiktas, kurį reikia pagriebti pravažiuojant. 

Reikia atsiminti viena: pagrindinė važinėji- 
mosi nuo kalno higienos reikšmė glūdi lipime 
i kalną. Lipant į kalną su rogutėmis, reikia 
gana žymiai įtempti raumenis, kas didina 
kraujo apytakos ir kvėpavimo veikimą, o tai, 
savo ruožtu, gerina medžiagų pasikeitimą 
kūne. Jake 


— Nuo š.m. sausio mėn. 5 d. Vytauto Di- 
džioje gimnazijoj vyksta Sporto Kuopos suruo- 
štas stalo teniso (ping-pong) turnyras. Jame 
dalyvauja 19 žaidėjų. Jau yra sulošta 215 par- 
tijų. Nors dar turnyras nepasibaigė, bet jau yra 
aišku, kad pirmą vietą užims pernykštis tokio 
pat turnyro nugalėtojas Jonas Karlonas (VIII 
kl. mok.). Dėl kitų vietų eina dar didelis rung- 
tyniavimas. 

— IV-toji žiemos olimpiadė Garmisch-Par- 
tenkirchen'e (Vokietijoj) jau pasibaigė. Pirmą 
vietą užėmė Norvegija, ll —Vokietija, lll —5uo- 
mija, IV—Svedija, V—U.S. A. 

— Š.m. vasario mėn. 27 d. Kūno Kultūros 
Rūmuose Kaune įvyko tarpvalstybinės Lietu- 
vos— Estijos krepšiasvydžio rungtynės, Rungty- 
nes laimėjo estai 30 : 11. Pirmas puslaikis 10: 5. 

— Kovo mėn. Prahoj (Čekoslovakijoj) įvyks 
viso pasaulio stalo teniso olimpiadė. Joje da- 
lyvaus ir Lietuvos reprezentacinė komanda. 

— Gegužės 7—9 d. Ženevoj (Šveicarijoj) 
ivyks Europos miestų krepšiasvydžio turnyras. 
Pakviesta ir Lietuva, bet tuo tarpu dar neai- 
šku, ar ji dalyvaus. 

— Šiais metais Lietuva rungsis futbolu su 
Latvijos, Estijos ir Svedijos valstybių koman- 
domis. 


G. Krz. 

PLYŠTA ŠIRDIS... 


(Feljetonas) 


Cipras Klimpa, norėdamas savo žmonai 
dar labiau įtikti, nupirko jai už paskutinius 
pinigus smailius, aukštus batukus, žiemines 


pirštines ir paskiausios mados moterišką 
skrybele, kurios prieky buvo mazgas, iš 
šono plunksna, o užpakaly — uodegėlė... 


Ciprienė parėjo mamo ir negali atsi- 
džiaugti įsigytomis gėrybėmis. Išdėliojusi 
ant stalo, supliauškė katutėmis, sutrepsėjo 
kojytėmis, prišoko prie savo vyro ir mei- 
liai atsilygino: į pašonę davė kumštį, o kak- 
tą palietė šiltuoju bučkiu. 

Klimpa pačiupinėjo savo tuščią piniginę, 
pažvelgė į žmonos akis ir galvoja, kas da- 
ryti: džiaugtis, liūdėti, ar tuo pačiu atsily- 
ginti? 

Bet ilgai negalvojo, nes neturėjo laiko. 
Rengėsi kažkur išvažuoti. Jau ir traukinio 
bilietą buvo nusipirkęs. Beliko tik susikrauti 
reikalingiausi daiktai: kepalėlis duonos, sū- 
ris, gabalas kumpio ir peilis su šakutėmis. 
Dėl to nesédéjo šalia pačios. Pasprukes 
lakstė, tupeno, krovė, karščiavosi ir vis čiu- 
pinėjo kišenes. 

Klimpos žmona gyveno kuo kitu. Jai gal- 
voj buvo ne vyras, ne jo kelionė, bet įsi- 
gytos gėrybės: batukai, pirštinės ir skrybelė. 
Skrybele džiaugėsi labiausiai. Užsimovė ant 
galvos, atsistojo prie veidrodžio ir sako savo 
vyrui: 

— Cipruti, ar matai? Graži esu, ką? Bet, 
žinai, kai užmaunu daugiau į pakaušį, tai 
atrodo patogi, bet kai pakreipiu į šoną, tai 
ir negerai: spaudžia, myga—nei šis, nei tas. 

Cipras, beskubėdamas susiruošti kelio- 
nėn, į žmonos skrybelę nė nežiūri. Jis pa- 
moja nuo savęs ranka ir sako: 

— Et! Jeigu spaudžia, myga ant šono, 
tai maukis ant pakaušio. Tokia čia man 
bėda. 

Žmona surimtėja. Ji pažvelgia į vyrą ir 
ima ginčytis: 

— Sakai, nenešioti ant šono? Kur tavo 
protas?! Nieko nesupranti! Ši skrybelaitė 
reikia nešioti tik ant šono, nes jos toks fa- 
sonas! Dabar tokia mada! 

Klimpa taip pat nešvelniai: 

— Tai nešiok ant šono. 

Kli mpienė vėl: 

— Kaip nešioti ant šono, kad gi ji man 
myga, spaudžia! Taip, žinau, tau visai ne- 
rūpėtų, jeigu man skaudėtų galva, nes tu 
esi be širdies, be jausmų, tu ne žmogus, 
bet pagalys! 

Ir Klimpienė sužlebo kėdėje. 

Klimpa ir gi pajudino jausmus. 

— Lucija, kam tu mane kankini? Ko tu 


čia nori? — paklausė jis lyg visai netekęs 
sveikatos. 

Ciprienė toliau: 

— Aš noriu, kad tu man patartumei. 


Kas gi tu man esi: vyras, ar ne vyras? Ko 
gi aš turiu klaustis, jeigu ne vyro? Pa- 
galiau, žinok, jeigu nupirkai, tai žiūrėk, 
kad būčiau ir patenkinta, ir kad man ne- 
spaustų! 

Cipras Klimpa nusišluostė nuo kaktos 
prakaitą, atsikosėjo ir pareiškė: 

— Klausyk, daryk taip, kaip tau geriau. 
Spaudžia ant šono—užsimauk ant pakaušio, 
ant kaktos, ant ausų — kur tik nori. 

Žmona dar garsiau: 

— Ką? Nori, kad žmonės į mane žiū- 
rėtų, kaip į čiučelą, beprotę?! 

Klimpai pasidarė dar karščiau. Netekęs 
kantrybės, jis batu į grindis stukt ir sako: . 

— Nusiramink! Žinok, kad aš neturiu 
laiko! Dėl tavo galvos, dėl tavo skrybelės 


galiu pavėluoti traukinin! Jeigu ši skrybelė 
nepatogi, perdidelė ar permaža, tai grįžk 
krautuvėn ir pakeisk! 

Ciprienė nustebo. 

— Ką? Tu pablūdai? Aš rinkau gal visą 
valandą. Tai buvo gražiausia, madniausia 
skrybelė. Ir dabar tu liepi ją pakeisti? Tu?! 

— Kas tau liepia? Aš neliepiu. Gali mau- 
stytis ir šitą. Pasilik, aš nieko nesakysiu. 

— Lengva tau pasakyti „pasilik“. Bet 
kaip gi aš ją pasiliksiu, jeigu ji, lyg rėplė- 
mis, spaudžia, myga man galvą?! Aš galiu 
susirgti! 

Cipras vėl garsiau: 

— Lucija! Gal tu proto netenki? Juk 
po valandos eis traukinys! Aš net sukaitęs 
ruošiuosi, skubu, dedu, kraunu, o tu vis 
bumbi ir bumbi, trukdai ir trukdai. 


— Ka, as bumbu, tau trukdau? Tai savo 
vyro negalima né pasiklausti? Tai kurgi as 
dabar eisiu? 

Cipras Klimpa dar noréjo kazka sakyti, 
bet susilaiké. Pagaliau kepure ant galvos, 
valize rankon ir, né ,sudiev” nepasakes, 
spruko pro duris. 

— Taip, tal tau ir vyras! Kai man tenka 
krimstis, grauztis, kai ima sopéti galva, tada 
jam reikia išvažiuoti, —burbėjo likusi namie 
Klimpos žmona. 


* * 
* 


Kai traukinys jau buvo pravažiavęs porą 
stočių, Cipras Klimpa nusiraminęs traukiny 
saldžiai miegojo. Staiga trečioje stotyje pa- 
sigirsta šaukimas: 

— Ponas Cipras Klimpa! Ponas Klimpa! 
Telegrama! 

Klimpa pašoko, išlipo iš traukinio ir 
drebančiomis rankomis ėmė skaityti: 

„Brangusis! Jau sugalvojau. Kai truputį 
patempsiu, tai ir nespaus. O kaip tu patari? 
O gal geriau nunešti krautuvėn ir pakeisti? 
Atsakyk kuo greičiausiai. Lucija“. 

Klimpa paima telegramai popierio lapą 
Ir parašo: 

„Atsakyti negaliu, nes dėl tavo skrybe- 
lės, dėl tavo įkyrėjimo iš nekantrumo jau 
plyšta man širdis... Cipras“. 


Urbulis. 


TRUPINIAI 


Per vaišes svečiai nuobodžiauna. Seiminin- 
kas, norėdamas pagyvinti ¡ju nuotaiką, ima 
kalbėti: 

— Papasakosiu jums iš savo gyvenimo 
baisų įvykį... Tai buvo prieš 10 metų. Važia- 
vau į Ameriką. Laivu. Staiga pakylo audra... 
Laivas ėmė skesti... Kapitonas įsakė nuleisti 
pagalbines valtis... Žmonės krito stačiai van- 
denin... Laivas buvo vandeny jau iki pusės... 
Aš taip pat norėjau šokti į valtį, bet tuo pat 
metu kažkoks balkis krito ir prislégé mane... 
Aš negalėjau nė pajudėti. Pagaliau juntu, kad 
vanduo jau apsemia mano galvą... Matau be- 
siartinančią mirtį.. Ir kas toliau įvyko? Na, 
spėkit! — Įvyko taip, kad tą visa esu išlaužęs 
iš piršto... 


— Žinai, esu labai išalkęs. Kas čia pada- 
ryii? Mažai teturiu pinigų. Ka čia galima būtų 
nupirkti, kad būtų ir pigu, ir galima būtų pa- 
sisotinti? 

— Patariu nusipirkti nors vieną tešlainį. 

— Kvailas! Supranti, aš esu išalkęs, kaip 
vilkas! Ką man reiškia vienas tešlainis? 

— Tikėk, sakau teisybę. Aš žinau,nes pir- 
kau ir valgiau. Kartą ir aš buvau laba! išalkęs. 
Užėjau į restoraną, suvalgiau žuvį, keletą deš- 
relių su kopustais, išgėriau bonką alaus — ir 
vis dar norėjosi valgyti. Tuomet liepiau duoti 
tešlainį. Suvalgiau — iš karto ir pasidariau 
sotus. 


— Klausyk, visa tai, ką ant manęs žmonės 
kalba, tai yra plepalai, šmeižtas! Pagaliau, pri- 
siekiu tau, kad visa tai daugiau jau nebepasi- 
kartos... | 


— Ar pažįsti, tamsta, tą panelę, su kuria 
dabar šokau? 

— O taip, netgi labai gerai! 

— Graži panelė! O gal tamstos draugė? 

— Ne, tai mano motina... 


— Kodėl pavėlavai? 

— Motina sulaikė. 

— Kam? 

— Labai svarbiu reikalu. 
— Kokiu? 

— Norėjo pamušti... 

prat el: 
un RINU 


VISUR NERAMU IR NETIKRA 


Šiuo metu pasaulis gyvena didžiausio 
po Didžiojo karo neramumo laikus. Kažkaip 
juste juntamas tam tikras stiprus, gyvu pa- 
raku kvepiąs, trynimasis valstybių tarpe. At- 
skirų valstybių politikai, nemažo įkarščio pa- 
gauti, nuolatos vežinėja iš vienos valstybės 
kiton. Suvažiavę kažką kalba, tariasi, bet 
nieko ypatingo ir tikro neįmano nutarti. Da- 
žniausiai kalbama viena, o daroma visai ki- 
ta. Tiesa, politikoje visada buvo daug veid- 
mainystės, betgi to, kas yra šiandie, dar 
tur būt, nėra buve. Juk nuolat visokiose 
konferencijose kalbama apie taiką, apie 
ginklavimosi sumažinimą ar sulaikymą, tuo 
tarpu gi 

visos valstybės rungčiomis ginkluojasi. 

Antai, Vokietijai Versalio sutartimi buvo 
leista turėti ne didesnė, kaip šimto tukstan- 
čių armija. Tuo tarpu šiandie Vokietija (su- 
laužiusi pernai Versalio sutartį ir įvedus 
visuotinę karo ternybą) 
armiją, kuri yra ne bet kaip išmankštyta ir 
apginkluota naujausiais karo pabūklais. Pa- 
vasariop Vokietijos armija padidėsianti dar 
keliais šimtais tūkstančių kareivių. O kur 
dar naujieji karo laivai, karo orlaivai ir lék- 
tuvai? Spauda rašo, kad šiuo metu garsus 
Vokietijos Kruppo ginklų fabrikas dirbąs 
dieną ir naktį. 

Ginkluojasi ir Anglija. Spaudos praneši- 
mu, Anglijos vyriausybė paskyrusi apsigink- 
lavimui 360 mil. svarų sterlingų, vadinas, 
apie 10 miljardų auksinų. Ši suma apima, 
tiesa, šešerių metų ginklavimosi planą, bet 
ir tai daug reiškia. Už minėtą pinigų suma 
anglai žada pastatyti 200 įvairių rūšių karo 
laivų ir 12 tūkst. karo lėktuvų. Būsianti taip 
pat padidinta Anglijos kariuomenė, 

Soviety Rusija karo reikalams 1936 me- 
tų biudžete yra paskyrusi apie 15 milijardų 
rublių. Dabartiniu metu Sovietai turi dau- 
giau kaip milijoną kariuomenės. 

Kiek turi kariuomenės Italija —tikslių ži- 
nių nėra. Neseniai vienas įtakingiausių [ta- 
lijos laikraščių parašė, kad Itelijoje 7 mili- 
jonai gyventojų yra kaip reikiant paruošti 
karui ir bet kuriuo metu gali būti išsiųsti 
fronten. 

Ta pačia proga pravartu dar paminėti 

merdinti jūrų konferencija. 

Ką nutarė joje Anglijos, Amerikos, Prancu- 
zijos, Italijos ir Japonijos politikai? Pasiro- 
do, kad jūrų konferencijoj ligšiol nieko ne- 
nutarta. O konferuojama nuo pernykščių 
metų pabaigos. Vadinas, nesusitariama dėl 
ginklavimosi apribojimo vandenynuose. Pir- 
moji didelio nepasitenkinimo parodė Japo- 
nija, kuri reikalavo kone visiškos laisvės 
jūrų ginklavimesi. Kadangi šitokių Japoni- 
jos reikalavimų kitos didžvalstybės nesuti- 
ko patenkinti, tai ji pasitraukė iš konferen- 
cijos. 

Tuo būdu pasiliko Londone konferuoti 
tik keturios didžvalstybės. Bet ir jos nieko 
nejstengia nutarti. Gelbėdama dalykų padė- 
tį, Anglija buvo sumaniusi pakviesti konfe- 
rencijon dar Vokietiją ir Sovietus, bet tam, 
ypač dėl Vokietijos pakvietimo, griežtai pa- 
sipriešino Prancūzija. Vėl gi Italijos delega- 
tai pareiškė, negalį tuo tarpu pasirašyti jū- 
rų sutarties, nes esą neaišku, ar būsiančios 
taikomos Italijai žibalo sankcijos dėl karo 
su Abisinija, ar ne. Mat, jeigu bus uždrau- 
sta ltalijon įvežti benzinas, tai ji ne tikkad 
nepasirašysianti jūrų sutarties, bet dargi ke- 
tinanti pasitraukti iš Tautų Sąjungos. Taigi 


spėjama, kad jūrų konferencija Londone 
bus priversta išsiskirstyti, nieko nenuveikusi. 
Prancūzų-Sovietų sutartis, 
sako politikai, pagreitinsianti karą. Praėju- 
sio mėn. pabaigoje Prancūzijos parlamentas 
(seimas) žymia balsų dauguma patvirtino 
pernai pasirašytą prancūzų — sovietų savitar- 
pio pagalbos sutarti. Dėl kalbamos sutar- 
ties patvirtinimo yra labai susijaudinusi Vo- 
kietija ir bent kiek Italija. 

Vokietija, protestuodama prieš Prancūzi- 
jos sutartį su sovietais, šiomis dienomis 

Pareinin įvedė savo kariuomenę, 
tuo būdu dar kartą sulaužydama Versalės 
sutartį. Mat, pagal tą sutartį kairiajame Rei- 
no upės krante neturėjo būti nei vokiečių 
kariuomenės, nei tvirtovių. 

Tuo pačiu metu Vokietija etsisakė nuo 
Lokarno sutarties, pagal kurią 1925 m. Vo- 
kietija, Prancūzija ir Belgija buvo pasižadė- 
jusios viena kitos niekuomet nepulti. 

Pastarieji vokiečių žygiai sukrėtė visą 
Europą. Prancūzai tuoj padidino savo įgulas 
pasienio tvirtovėse ir nutraukė savo kari- 
ninkų atostogas. Tą patį padarė ir Belgija. 
Šiuo metu eina skuboti pasitarimai tarp Pran- 
cuzijos ir jos sąjungininkių. 

Europos valstybės yra susiskirsčiusios 

į dvi priešingas puses. 

Pirmoj valstybių grupėj yra Prancūzija, 
Anglija ir Sovietai Be to, čia galima pri- 
skirti dar Austriją, Mažąją Santarve, t.y. Če- 
koslovakiją, Rumuniją ir Jugoslaviją. Pabal- 
tės valstybės taip pat stovi šioj pusėj. Tai 
priešvokiškas frontas. 

Antroj pusėj yra Vokietija su labai ne- 
tikrais pagelbininkais. Mat, prie Vokietijos 
šliejasi tik Vengrija ir paskutiniuoju laiku 
Italija. 

Su Lenkija vokiečiai yra pasirašę nepuo- 
limo ir draugingumo sutartį, bet pastaruoju 
laiku lenkų — vokiečių santykiai yra žymiai 
atsale. 

Vengrija tik tiek su Vokietija turi ben- 
dro, kadirviena irantra geidžia savo valsty- 
bių sienų revizijos, kurios buvo nustatytes 
pokarinėmis sutartimis. 

Su Italija Vokietija paskutiniuoju laiku 
neblogai sugyvena. Tačiau tenka abejoti ar 
Vokietija pasitiki Italijos draugiškumu. Mat, 


Vokietija jau turėjo progos kartą pažinti Ita- 
jos „draugiškumą“. Juk Didžiajame kare 
Italija taip pat buvo Vokietijos sąjungininkė, 
bet pamačiusi Vokietiją sunkioj padėty, grei- 
tai persimetė priešingon pusėn, kur tikėjosi 
daugiau pasipelnyti. 

Nėra abejojimo, kad Vokietija, atsiradusi 
tokioj padėtyj, stengiasi parodyti didelį norą 
geruoju sugyventi ir su priešingos pusės 
valstybėmis. Čia pirmoj eilėj paminėtinas 

Hitlerio pareiškimas Prancūzijai. 

Šiomis dienomis Vokietijos diktatorius 
Hitleris, kalbėdamas Reichstage (seime) Ver- 
salės ir Lokarno sutarčių nutraukimo proga 
pasakė, kad Vokietija neturinti Prancūzijos 
atžvilgiu jokių puolimo planų ir dėl to vo- 
kiečiai norėtų su prancūzais turėti kuo ge- 
riausius santykius, tačiau Prancūzija netiki. 

Vokietija pasiūlė Lietuvai sudaryti 
prekybos sutartį. 

Savo metu veikė tarp Lietuvos ir Vo- 
kietijos prekybos sutartis, bet ji buvo Vo- 
kietijos vienašališkai nutraukta dėl tariamo 
vokiečių persekiojimo Klaipėdos krašte. Hitle- 
ris pernai viešai buvo pareiškęs, kad Vokietija 
su Lietuva nepasirašysianti jokios sutarties. 
Bet... išėjo truputį kitaip. Vokiečiai patys 
pirmi pareiškė noro pasirašyti prekybos su- 
tartį su Lietuva, Lietuvos vyriausybė priėmė 
Vokietijos pasiūlymą ir jau derybos vedz- 
mos Berlyne. 

Kalbant apie bendrą politinę padėtį Eu- 
ropoje pravartu paminėti keliais žodžiais ir 

o Italijos-Abisinijos karas. 

Iki šiol nieko nepadaryta karui sustab- 
dyti. Italai vis toliau veržiasi Abisinijos že- 
mėsna. Šiaurės fronte abisinai visiškai pra- 
laimėjo. 

Paskutiniuoju laiku sužinota, kad Abisi- 
nija sutinka priimti Tautų Sąjungos 13-kos 
komiteto taikinimosi pasiūlymą. Reikalauja 
betgi, kad taikos derybos vyktų Tautų Sa- 
jungos ir jos nuostatų ribose. Su šiuo pasiū- 
lymu sutiko ir Italija. Dabar abisinų-italų ka- 
ras virto antraeiliu klausimu, nes viso pasau- 
lio politikų akys nukripo į Pareinio kraštą, 
kur šio mėn.8d įžengė vokiečių kariuomenė. 

Iš abisinų-italų karo fronto pranešama, kad 
abisinų kariuomenės vadovybę apėmęs pats 
karalius , kuris žadąs tuojau pulti italus.“ 

AA. ZII 


LIETUVOS VALSTYBEJE 


— Š. m. kovo 2—3 d. Kaune buvo antrasis 
Lietuvos katalikų mokslininkų ir mokslo mė- 
gėjų suvažiavimas, kuri sukvietė Lietuvių Kata- 
likų Mokslo Akademija. Suvažiavime dalyvavo 
daug žymių Lietuvos mokslininkų. Suvažiavimo 
metu buvo iškilmingai paminėti mirę moksli- 
ninkai: M. Pečkauskaitė ir kan. Alekna. Suva- 
žiavime buvo svarstoma visa eilė rimtų ir svar- 
bių klausimų. Programa pabaigta lietuviškos 
muzikos koncertu. 

— Šių metų vasario 16 dieną Tautos Sven- 
tės proga Lietuvos vyriausybė apdovanojo už 
nuopelnus Lietuvai Gedimino ir Vytauto Didžiojo 
ordinais keliasdešimts karininkų ir visuomenės 
darbuotojų. 


— Kauno bazilikoje vasario 23 d. buvo lai- 
komos pamaldos už bendrą pasaulio taiką. 


— Šiemet Lietuvoje numatoma pastatyti 
daug naujų pastatų. Tarp kitko būsią pastatyti 
kelių milijonų litų vertės keturi dideli tiltai. 

— Šio mėnesio pradžioje Kaune pabaigta 
spausdinti ketvirtas Lietuviškosios Enciklope- 
dijos tomas. Dabar rengiamas spaudai penkta- 
sis tomas. 


— 5. m. vasario 17 d. Lietuvos Rašytojų 
Draugija surengė Kaune literatūros šventę, ku- 
rios metu buvo iškilmingai įteiktos už geriau- 
sius 1935 metų literatūros veikalus dovanos. 
Jas gavo J. Simonaitytė už veikalą „Aukštųjų 
Simonių likimas. V. Tamulaitis — „Skruzdės 
Greitutės nuotykiai“, M. Salčius — „Sve- 
čiuose pas 40 tautų“, P. Cvirka—,ZŽemė maitin- 
toja” ir A. Miškinis—,„Varnos prie plento“. Dova- 
nas įteikė švietimo ministeri; prof. J. Tonkūnas. 

Šių metų Nepriklausomybės Š/entės proga 
Valstybės Prezidentas dovanojo bausmę visai 
126 kaliniams, 96 dovanojo sąlyginai, 127 su- 
mažino, 9 pakeitė ir 3 grąžino teises. 

— Vasario 16 d. buvo iškilmingai pašven- 
tintas Vytauto Didžiojo muziejus, kuris nese- 
nai pastatytas visos tautos aukomis ir yra 
didžiausias ir gražiausias visoj Pabaltėj. 

— Lietuva turi jau 6 prekybinius jūrų lai- 
vus, kuriais išvežioja prekes į daugelį užjūrio 

kraštų. Lietuvos prekybos laivynas kasmet vis 
didėja. 

— 1935 metais Lietuvos gyventojų skaičius 
padidėjo 23.375 žmonėmis. Paskutiniais metais 
jungtuvių, gimimų bei mirimų skaičiai ir natu- 
ralus gyventojų prieauglis taip atrodo: 


Jungtuvių . 18.254 
Gimimy 57.970 
Mirimų 34.595 
Prieauglis . 23.575 


Naujagimių mirtingumas yra dar gana di- 
delis. 1935 metais mirė 7.146 kūdikiai iki vie- 
nerių metų amžiaus, kas sudaro 12,3?/⁄ visų 
gimusių tais metais kūdikių. (1934 m. kūdikių 
mirė 10.059 ir 1933 m. — 7.537). 

— Klaipėdoje atidaryta civilinės ir karinės 
jūrininkystės kursai šauliams ir skautams. 
Kursus lanko per 60 asmenų. 


— Valstybės teatro artistas J. Laucius 
įsteigė Klaipėdoje vaikų teatrą. Didelį pasise- 
kimą turėjo scenoje P. Vaičiūno veikalas: „Lai- 
mės gėlė“. 

— Kovo 9 d. Vyt. Didž. Universiteto cho- 
ras minėjo valstybės teatre 10-ties metų savo 
gyvavimo sukaktuves. Ta proga gavo daug nuo- 
širdžių sveikinimų ir gražių linkėjimų. 

— Kovo 4 d. bemaž visos Lietuvos lai- 
kraščiai plačiai rašė apie Vilnia:s Lietuvių 
Svento Kazimiero D-jos 10 metų veikimo su- 
kaktuves. Tą dieną tautiškojo jaunimo „Jauno- 
sios Lietuvos“ Sąjunga surengė net paminėjimą, 
kuris buvo transliuojamas per radio. Kalbėtojai 
tinkamai įvertino šios draugijos veikima ir gra- 
žiai aptarė mūsų laikraštį, pabrėždami mūsų 
skelbiamus Dievo ir Tėvynės meilės idealus, 


— Šiemet Lietuvos nepriklausomybės 18 
metų sukaktuvės plačiai nuskambėjo ir užsie- 
niuose. Atitinkamais aktais ir lietuviškos mu- 
zikos koncertais bei straipsniais spaudoje Lie- 
tuvos nepriklausomybės sukaktuvės buvo mini- 
nimos: Latvijoje, Estijoje, Suomijoje, Svedijoje, 
Belgijoje, Prancūzijoje, Sveicarijoje, Cekoslo- 
vakijoje, Amerikoje ir daugelyje kitų valstybių. 
Iškilmingiausiai Lietuvos nepriklausomybės su- 
kaktuvės buvo minimos Rygoje ir Taline. 


LATVIJOJE 


— Rygoje lietuvių-latvių vienybės draugija 
Juodgalvių salėje buvo suruošusi iškilmingą 
Lietuvos nepriklausomybės paminėjimo aktą, 
kuriame dalyvavo Latvijos respublikos prezi- 
dentas A. Kviesis, ministeris pirmininkas K. Ul- 
manis, Lietuvos vyriausybės atstovas — krašto 
apsaugos ministeris pulk. Dirmantas, latvių vy- 
riausybės nariai, diplomatai, kariuomenės va- 
dovybė, daug žymių įvairių sričių veikėjų ir 
lietuvių kolonijos atstovai. Kalbas pasakė lietu- 
vių-latvių vienybės draugijos pirmininkas inž. 
Riteris ir Lietuvos krašto apsaugos ministeris 
inž. pulk. Dirmantas. Po kalbų buvo lietuviš- 
kos muzikos koncertas, kuriame dalyvavo lie- 
tuvių ir latvių dainininkai, Atitínkamai neprik- 
lausomybės sukaktuvės buvo minimos Liepojo- 
je, Mintaujoje, Daugpilyje ir kitose Latvijos 
vietose. 


ESTIJOJE 


— Estijos sostinėje Taline Lietuvos nepri- 
klausomybės sukaktuvių minėjimą suruošė lie- 
tuviy -estų draugija. „Estonijos“ salėje iš- 
kilmingame akte dalyvavo estų vyriausybės na- 
riai, Lietuvos vyriausybės atstovas—vidaus rei- 
kalų ministeris gen. Čaplikas, diplomatai ir visuo- 
menės atstovai. Per aktą kalbą pasakė vidaus 
reikalų ministeris gen. Čaplikas, prof. K. Pak- 
štas ir kiti. Tartu, Narvos ir kituose miestuose 


Lietuvos nepriklausomybės sukaktuvės buvo 
irgi plačiai minimos. 
ISPANIJOJE 

— Dideliame [Ispanijos mieste Barcelo- 


noje gyvena kelios dešimtys lietuvių. Nors ir 
nedaug čia lietuvių, bet visi jie susispietę 
„Vienybės“ draugijon palaiko glaudžius santy- 
kius su Lietuva. Vieną kitą lietuvį randame ir 
kituose Ispanijos miestuose. Ispanijos lietuviai 
daugiausia verčiasi žvejyba. 


DANIJOJE 


— Ir čia yra nemaža lietuvių. Kopenhago- 
je, Danijos sostinėje, yra danų-lietuvių draugi- 
ja, kuri kiekviena proga kelia Lietuvos vardą. 
Nesenai tos draugijos rūpesčiu buvo suruoštas 
lietuviško meno vakaras. Tarp kitko redaktorius 
F. Pahaci skaitė plačią paskaitą apie Lietuvą. 
Si draugija taip pat surengė J. Butėno kon- 
certą Kopenhagos radiofone. 


GDANSKE 


— Lietuvių Piliečių Draugija vasario 16-tą 
dieną surengė iškilmingą Lietuvos nepriklau- 


somybės paminėjimą. Į iškilmes atsilankė Lat- 
vijos generalinis konsulas, Estijos pasiuntinys 
ir kitų valstybių atstovai. Buvo daug sveikini- 
mų ir kalbų. Tarp kitų kalbėjo ir lenkų atsto- 
vas Wayzneris. 


ANGLIJOJE 


— Viena iš geriausiai veikiančių Londono 
lietuvių draugijų yra savišalpos draugija „Vie- 
nybė“. Draugija turi 340 narių, kuriems ligos 
ar mirties atvejais duodamos pašalpos. Nariai, 
kurie per 10 metų nesuserga ir nepasinaudoja 
pašalpomis, gauna pinigines premijas. 


S. A. JUNGT. VALSTYBÉSE 


— Laurenco lietuvių provincija įsigijo prieš 
dvejus metus netoli miesto savo ūkį, kuriame 
įsitaisė gražią senelių prieglaudą. Pereitais me- 
tais iš ūkio gauta 14.660 dol. pajamų. Prieglau- 
dos vedėju yra A. Matulevičius. 

— Neujorke ir Brokline yra per 130 įvai- 
rių lietuviškų organizacijų. Iš jų pašalpinių—14, 
švietimo — 29, ekonominių — 29, religinių — 30, 
meno—12, politinių — 25, profesinių — 3, spor- 
to — 3 ir kitų 2. 

— Čikagoje įsisteigė dar viena nauja lietu- 
vių organizacija — „Lietuvių Socialinė Unija“, 
Šios organizacijos tikslas kelti lietuvių meną, 
mokslą ir literatūrą, steigti lietuviškas mokyk- 
las, pažinti lietuvių kalbą ir Lietuvos praeitį, pa- 
dėti lietuviams įsigalėti pramonėje ir prekyboje. 


ARGENTINOJE 


— Jau prieš keletą metų Argentinoj apsi- 
gyveno lietuvis dailininkas Jonas Rimša. Jis 
yra geras portretistas ir peisažistas (vaizdų 
tapytojas). Vienas jo paveikslas pateko net 
į Argentinos tautos muziejų. 

— Lietuviai išeivijoje verčiasi įvairiais ver- 
slais. Čia yra pagarsėjęs lietuviškas medus, 
kurį pagamina bitynas „Lithuania“. Jo savinin- 
kai yra Br. Petrauskas ir Ant. Bandys. Jie kas- 
met turi gražaus pelno. 

— Du Argentinos gyventojai, jauni lietuviai 
sportininkai — Dionizas Vitkauskas ir Pranas 
Raulickas šio mėnesio pradžioje iškeliavo pėsti 
aplink pasaulį. 


BRAZILIJOJE 


— Lietuvių jaunuolių užtinkame visur. Čia, 
Santoso mieste kunigų seminarijoje mokosi pir- 
mas lietuvis V. Satas, kuris yra vietinių ypa- 
tingai mėgiamas. 

— Jau nuo 1930 metų Sao Paulo mieste 
sėkmingai dirba lietuvių choras „Viltis“. Šio 
choro vadovybės pastangomis Sao Paulio radi- 
ofone išrūpintas nuolatinis lietuvių pusvalandis. 

Radio pusvalandžių programa labai įvairi. Be 
lietuviškų dainų, kiekvieną kartą duodamos 
trumpos paskaitėlės portugališkai ir tuo būdu 
Brazilijos visuomenė informuojama apie lietu- 
vius ir Lietuvą. 


BOLIVISOJE 


— Saltoje gyvena 18 lietuvių šeimų. Bemaž 
visi dirba vietiniuose fabrikuose. Vienas jų turi 
didžiulį kino teatrą, i kurį visi lietuviai lei- 
džiami nemokamai. | 


ABISINIJOJE 


— Lietuvos laikraščiai praneša, kad Abisi- 
nijos kariuominėje yra ir trys lietuviai. Vienas 
jų eina žvalgo, kitas paštininko, o trečias pul- 
ko intendanto pareigas, 


VILNIUJE 


Sukonfiskuotas 


„Jaunimo Drau- 
gas“ n-ris 2(122). 


Skavtų vakaras. Vasario 25 d. Gedi- 
mino Draugovė surengė skautišką vakarą. Buvo 
skaityta rimta ir turininga skauto St. Jakavi- 
čiaus paskaita, Vakarą pajvairino gražūs skautų 
gyvenimo vaizdeliai: prie laužo, indijonų šokis, 
džinguliukai, deklamacijos, vilkiukų vaidinimas 
ir kita. Scenos programą užbaigė skautų dūdų 
orkestras, kuris, mokin. J. Krušo diriguojamas, 
pagrojo liaudies dainų, iš J. Siniaus paruošto 
rinkinio (pupuri). Po to skautai ir gausiai susi- 
rinkę jų svečiai pasilinksmino. 

IS „Romuvos“ Klubo. Vasario 16 d. 
romuviečiai padarė iškilmingą susirinkimą Lie- 
tuvos nepriklausomybės aštuonioliktoms su- 
kaktuvėms paminėti. Tarp kitko buvo skaitytas 
St. Misiūno referatas: „Veiksniai, nulėmę tautos 
atsikélima”. Be to, kai kurie Klubo nariai papa- 
sakojo savo atsiminimų. 

Kovo mėn. 1 dieną Klubas surengė savo 
nariams „Gavėnios silke“, kurios metu adv. A. 
Juknevičius skaitė referat3: „Kai kurie mūsų 
visuomeniniai negalavimai”. Po referato gyvai 
padiskutuota iškeltais klausimais. 


Kovo mėn. 8 diena Klubas surengė savo 
nario Juliaus Siniaus muzikos kūrinių viešą 
koncertą. Orkestras ir choras atliko „Liaudies 
simfoniją”, „Kantata 16-jai vasario“ ir keletą 
dainų. Koncertas tiesiog sužavėjo klausytojus, 
kurių buvo pilna Vytauto D. gimnazijos salė. 
Muzikos žinovai Juliaus Siniaus muzikos kūri- 
nius įvertino kaipo puikius ir lietuviškus. 

Iš akademikų gyvenimo. Vasario 16 
dieną buvo Stud.S-gos narių susirinkimas, skirtas 
Lietuvos nepriklausomybei paminėti. Tą pačią 
dieną vakare buvo surengta nariams ir sve- 
čiams kukli arbatėlė, kurios metu S-gos pir- 
mininkas P. Viščinis pasakė gražią ir turiningą 
kalbą. 

Vasario mėn. gale buvo Stud. Dramos kuo- 
pelės metinis narių susirinkimas, kuriame per- 
žiūrėta pereitų metų veikimas ir išrinkta nauja 
valdyba. Siemet valdybą sudaro: J. Kanopka— 
pirmin., P. Zemaitis — vicepirm. O. Miciūtė — 
izdin., E. Deveikis — sekret.. VI. Jurkevičius ir 
J. Petrašūnas — butaforai. 

Kovo mėn. 8 d. buvo Stud. S-g0s narių su- 
sirinkimas, kuriame naujoji valdyba pateikė 
1936 m. veikimo metinenis. Po to stud. VI, 
Žilėnas skaitė turiningą paskaitą „Aušros ga- 
dyné”. Gale aptarta visa eilė šių dienų svarbių 
klausimų. 

Kovo mėn. gale buvo visuomeninkų sekci- 
jos metinis narių susirinkimas, kur tarp kitko 
išrinkta šiems metams nauja valdyba: Br. 
Račinskas— pirmininkas, Dan. Mačėnas—vice- 
pirm. ir Vyt. Martinkėnas sekretorius. 

Šv. Kazimiero D-jos dešimtmetis. 
Kovo 4 d. Lietuvių Sv. Kazimiero d-ja minėjo 
10-ties metų savo veikimo sukaktuves. Iš ryto 
buvo šv. Mikalojaus bažnyčioje iškilmingos 
mišios, kurias atlaikė pirmas D-jos pirmininkas 
kun. šamb. A. Viskantas, pamokslą pasakė kun. 
Pr. Bieliauskas. 

Vakare Vyt. Didž. Gimnazijos salėje buvo 
akadamija, kurią atidarė D-jos pirmininkas kun. 
prof. V. Taškūnas. Po to valdybos narys adv. 
A. Juknevičius padarė pranešimą apie D-jos 
veikimą. 

Akademijos metu D-ją sveikino visų mūsų 
organizacijų atstovai. Be to gauta daug svei- 
kinimų raštu. Po akademijos Stud. S-gos salėj 
D-jos Centro Valdyba surengė svečiams kuklią 
arbatėlę. 


Mokslo D-jos paskaita. Vasario 29 
dieną Vytauto Didž. gimnazijos salėje mosyt. 
Pr. Zemaitis skaitė savo paskaitos II dalį: „Laiko 
matavimas ir skaičiavimas kitados ir dabar“. 

Menininkai dirba. Viln. Liet. Meno ir 
Literatūros D-ja kovo 3 d. Liet. Stud. S-gos 
salėje surengė draugijos nariams ir svečiams 
23-jį vakarą, kurio metu liter. S. Urbonavičius 
skaitė paskaitą „Mūsų lietuviškoji daina ir cho- 
rai“. Po to stud. VI. Radziulis paskaitė novelę 
„Tarp dviejų suolų“. Gale buve aptarta M. Kri- 
nickaitės ir V. Cepulytės komedija „Išmakė“. 

Kovo 10 d. toje pat salėje buvo 24-sis va- 
karas, kurio programą sudarė stud. A. Pango- 
nio paskaita „Tautinės kultūros pagrindai lite- 
ratūroje“ ir stud. VI. Pilypavičiūtės kūrinių skai- 
ty mas, 


Mokinių susirinkimas. Kovo 8 dieną 
buvo Vytauto Didž. gimnazijos mokinių kuo- 
pos susirinkimas, kurio dienotvarkėj buvo re- 
teratas, raštų skaitymas, deklamacijos ir vita. 
Džiugu, kad mūsų moksleiviai moka gražiai 
panagrinėti įvairius rimtus klausimus. 

Nauji smūgiai. Trumpam laikotarpy nuo 
1.8 iki 11.19 d. uždaryta arba sulaikyta veiki- 
mas 15 vien Vilniaus „Ryto“ skaityklų, būtent: 
Cebatoriuose, Giraitėje, Gaigaliuose, Mockuose, 
Petrikuose, Bieniūnuose, Antalgėje, Čižiūnuose, 
Mažėnuose, Stašionyse, Damošiuose, Kupče- 
liuose, Zabarnykuose, Paberžėje ir Petkūniškėje. 

Taip pat trumpam laikotarpy nuo 1.13 iki 
111.4 uždaryta arba sulaikyta veikimas 21 sky- 
riaus vienos tik Šv. Kazimiero D-jos, būtent: 
Giraitėje, Didžiose Sielose, Dauciūnuose, Dvar- 
ciškėje, Kazitiškyje, Ratkūniškėjė, Vėlionyse, 
Ligūnuose, Gilutuose, Zabarcuose, Belavec- 
kuose, Ivanėnuose, Maksimonyse, Čebatoriuose, 
Gaveikėnuose, Adutišky, Pabaržėje, Jurevičiuo- 
se, Medziukuose, Zabarnikuose ir Miliūnuose, 


Maždaug tame pačiame laikotarpy buvo 
ištremti iš gyvenamų vietų už 30 kilom. nuo 
pasienio 13 lietuvių veikėjų, būtent: Vaitulionis 
Petras, Šimukonis Jonas, Liutkevičiūtė Elena, 
Peciulevičius Kletas, Barisevičius Vytautas, 
Duksa Kazys, Grygonis Stasys, Zydelienė Ro- 
zalija, Vaitulionienė Marija, Baranauskaitė Salo- 
_méja, Bučelis Valerijonas, didlauskas Juozas 
ir Capskas Jonas. 


ViSAME KRAŠTE 


Mylimain savo pirmininkui Konstan- 
tinui Cincikui, sukūrusiam su panele Ma- 
ryte Cincikaite lietuviškos šeimos židinį, 
linkime daug laimės 

Liet. Sy. Kaz. D-jos Kūčių skyrius. 


Kaltinėnai, Švenčionių apskr. Liet. Šv. 
Kaz. D-jos dešimties metų gyvavimo sukaktu- 
vių proga, vietos klebono kun. dek. N. Vaišu- 
čio rūpesniu buvo surengtos šio mėn. 2—3 d. 
kazimiriečiams rekulekcijos, kurias lankė visos 
parapijos skyrių nariai. Be vietos klebono pa- 
mokslus sakė dar kun. Varanavičius ir kun. 
Valiukevičius. Pasibaigus rekulekcijoms, Svento 
Kazimiero dieną buvo išpažintis ir bendra ko- 
munija. 

Kazimierietis. 


Kretonys, Kaltinėnų vals. Švenčionių aps. 
Vasario 16-toji diena šiemet buvo pas mus dėl 
žinomų priežasčių daug kukliau paminėta, negu 
seniau. Tą dieną vietos kazimieriečiai sušaukė 
savo narių susirinkimą, kur buvo skaitomos 


paskaitos ir deklamuojamos eilės. Po to vie- 
nos minutės atsištojimu buvo pagerbti žuvę 
už tėvynės. laisvę: Susirinkimas užbaigtas Tau- 
tos himnu. 

A—jas. 


Mistunai, Valkinyko vals. Viln.-Traky aps. 
Mūšų sodžiuje yra daug jaunimo. Jis yra tin- 
kamai susipratęs ir apsišvietęs. Prenumeruoja 
nemaža lietuviškų laikraščių, vien „Jaunimo 
Draugo" pareina 15 egz. Šv. Kazimiero D-jos 
skyrius dažnai rengia vakarėlius, kas mėnuo 
šaukia savo narių susirinkimus, kur patys na- 
riai paskaito atitinkamų paskaitų. Per pasku- 
tinį kazimieriečių susirinkimą buvo išrinkta 
nauja skyriaus valdyba, kurią sudaro J. Jurge- 
ləvičius (pirm.), J. Galinis, St. Tolivaiša ir St. 
Žeimys. Naujoji valdyba pasiryžusi taip išpla- 
tinti „Jaun. Drausą“, kad nebūtų nė vieno na- 
rio, kuris neskaitytų šio taip naudingo lai- 
kraščio. arši 5 


£agara!, Beržinykų valsč. Suvalkų apskr. 
Nuo 1928 m. pas mus gyvuoja Liet. Sv. Kazim. 
D-jos skyrius, kuris savo veikime neatsilieka 
nuo kitų skyrių. Pereitais metais pastatė gra- 
žioje vietoje akmeninį 2 /+ metrų aukščio jubi- 
liejini kryžių su parašu: „Auka Liet. S,. Kaz. 
D-jos Zagarų, kaimo skyriaus 1933—1934 Syen- 
tieji Metai“. Sių metų pradžioje Seinų klebonas 
kun. Astaševičius pašventino „Ryto“ skaityklos 
butą. Pašventinęs gražiai prabilo į susirinku- 
sius, ragindamas juos dažnai lankyti skai- 
tyklą ir semtis ten šv/iesos. Po to kalbėjo 
skaityklos vedėja Ir. Brazinskiené. Iš čta 
visi giedodami nuėjo prie pastatyto kryžiaus, 
kurį Klebonas pašventino. Si kryžių sta- 
tant, daus pasidarbavo šio sodžiaus ūkininkas 
J. Pečiuliauskas ir skyriaus valdyba. 


Ąžuolo lapelis. 


Švenčionys, Švenčionių apskr. Šio mėn. 
4 d. Liet, Šv. Kaz. D-jos skyrius Svencionyse 
surengė Šv. Kazimierui, lietuviškojo jaunimo 
globėjui, pagerbti akademiją. Akademiją atidarė 
skyriaus garbės pirmininkas kun. dek. Gailiu- 
Sas, kuris nupasakojo šv. Kazimiero gyvenimą. 
Po to Jurkevičius padeklamavo, o choras pa- 
giedojo keletą giesmių. Akademija užbaigta 
Tautos himnu. 

Viet. 


Lazinkos, Tverečiaus valsč. Švenč. apskr. 
Liet. Šv. Kaz. D-jos skyrius pavyzdingai veikia. 
Bemaž kas mėnuo šaukia narių susirinkimus, 
kur skaitomos paskaitos, deklamuojamos eilės 
ir kita. Vasario mėn. 23 d. vietinis skyrius su- 
rengė vakarą. Vaidino komed. „Jocio Marti“. 
Į vakarą atsilankė bemaž visos apylinkės jau- 
nimas, kuris gražiai pasilinksmino, pašoko ir 
padainavo lietuviškų dainų. L= Kas, 

SVARBESNIEJI IŠRADIMAI 


Šiandieną žmonės turi daug įvairių gerų 
darbui įrankių, mašinų ir naudojasi patogiomis 
susisiekimo priemonėmis. Negreit išaugo šitokia 
technika, kokia yra mūsų laikais. Ją išugdė ilgų 
amžių nenuilstamas žmonių darbas. 

Barometrą, kurio pagalba matuojame oro 
spaudimą, išrado Toričelis 1643 metais. Meta- 
linį barometrą, vadinamąjį aneroida, sukon- 
struavo Vidi 1847 metais. 

Centrifuga išrasta 1836 m., bet praktiškai 
pienui atskirti pavartojo Prandlis tik 1864 m. 
Cukrų jau žinojo arabai gilioje senovėje. Euro- 
poje pirmą kartą pasirodė Venecijoje 996 m., 
labiausiai paplito po kryžiaus karų. 1747 m. 
Margratas pastebėjo, kad cukrų galima pasiga- 
minti ir iš burokų (pirmiau cukrų darydavo iš 
cukrinės nendrės). Pirmasis cukraus fabrikas 
pastatytas Vokietijoje 1801 m. Jo savininkas 
Achardas. 


Elektros batereją padarė Voltas 1800 m. Pir- 
maja elektros lemputę sugalvojo Staaras 1845 m., 
o praktiškai pavartojo Edisonas 1879 m. 

Elektros tramvajų išrado Siemensas 1879 m. 


„Pirmasis elektros tramvajus nutiestas Berlyne 


1881 m. 

Pirmąjį garvežį padarė Evansas iš Filiadel- 
tijos 1803 m. Kitais 1804 m. anglas Trevitick 
Londone paleido jį ant geležinių bésiy. Tik 
1814 m. Jurgis Stefensonas galų gale paleido 
bėgiais pirmąjį traukinį. 

Dviratį sukonstruavo Starley ir Tutton 1884 m. 
Brauninga—Samuelis Colt 1851 m. Pirmą kartą 
pavartojo patranką (armotą) Sevilijos miestą 
(Ispanijoje) apgulus 1247 m., o karo lauke pra- 
dėta iš jos šaudyti mūšyje prie Cresy 1346 m. 
Pirmas kulkosvydis išrastas 1882 m. Jį išrado 
amerikietis Maksimas. Automobilio išradėjas 
yra Serpollet, kuris 1880 m. padarė pirmą mo- 
delį. 1885 m. Daimleris paleido pirmąjį auto- 
mobilj. Tais pačiais metais Dunlo padarė dvi- 
račiui pompa. Parakas buvo žinomas Indijoje 
dar IV amz. prieš Kristy. Europoje paraką iš- 
rado Marcus Creceus IX amž. po Kristaus gim. 
1313 m. Bertoldas Švarcas pastatė parako ga- 
myklą. Parakas be dūmų išrastas 1886 m. Pirmą 
motociklą padarė 1893 m. Hildebrandas ir Volf- 

miileris. Bemotoris lėktuvas (sklandytuvas) buvo 
padarytas 1891 m. Jį išrado inž. Lilienthal, ku- 
ris beskraidydamas žuvo 1896 m. Pirmą moto- 
rinį lėktuvą padarė broliai Wirght. Nuo to laiko 
aviacija didžiais šuoliais žengė pirmyn ir šian- 
dieną sudaro labai didelę karo pajėgą. 1918 m., 
Didžiojo karu metu, prancūzai pavartojo tankus. 
Dinamita išrado Nobelis 1867 m. Parašiutą su- 
galvojo dail. Leonardas da Vinča XV amž., o pirmą 
kartą juo pagalba nusileido Lenormandas 1783 m. 


Kuliamąją mašiną išrado A. Meikle 1785 m., 
Dinamo mašiną padarė Siemensas 1867 m. 
Piaunamąją mašiną sukonstruavo Smith 1807 m., 
patobulino M. Cormick ir Hussey 1851 m. Siu- 
vamoji mašina buvo išrasta 1829 m. Paskui 
1834 m. Huntas pritaikė šiaivelę ir tuo žymiai 
patobulino. 1714 m. Millis išrado rašomąją ma- 
šinėlę. Tačiau šis naudingas išradimas daugiau 
150 metų išgulėjo nepritaikytas gyveniman: 
1867 m. prancūzas Remingtonas ją patobulino 
ir pritaikė praktiškam darbui, Neriamąją mašiną 
išgalvojo Eisenstuck 1757 m. Pirmas tobules- 
nius audimo prietaisus padarė Genues 1678 m., 
o audžiamąją mašiną Jacguard 1801 m. 

Garo mašiną sukonstruavo D. Papinas 1690 m. 
o patobulino James Watt 1765 m. Garo maši- 
nos varomą laivą paleido vandeniu 1767 m. 
tas pats Papinas. Tokį pat garo laivą, tik Zy- 
miai pagerintą, padarė Fultonas 1807 m., vadi- 
nas po 100 metų. Nuo to laiko laivų technika 
sparčiai tobulėjo. 1829 m. Juozas Ressel Trie- 
sto mieste pastatė naujo tipo laivą, kur skruo- 
dė vandenį tam tikros triubos. Perkūnsargį 
padarė Franklinas 1750 m. 

Spausdintų raidžių išradėju skaitomas Jonas 
Gutenbergas, kuris 1450 m. pradėjo spausti pir- 
mąsias knygas. Geležines raides ėmė vartoti 
Stanhope 1800 m.; rotacinę mašiną išrado Bul- 
lock 1863 m. Popieris buvo žinomas ir seno- 
vėje. Kiniečiai gamindavosi iš medžių žievių 
(123 m. prieš Kristy). Sumarkadai darydavo 
popierį iš lininių drapanų (751 m.) Europoje 
pirmieji ėmė gaminti popierį ispanai XII amž. 
1240 m. popieriaus gamyba paplito Prancūzi- 
joje, vidurinėje Europoje tik XIV amž. pra- 
džioje. Pirmąją mašiną popieriui gaminti išrado 
Robertas 1799 m. Rašomąsias plunksnas pa. 
darė Perry Wise 1830 m. Pirmas paišelis pa, 


darytas iš grafito Anglijoje 1685 m. Paišelį pato- 
bulino Contė 1790 m.; jis sumaišė grafitą su moliu. 

Elektros mašiną padarė Gioricke 1650 m. 
Pirmą fortepiona — Bartolo Cristofori 1711 m. 
Sviečiamas dujas — Dundonaldas 1786 m. 
pirmą kartą užžiebtos Londono gatvėse 1814 m. 
Žibalinė lempa — 1852 m. Akinius — de Spina 
1280 m. Degtukus—Kamerer 1830 m. 


BUDAS PAGAL NAGUS 


Kaip žinoma, apie žmogaus būdą ir palin- 
kimus — teisingai ar neteisingai — sprendžiama 
arba spėliojama iš jo paties: jo rašysenos, ei- 
senos, veido bruožų, akių, plaukų ir t. t. Tokio 
„užsiėmimo“ specialistų tvirtinama, kad apie 
žmogaus būdo ypatumus bei jo palinkimus ga- 
lima spręsti taip pat ir iš rankų nagų. Esa pas 
ką ant nagų yra baltos dėmelės, tas turi pa- 
linkimą greit įsimylėti moterį, bet greit ir atša- 
ląs, žodžiu esąs nepastovaus būdo. Kieno gaubti 
rankų nagai — tas labai išdidus. Kieno nagai 
yra lyg ir atšokę nuo kūno, o pirštų galai labai 
mėsingi, tas neprivalo tuoktis, nes šeimyninia- 
me gyvenime jo laukia vienos nelaimės. Trumpi 
nagai reiškia kantrumą, teisingumą, o svarbiau- 
sia—sugebėjimą kantriai kęsti gyvenimo nepa- 
sisekimus. Rausvi, permatomi rankų pirštų na- 
gai — pažymys gyvo, gero ir malonaus būdo. 
Pailgi ir siauri nagai reiškia žmogų su meniš- 
kais gabumais. Storus nagus turi užsispyrėliai 
ir, apskritai, biauraus būdo žmonės. Dantuotas 
nagas ant didžiojo kairės rankos piršto rodo 
didelį palinkimą prie pedagogijos. Pas ką ap- 
valūs ir lygūs nagai, tas nepiktas ir sugyvena- 
mo būdo žmogus. Pas ką dešinės rankos pirštų 
nagų galai apkandžioti, tas daug valgo. O žmo- 
nės staigių ir griežtų veiksmų savo pirštų nagus 
apkarpo nelygiai. 


MIEGOJO 4 METUS 


Šitas nuostabus įvykis, apie kurį noriu pa- 
pasakoti, yra tikras. Atsitiko Anglijoje praeitais 
metais. 

Didžiojo karo metu, per vieną paskutiniųjų 
mūšių netoli kareivio, vardu Klino, sprogęs šo- 
vinys ir užbėręs jįs žemėmis. Tačiau, kai drau- 
gai jį atkasė, jis atsigavo. Po karo grįžo namo. 
Bet buvo kažkaip paliegęs, jį dažnai apimdavo 
nenugalimas ir neišaiškinamas nuovargis. Ne- 
kartą dirbdamas darbą ar pietaudamas Klinas 
staiga užmigdavo kietu miegu. Dažnai jį bemie- 
gantį žadindavo kelias valandas, kol prikeldavo. 

Kliną paguldė ligoninėn. Bet ir gydytojai 
nieko negalėjo padėti. Miegas vis kartojosi ir 
trūkdavo jau ne valandas, bet ištisas dienas. 

1931 metais ligonis užmigo ir išmiegojo ne- 
pabudęs 48 mėnesius. Daktarai nebetikėjo, kad 
jis atsikelsiąs. Maitino jį dirbtinu būdu ir taip 


palaikė gyvybę. Bet štai 1935 m. gale ligonio 
sveikata ėmė gerėti, po kurio laiko jis pabudo 
ir visai pasveiko. 
Kai atėjo lisoninėn jo žmona, jis ją tuoj 
pažino, bet dviejų savo vaikų pažinti negalėjo. 
Po keturių metų miego Klinas sugrįžo na- 
mo ir dabar jaučiasi gana gerai. 


GYVENIMAS SKAICIAIS 


Vra žmonių, kurie ilsisi stovėdami ant vie- 
nos kojos, kaip gandrai. Mes ilsimės gulėdami. 
Vra apskaičiuota, kad 50 metų amžiaus žmo- 
gus, vidutiniai paėmus, per savo gyvenimą mie- 
gojo 6.000 dienų, dirbo 6.500 dienų, vaikšti- 
néjo—800 dienų, tinginiavo, nieko neveikė — 
4.000 dienų, valgė — 1.500 dienų ir sirgo 500 
dienų. | 


KURIE SIEMET METAI? 


Mes gyvename dabar 1936 metus. Tačiau 
ne visi žmonės vienodai laiką skaičiuoja. Esama 
daug įvairių kalendorių. Ir taip, pagal kiniečių 
metskaitlius šie metai yra 4571, armėnų—1383, 
etiopų-abisinų— 1944, egiptėnų— 1961, persų— 
1314, japony—2594, mahometonų—1354, žydų — 
5696, o pagal įvairius indų metskaitlius šie 
metai yra: 156, 522, 973, 850 ir 1005-tieji. 

Iš to matome, kaip dar nevienodai įvairios 
tautos skaičiuoja laiką. Visos kultūringos Euro- 
pos tautos, jų tarpe ir mes, lietuviai, skaitome 
metus nuo Kristaus gimimo. 


SALCIAUSIA VIETA 


Vienas žymus meteorologas paduoda savo 
mokslinio darbo davinius apie šalčiausias vie- 
tas žemėje. Reiktų laukti, kad jos yra kur nors 
prie šiaurės ar pietų ašigalių, bet pasirodo, kad 
jos yra šiaurės Sibire. Matuojant ten įvairiose 
vietose temperatūrą, nustatyta, kad tenai žie- 
mos metu šaltis siekia 70 laipsnių. Vidutinė 
žiemos temperatūra per tris mėnesius tenai 
siekia 62—63 laipsnių. Toji vieta yra Vercho- 
jansko mieste, prie Janos upės, kuris turi tik 
500 gyventojų. 


Antra vieta, kur temperatūra taip pat yra 
labai žema—tai šiaurės Sibire miestas Irkutskas, 
turis 11,000 gyventojų. Jo žemiausia tempera- 
tura žiemą siekia iki 64 laipsnių šalčio, o vi- 
dutinė temperatūra—54 laipsniai. Sie abu mie- 
stai guli upių klonyse, kur eina nuolatinė oro 
srovė. Judėdama ji atšala ir todėl tų dviejų 
vietų temperatūra yra žemesnė net už strato- 
sferos temperatūrą. 15 kilometrų nuo Vercho- 
jansko yra 800 metrų aukščio kalnai. Juose 
temperatūra yra 17 laipsnių šiltesnė, negu mi- 
nėtame mieste. Tai rodo, kad šaltos oro sro- 
vės, plaukiančios upių kloniais, labai atšaldo 
apylinkę. 

Uždavinių sprendimai 


12 (120) Nr. 


7 uždavinys. Sprendžiamas laisvai, Atsaky- 
mo neduodam. | 

2 uždavinys. Jaunikaitis turėjo pradžioje 
9 auks. ir 37*/2 sk. Iš valgyklos savininkų pa- 
siskolino 30 auks. ir 62'/2 sk. 

3 uždavinys. Žuvis, liežuvis, lietuvis. 

4 uždavinys. 1 — 3: Krėvė, 2 — 4: sauja, 
1—2: karas, 3— 4: ėmėja, 1 — 4: kruta, 2—3: 
saulė. 

ô uždavinys. Pavogta 4 avys. 

6 uždavinys. Račius. Slavėjas. Kalvis, 

7 uždavinys. 1)Sešėlis.2) Klumpės.3) Šakės. 


1 (121) Nr. 
7 uždavinys. Karas | 
Ebra 
liga 
masė 
klišė | 
banga í 
trys 
ėjau 
nors | 
èjome 
2 uždavinys. Juozas, juodas, puodas, uodas. 
J uždavinys. Iš viso buvo 81 kiaušinis. Pir- 
mas suvalgė 27, antras — 18, trečias — 12ir 
ketvirtas — 8. 
4 uždavinys. Jonas, adata, Uralas, nulis, 
ilgas, mylėt, Ona. Ats: Jaunimo Draugas. 
5 uždavinys. Antilopa. a) Ratelis, b) pa- 
pirosas. 


2 (122) Nr. 

7 uždavinys. Vytenis, pilimas, Pilypas, dai- 
nelė, skatiką, švogrius, opiumas. Vilnius — 
sapnavo. 

2 uždavinys. Vienas lošikas turėjo 39 auks., 
antras — 21 ir trečias — 12 auks. 

ő uždavinys. Reikia sudaryti piramidė. Trys 
degtukai duos pasrindą, o kiti trys—piramidės 
briaunas; tuo būdu piramidė bus sudaryta iš 
keturių trikampių. 


Abisinijoj 


4 uždavinys. 
namas, avinas, 

9 uždavinys. Laikant laikrodėlį gulsčiai, 
reikia jis pakreipti taip, kad valandų rodyklė 
būtų nukreipta į saulę. Apskritimo taškas, 
esantis viduryj tarp valandų rodyklės ir skai- 
čiaus XII, nurodys pietų šalį. Žinodami vieną 
kryptį — šalį, kitos lengva rasti. 

a) Laikrodis arba upelis. b) Arklio kojos ir 
uodega. c) Liežuvis. 


Arbuzas, grėblys, upelis, ola, 


Atsiuntė sprendimus: 


V. Ankėnaitė (Vilnius) — 21 t, V. Čepulio- 
nienė (Kraučiukai)—14 to Je Ceponas (Kreto- 
nys)— 38 t., A. Dylis (Svenčionėliai)—29 t., H. 
Gudelaitis (Seniškis) — 33 t, V. Juknevičius 
(Svenčionys)—44t., A. Jokūbėnas (Varšuva)— 
4 t, V. Krutulys (Vilnius) — 6 t., St. Lazdinis 
(Varšuva)—4t., J. Misiūnaitė (Kieriškė) — 9 t., 
J. Matonis (Vilnius) — 12t., G. Oparinas (Vil- 
nius)—17 t, A. Oparinas (Vilnius) — 17 t, P. 
Paukštė (Svenčionys)—43 t., E. Survilaitė (Vil- 
nius)—21 t., A. Savickaitė (Vaičiuliškė)—42 t., 
A. Urbonavičius (Rudunė) — 27 t., A. Valeiša 
(Vilnius) — 13 t, P. Papšys (Galalaukiai)—20 t. 

Be to, dalyvavo: J. Averka—2 t., Biru- 
te—2 t, G. Bindoraitė—1 t. J. Čekauskas—1 t., 
Juozas—2 t., Jonas—2 t, A. Kalesinskas—3 t., 
A. Krasauskas—2 t., P. Kazūra—1 t., P. K.--3t., 
A. Lapėnas—2 t., A. Matulevičius—3t., A. Pa- 
navas—2 t., Pranas—1 t., P. V.—4t., E. Valin- 
čaitė—2 t., A. Virbyla—1 t., Vanagsas—2 t., Sil- 
vestras 256 


Dovanas laimėjo: 
T. Tilvyčio, Kelionė aplink stalą“ -- V. Juk- 


nevičius. J. Gintauto: „Tiesiu keliu“ — P. Pau- 
kštė. J. Mackevičiaus: „Samojedų berniuko 
nuotykiai — A. Urbonavičius. J. Baltikausko: 


„Lauktu/ės“ — V. Cepulioniené. A. Bulyginie- 
nės: „Abisinija“ — H. Gudelaitis. A. Huonderio: 
„Nelauktas kerštas“ — A. Savickaitė. R. Maede- 
rio: „Kristus Didysis Karalius“. — E. Survilaitė. 
A. Huonderio: „Baltoji rožė“ — A. Oparinas. 


Dovanas galima atsiimti „J. Dr.“ Administracijoj. 

Skaitytojau, jei nori, kad tavo mėgiamas laikraštis - žurnalas „Jau- 
nimo Draugas“ kaskart tobulėtų, surask bent vieną naują skaitytoją, 


prenumeratorių ar rėmėją! 


Viršelį piešė J. Kazlauskas. 
Vinietes — Z. Urbonavičiūtė ir J. Kazlauskas. 


Przesyłka opłacona 


ryczałtem. 


Prenumeratos kaina: 


Mūsų krašte metams. . 2 auks. 
iš „ pusmečiui. 1 auks. 
Lietuvos Valstybėje ir kitur 
metams . . . . . 1 dol. 


»—> Kaina 20 sk. <- 


